ދިދަ ބިބީ - ވިކިޕީޑިއާ\nދިދަ ބިބީ(ސައިންޓިފިކް ނަން: Heniochus diphreutes)ނުވަތަ (އިނގިރޭސި ބަހުން: Schooling bannerfish) އަކީ ރާއްޖޭގެ ފަރުފަޅުތަކުގެ ބޭރުގައި ވަރަށް ގިނައިން އުޅޭ މަހެކެވެ. ދިވެހިން ކެއުމަށް ބޭނުންކޮށް އުޅޭ މަހެއް ނޫނެވެ. ދިދަ މަހަކީ ބިބީ އާއި ވަރަށް އެއްގޮތް މަހެކެވެ. މަހުގެ ބުރަކަށިމަތީ ކޮތަރިބައިގައި ހުންނަ ހަރުކަށި ތަކުގެ އަދަދު މިދެމަހުގައި ތަފާތެވެ. ދިދަ ބިބީގައި އެއްކަށި އިތުރުވާނެއެވެ. މިއީ ފީނުންތެރިންނަށް މިދެމަސް ވަކިކުރަން އުދަގޫވާ ސަބަބެވެ. ކަރުތާފަތާއި ދިމާ ތިރިން މަހުގެ ބަނޑުދަށް ފަރާތުގައި ހުންނަ ކޮތަރިބައި ދިގުވާނެއެވެ. މަހުގެ ބަނޑުދަށް ފަރާތުގައި ހުންނަ ކޮތަރިބައިގެ ހަރުކަށިތައް ހުންނަ ހިސާބު ހުންނަނީ ހުދުކުލައިގައި ކަމުން މިމަސް ފީނުންތެރިންނަށް އަޑީގައި އުޅޭއިރު ދެނެގަތުމަކީ އުދަގޫ ކަމަކަށް ނުވާނެއެވެ.\nމިމަހަށް ދިދަ ބިބީ ކިޔާފައިވަނީ ދިދަމަސް ބިބީ އާއި ވަރަށް ގިނަ ގޮތްގޮތުން އެއްގޮތް ކަމަށް ވުމާއެކު، ދިވެހިންގެ ތެރޭގައި މިފަދަ މަސްމަހަށް ދިދަމަސް ކިޔާ އުޅޭތީ އާއި އެކުގައެވެ. މިއީ ބޮޑެތި އައިން ހަދައިގެން ކަނޑުގެ މެދުގެ ފުން ހިސާބުތަކުގައި އޮއިމައްޗަށް ނިކުމެއުޅޭ މަހެކެވެ. މިމަސް ބޮޑެތި އައިން ހަދައިގެން ކަނޑުތެރޭ ދިރިއުޅޭ ކުދިކުދި ފަނިފަކުސަ ކެއުމަސް އޮއިމައްޗަށް ނިކުމެއުޅެއެވެ. މިއީ ގާތްގަނޑަކަށް 8 އިންޗި އަށް ބޮޑުވާ މަހެކެވެ.\nމަހުގެ މަތީ ކޮތަރިބައިގައި ހަރުކަށީގެ 12 ނުވަތަ 13 ކައްޓާއި، އަދި 23 އާއި 25 އާއި ދެމެދުގެ އަދަދަކަށް މަޑުކަށި ހުރެއެވެ. މަހުގެ ކުލައަކީ ހުދުކުލައެވެ. މަހުގެ ދެފަރާތުގައި ވަރަށް ފުޅާކޮށް ހުންނަ ކަޅުކުލައިގެ ދެރޮނގު ކައްޗަށް ހުރެއެވެ. މަތީ ކޮަތަރިބަޔާއި، ނިގޫފަތުގެ ކުލައަކީ ރީނދޫ ކުލައެވެ.


UEFA aa dhekolhah PSG in appeal kaamiyaabu kohfi | Mihaaru\n20 މާޗް 2019 - 09:113comments\nސީއޭއެސް އިން ޕީއެސްޖީގެ އެފްއެފްޕީއާ ހިލާފުވާ މައްސަލައެއް ނެތް ކަމަށް ނިންމީ މިދިޔަ އަހަރު ޖޫންގަ އެވެ. އޭގެ ފަހުން މީޑިއާގައި ލީކުވި ސިއްރު ލިޔެކިއުންތަކަށް ބެލުމަށް ފަހު މިދިޔަ އަހަރުގެ ސެޕްޓެމްބަރު 24 ވަނަ ދުވަހު ޔުއެފާ އިން ވަނީ ޕީއެސްޖީން ހަރަދުކުރުމުގައި އެފްއެފްޕީއާ ހިލާފުވެފައިވޭތޯ އެ ކްލަބްގެ މައްސަލަތަކެއް ބެލުމަށް ނިންމައިފަ އެވެ. އެއާ އެކު ޕީއެސްޖީން ވަނީ އެ މައްސަލަ ސީއޭއެސްގައި އެޕީލްކޮށްފަ އެވެ.\nމި މައްސަލައިގައި ސީއޭއެސްގެ ޗެމްބަރުން ގޮތެއް ނިންމުމަމަށް ފަހު އިއްޔެ އާންމުކުރި ބަޔާނުގައި ބުނެފަައިވަނީ ޕީއެސްޖީގެ ކުރީގެ މައްސަލަތައް ޔުއެފާ އަށް އަލުން ނުބެލޭނެ ކަމަށާއި ސަބަބަކީ އެއީ ކުރިން ބަލާ ނިމިފައިވާ މައްސަލަތަކެއް ކަމުގައިވާތީ ކަމަށެވެ. އަދި އަލުން މައްސަލަ ބެލުމަށް ޔުއެފާ އިން އުސޫލުގެ ތެރެއިން ކަންތައް ކުރާނަމަ މައްސަލައިގައި ގޮތް ނިންމިތާ 10 ދުވަސްތެރޭ އަލުން ހުށަހަޅަން ޖެހޭނެ ކަމަށާއި ޔުއެފާ އިން އެކަންކުރަން އުޅުނީ މުއްދަތު ފާއިތުވި ފަހުން ކަމަށެވެ.\nޔުއެފާ އިން ބޭނުންނަމަ 2017 ވަނަ އަހަރުން ފެށިގެން ޕީއެސްޖީގެ ހަރަދުތައް ތަހުގީގުކުރުމުގެ ފުރުސަތު އޮންނާނެ ކަމަށް ސީއޭއެސް އިން ބުނެ އެވެ.\nޔުއެފާ އިން މައްސަލަ އަލުން ބަލަން ނިންމީ 2017 ވަނަ އަހަރު ޕީއެސްޖީ ދުނިޔޭގެ ރެކޯޑް އަގަކަށް ބާސެލޯނާ އިން ނޭމާ ގަތުމުގެ އިތުރުން މޮނާކޯ އަށް އުސޫލުން ބޭރުން ފައިސާދީ ކިލިއަން އެމްބާޕޭ ލޯން އެއްބަސްވުމެއްގެ ދަށުން ގެންގޮސްފައިވާތީ އެވެ.\nސީއޭއެސް އިން ޕީއެސްޖީއާ އެއްކޮޅަށް މައްސަލައިގައި ގޮތް ނިންމި ނަމަވެސް ޔުއެފާ އިން ބޭނުންވަނީ މި މައްސަލައިގައި އިތުރު ގޮތްތަކެއް ހޯދައި ޕީއެސްޖީގެ ހަރަދުތައް ބެލުމަށް މަސައްކަތް ކުރަމުންނެވެ. މީގެ ކުރިން 2014 ވަނަ އަހަރު ޔުއެފާ އިން ވަނީ އެފްއެފްޕީއާ ހިލާފުވެފައިވާތީ ޕީއެސްޖީ އަށް އަދަބުދީފަ އެވެ.\nޔުއެފާ އިން މިހާރު ބަލަމުން އަންނަ މައްސަލައިގައި ޕީއެސްޖީގެ މައްޗަށް އެންމެ ބޮޑަށް ތުހުމަތުކުރަނީ ގަވާއިދާ ހިލާފަށް ކްލަބަށް ގަތަރުގެ އެކި ވިޔަފާރިތަކުން ފަންޑް ބޭނުންކުރާ މައްސަލަ އެވެ. މި އަހަރު ނިމުމުގެ ކުރިން ޔުއެފާ އިން ޕީއެސްޖީގެ މައްސަލަ އެއްކޮށް ނިންމާނެ ކަމަށް ރިޕޯޓްތައް ބުނެ އެވެ.\nޕީއެސްޖީގެ ޝަކުވާ ޔުއެފާ އަށް ގިނަ ކްލަބްތަކުން ކުރަމުން އަންނައިރު، އޭގެ ތެރޭގައި ސްޕެނިޝް ލީގުގެ ރައީސް ހަވިއޭ ޓެބާސް ވެސް ހިމެނެ އެވެ.\nއަންނަ ސީޒަން ފެށުމުގެ ކުރިން އެފްއެފްޕީ ގަވައިދާ އެއްގޮތަށް ކުރިއަށްދާނަމަ ޕީއެސްޖީން އެ ޓީމުގެ ބަޖެޓަށް 170 މިލިއަން ޔޫރޯ (193 މިލިއަން ޑޮލަރު) އިތުރުކުރަން ޖެހެ އެވެ. އެއީ މި ފަހަރު ވެސް އެ ކްލަބުން ޓްރާންސްފާތަކާއި އެހެނިހެން ކަންތައްތަކަށް ކުރިހަރަދަށް ބަލާއިރު، ޗެމްޕިއަންސް ލީގުގެ ކުއާޓާ ފައިނަލުން ފުރުސަތު ނުލިބި ކެޓުމުގެ ސަބަބުން ކްލަބަށް މާލީ ގޮތުން ލިބުނު ގެއްލުމުގެ ސަބަބުންނެވެ. ރިޕޯޓްތައް ބުނާގޮތުން ޕީއެސްޖީން މި ސީޒަނަށް ފަހު އެ ކްލަބްގެ ބައެއް ކުޅުންތެރިން ވިއްކާލާނެ އެވެ.


Kuriyah Oiy Eid Bandhu Gai Dhe Dhuvahu Bank Ge Hidhumai Libeyne : BML ކުރިޔަށް އޮތް ބަަންދުގައި ދެ ދުވަހު ބެންކުން ޚިދުމަތް ލިބޭނެ: ބީއެމްއެލް – Huvadhoo News Kuriyah Oiy Eid Bandhu Gai Dhe Dhuvahu Bank Ge Hidhumai Libeyne : BML Huvadhoo News\nކުރިޔަށް އޮތް ބަަންދުގައި ދެ ދުވަހު ބެންކުން ޚިދުމަތް ލިބޭނެ: ބީއެމްއެލް\nކުރިޔަށް އޮތް ބޮޑު އީދުބަންދުގެ ދުވަސްތަކުގައި ކަސްޓަމަރުންނަށް ބޭންކް އޮފް މޯލްޑިވްސްގެ ޚިދުމަތް ދިނުމަށް ބޭންކްތައް ހުޅުވުމަށް ހަމަޖެހިފައިވަނީ ދެ ދުވަހުކަމަށް އެބޭންކުން ބުނެފިއެވެ.\nއެމްއެމްއޭ ގެ އިއުލާނާއި އެއްގޮތަށް ކުރިއަށް އޮތް އީދު ބަންދުގެ ދުވަސްތަކުގައި ބޭންކު ހުޅުވުމަށް ހަމަޖެހިފައިވަނީ 21 ޖުލައި ވާ ބުދަ ދުވަހާއި 27 ޖުލައި ވާ އަންގާރަ ދެދުވަހުއެވެ. މި ދެދުވަހު ބެންކު ހުޅުވިފައި ހުންނާނީ، ހެނދުނު 8:30 މެންދުރު 2:00 އާ ހަމައަށް ކަމަށް އެބޭންކުން މަޢުލޫމާތު ދެއެެވެ.\nއެހެން ދުވަސްތަކެކޭ އެއްފަދައިން، ބަންދު ދުވަސްތަކުގައިވެސް އޭޓީއެމް ސެންޓަރ ތަކުން 24 ގަޑިއިރު ފައިސާ ނެގުމާއި، ފައިސާ ޖަމާކުރުމާއި، ފައިސާ ދެއްކުމާއި ފައިސާ ފޮނުވުގެ ޚިދުމަތް ލިބިގެންދާނެއެވެ. މީގެ އިތުރުން މީހުން ދިރިއުޅޭ ރަށްރަށުގައި ގާއިމް ކުރެވިފައިވާ ކޭޝް އޭޖެންޓުން މެދުވެރިކޮށް ބަންދު ދުވަސްތަކުގައިވެސް ކަސްޓަމަރުންނަށް ބޭންކިންގ ހިދުމަތް ލިބިގެންދާނެއެވެ.\nބޭންކަށް ހިދުމަތް ހޯދަން ދިޔުމުގެ ކުރިން ކިއުބީ އެޕް މެދުވެރިކޮށް ޓޯކެން ނަގައިގެން އައުމަށް ވަނީ އިލްތިމާސްކޮށްފައެވެ. އަދި އެޕް މެދުވެރިކޮށް ޓޯކެން ނަންބަރު ޖެހެން ބާކީ ތިބީ ކިތަށް މީހުންތޯ ބަލައި ޓޯކަން ނަންބަރު ޖެހެން ކައިރި ވުމުން އައުމަށް ބެންކުން އިލްތިމާސް ކުރެއެވެ.


REPORT: Hifi Hulhaaieku Mulhi Hayaathu Gai Kuri Masaiyykaiyy Alhiyah - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި -5ގަޑިއިރު ކުރިން\nހިފި ހުޅާއިއެކު މުޅި ހަޔާތުގައި ކުރި މަސައްކަތް އަޅިއަށް!\nމއ. މޯނިންވިއުގެ ދެވަނަފަންގިފިލާގައި ދިރިއުޅޭ އަޝްފާގު "ވަގުތު" އަށް އިންޓަވިއު ދެނީ - ވަގުތު އިމޭޖަސް: ހުސައިން އަރުބާން ފައްވާޒް\nހަނިހަނި ގޯޅިއެއްގެ ތެރެއިންލާފައި ގޮސް، ވަކަރު ސިޑިތަކެއްގެ އެހީގައި މައްޗަށް އެރޭ މި އިމާރާތުގައި ހަތަރު ފަންގިފިލާއެއް ހުރެއެވެ. ރޯވެ އަނދަމުން ދިޔަ އަލިފާންގަނޑު ނިންވާލަން ޕްރެޝަރުގައި ޖެހި ފެނާއެކު ސިޑިތައް ހުރި ހަމަ ކިރިޔަކިރިޔާއެވެ. މއ. މޯނިންވިއުގައި ހިނގި އަލިފާނުގެ ހާދިސާގައި ހަތަރު ފަންގިފިލާ ވެސް ވަނީ ބޭނުންނުކުރެވޭ ވަރަށް ގެއްލުންވެފައެވެ. ތޮއްޖެހިގެން އެތައް ބަޔަކު ދިރިއުޅެމުންދާ މާލޭގައި ހިނގާ އަލިފާނުގެ މިފަދަ ހާދިސާއަކުން ވެސް އެތައް ބައެއްގެ ދިރިއުޅުން ވިއްސިވިހާލިވެއެވެ. ދިރިއުޅުން އެފުށް މިފުށަށް ޖަހާލަނީ ހިނދުކޮޅެއްގެ ތެރޭގައެވެ.\n"ދިރިއުޅުމަށް ވަރަށް ބޮޑު އަސަރުކޮށްފި، އުމުރު ދުވަހު ހޯދާފައި ހުރި އެއްޗެހި އެ ދިޔައީ،" އެ އިމާރާތުގެ ދެވަނަ ފަންގިފިލާގައި އާއިލާއާއެކު ދިރިއުޅުމުން އައި މުހައްމަދު އަޝްފާގް ކިޔައިދިނެވެ.\nއަލިފާން ރޯވިކަން އެނގުމާ އެކު އާއިލާ ގޮވައިގެން އަޝްފާގު ވެސް ދުއްވައިގަތީ ބޭރަށެވެ. ރޯވީ އިމާރާތުގެ އެންމެ މަތީ ހުރި ގުދަނެއްގައި ކަމަށްވެއެވެ. އަޝްފާގު ހުރީ ދެވަނަ ފަންގިފިލާގައެވެ. ގުދަނުގެ ތިރިން ހުރި އިމާރާތުގެ ހަތަރުވަނަ ފަންގިފިލާގައި ވެސް ތިބީ އޭނާގެ އާއިލާގެ ބަޔެކެވެ. އަޝްފާގްގެ އަނބިމީހާގެ ކޮއްކޮގެ ދެމަފިރިންނެވެ. މި ހާދިސާގައި އަނިޔާވީ ވެސް އެ ދެމަފިރިންނަށެވެ. ހަރުގަނޑުން ފައިބަން އުޅުމުގެ ތެރޭގައި ދެ މީހުންގެ ފަޔަށް ވެސް އަނިޔާވިއެވެ.\nމއ.މޯނިންވިއު ގައި އަލިފާން ރޯވެފައި؛- ވަގުތު އިމޭޖަސް- މުހައްމަދު އަފްޒަލް\nހަތަރު ވަނަ ފަންގިފިލާއިން ފެތުރެން ފެށި އަލިފާންގަނޑު ނިއްވާލަން ކުރިމަތީގައި ހުރި އިމާރާތުގައި ތިބި މީހުން ވެސް މަސައްކަތް ކުރިއެވެ.\nމޯނިންވިއުގައި އަލިފާނުގެ ހާދިސާއެއް ހިނގައިގެން އުޅޭ ކަމުގެ ރިޕޯޓް އެމްއެންޑީއެފަށް ލިބިފައިވަނީ އެ ދުވަހުގެ ރޭ ފަތިހު 5:00 ގައެވެ. އަލިފާން ނިއްވާލަން ފަޔާ އެންޑް ރެސްކިއުގެ ލޮރީ ހާދިސާ ހިނގި ސަރަހައްދަށް ގޮސްފައިވަނީ 5:04 ގައެވެ.\nއަޝްފާގް ކިޔައިދިން ގޮތުން ނަމަ، އެ ލޮރީ ހާދިސާ ހިނގި ސަރަހައްދަށް އަވަހަށް އައި ނަމަވެސް ފެން ޖަހަން ފެށުނީ އަދި މާ ލަހުންނެވެ.\n"އެމްއެންޑީއެފްގެ ވެހިކަލްތައް އައިސްފައި ހުރި ވަގުތަށް. އެކަމަކު އެބޭފުޅުންނަށް އަމަލީ ގޮތުން މަސައްކަތް ފެށިފައި ވަނީ 25 މިނިޓް ފަހުން،" އަޝްފާގު ބުންޏެވެ.\nމއ.މޯނިންވިއު ގައި ހިނގިއަލިފާން ނިންވާލަން ފަޔާލޮރީ ހަރަކާތްތެރިވަނީ؛- ވަގުތު އިމޭޖަސް- މުހައްމަދު އަފްޒަލް\nއޭގެ ސަބަބުން ލިބުނު ގެއްލުންތައް ބޮޑުވި ކަމަށް، ސަރުކާރުން ވަގުތީ ގޮތުން ހަމަޖެއްސި ގެސްޓު ހައުސްގައި ހުރެ ވާހަކަ ދެއްކި އަޝްފާގު ބުންޏެވެ.\nމި މައްސަލައަކީ ތަހުގީގު ކުރަމުންދާ މައްސަލައަކަށް ވާތީވެ އެމްއެންޑީއެފުން މިކަމާ އަދި އެއްޗެއް ވިދާޅެއް ނުވެއެވެ. ލަސްވުމުގެ ޝަކުވާ ކުރަމުންދާއިރު އެކަމަށް ވެސް އަދި ވަކި އެއްޗެއް ވިދާޅެއް ނުވެއެވެ.\nނަފްސާނީ އެތައް އުނދަގުލެއް\nގާތްގަނޑަކަށް 60 މީހުން އުޅެމުންދާ އިމާރާތުގައި ރޯވި އަލިފާނުގެ ނަތީޖާއަކަށްވީ ނަފްސާނީ އަސަރުތައް ކުރުމެވެ. ގޭސްފުޅި ގޮވާ އަޑުތަކާއި ފެނުނު މަންޒަރުތަކުގެ ސަބަބުން ކުޑަކުދިންގެ އިތުރުން ބޮޑެތި މީހުންނަށް ވެސް ނަފްސާނީ އަސަރުކޮށްފައިވެއެވެ.\n"އަންހެނުން އަދިވެސް ހަމަޔަކަށް ނޭޅޭ. ރަނގަޅަކަށް ނުވެސް ކެވޭ. މެންޓަލީ ވެސް އަންހެނުން ހުރީ ރަނގަޅު ހާލަތުގައެއް ނޫން" ހާދިސާގެ ސަބަބުން އަނބިމީހާއަށް ކުރި އަސަރު ހިއްސާކުރަމުން އަޝްފާގް ބުންޏެވެ. އާއިލާގެ ކުޑަ ތިން ކުދިންނަށް ނަފްސާނީ ގޮތުން އަސަރުތަކެއްކޮށް އެއް ކުއްޖަކަށް ކައުންސިލިންވެސް ދޭން ޖެހުނެވެ.\n"ކައުންސިލިން ދޭން ޖެހުނީ އެންމެ ކުއްޖަކަށް. މަންޒަރު ފެނުމުން ކުޑަ ކުއްޖެއްވީމަ ވަރަށް ބޮޑަށް އަސަރުކުރި،" އަޝްފާގު ބުންޏެވެ.\nއަޝްފާގު ބުނީ، ބައެއް ކުދިންނަށް ވީގޮތް ކިޔައިދިނުމުން ކޮންމެވެސް ވަރަކަށް ހަމަޔަކަށް އެޅިފައިވާ ކަމަށެވެ. ނަމަވެސް އަދިވެސް ކުދިން ތިބީ "ޝޮކެއް" ތެރޭގައެވެ.\nލިބުނު ގެއްލުން ވަޒަން ކުރަން ވެސް ދަތި\nއަލިފާނުގެ ސަބަބުން އެންމެ ބޮޑަށް ގެއްލުނު ލިބުނު ހަތަރު ވަނަ ފަންގިފިލާގެ 95 އިންސައްތަ ވަނީ އިތުރަށް ބޭނުންނުކުރެވޭ ވަރަށް އަނދާފައެވެ.\nއަޝްފާގް ދިރިއުޅެމުންދާ ދެވަނަ ފަންގިފިލާގައި ހުރި ހިފައި ގެންގުޅޭ ތަކެތި ވަނީ ފެނުގެ އަސަރު ކުރުމުގެ ސަބަބުން ބޭނުންނުކުރެވޭ ވަރަށް ހަލާކުވެފައެވެ. ޓިވީ، ފްރިޖް އަދި އޭސީވެސް ދެން އިތުރަށް ބޭނުމެއް ނުކުރެވޭނެއެވެ. ދެވަނަ ފަންގިފިލާއާ ހަމަޔަށް އަލިފާން ނުފެތުރެނީސް ވަނީ ނިއްވާލާފައެވެ.\nއަލިފާނުގެ ހާދިސާ ގައި އިތުރަށް ބޭނުންނުކުރެވޭ ވަރަށް އިމާރާތް ވަނީ އަނދާފައި؛- ވަގުތު އިމޭޖަސް-މުހައްމަދު އަފްޒަލް\nލިބުނީ ކިހާވަރެއްގެ ގެއްލުމެއްތޯ ސުވާލުކުރުން އަޝްފާގު ބުނީ، ހަމައެކަނި ދެވަނަ ފަންގިފިލާއަށް ލިބުނު ގެއްލުމުގެ އަދަދު ދެ ލައްކައާ ގާތް ކުރާނެ ކަމަށެވެ. ހަތަރުވަނަ ފަންގިފިލާއަށް ލިބުނު ގެއްލުން ވަޒަން ކުރަން ވެސް ދަތިވާނެ ކަމުގައި އޭނާ ބުންޏެވެ.\n"ލަފާކުރެވޭ ގޮތުގައި ދެން އެ ތަން ރިލޮކޭޓް ކޮށްގެން ވަދެވޭ އިރުގައި ވެސް ދެލައްކަ ރުފިޔާ ބޭނުންވާނެ. އެތަނަށް ވަންނަން. އެސްޓިމޭޓެއް ހެދީމަ އެނގޭނީ ސީދާ ގެއްލުން ލިބުނުވަރު" އަޝްފާގު ބުންޏެވެ.\nމަރާމާތު ކުރުމަށްފަހު ނޫނީ އެތަނަށް ނުވަދެވޭނެ ކަމަށް އެމްއެންޑީއެފުން އަންގާފައިވާ ކަން ވެސް އޭނާ ފާހަގަކުރިއެވެ.\nކުއްލިއަކަށް ދިރިއުޅުމަށް އައި ނިކަމެތިކަމާ އެކު އަޝްފާގު، ސަރުކާރުގައި އެދެނީ އެތަން މަރާމަތުކޮށްގެން ވިޔަސް އަނބުރާ ދެވެނެ ގޮތެއް ހަމަޖައްސައި ދިނުމަށެވެ. "ރައީސް މިކަން ގާތުން ބަލައި ދިނުމަށް އަޅުގަނޑުމެން އެދެން" އަޝްފާގު ބުންޏެވެ.\nރޯވި ގޮތެއް ނޭނގެ، ރަނގަޅު ތަހުގީގަކަށް އާއިލާއިން އެދޭ\nހާދިސަ ހިނގައި ދިޔަ ސީދާ ސަބަބެއް އަދި މިހާތަނަށް އެނގިފައެއް ނުވެއެވެ.\nހަތަރު ވަނަ ފަންގިފިލާގައި ރޯވި ކަމަށް ބުނާ ވާހަކަތައް ދޮގުކުރަމުން އަޝްފާގު ބުނީ، އަލިފާން ރޯވީ އެ ފަންގިފިލާގެ މަތީގައި ހުރި ގުދަނެއްގައި ކަމަށެވެ. އެކަމަކު އެކަން ހިނގަން މެދުވެރިވި އެއްވެސް ސަބަބެއް ބުނަން ނޭނގެ ކަމަށް އަޝްފާގު ބުންޏެވެ.\n"ގޭސް ފުޅިއެއް އެއްޗެއް ގޮވާފައެއް ނެތް، ކަރަންޓު ޝޯޓެއްވި ކަމެއް ފާހަގަކުރެވިފައެއް ނެތް،" އަޝްފާގު ބުންޏެވެ.\nމި ފަދަ ކަންކަން ކުރިއަށް އޮތް ތަނުގައި ހިނގައިފާނެ ކަމަށް ބަލައި އެކަން ރަނގަޅަށް ތަހުގީގުކުރުމަށް އޭނާ ވަނީ ކަމާ ބެހޭ ފަރާތްތަކުގައި އެދިފައެވެ. އެންމެ އިމާރާތެއްގައި ގަޑިއިރިއަކަށް ހުޅު ޖެހިފައި އޮތުމުން އެތައް ހާހެއްހާ އާއިލާއަކަށް އެބަ އަސަރު ކުރެއެވެ.\nއަލިފާނުގެ ހާދިސާ ހިނގި ގޭގައި އުޅޭ މީހުން، ޑިފެންސް މިނިސްޓަރު މާރިޔާ އަރިހުގައި؛- ވަގުތު އިމޭޖަސް-މުހައްމަދު އަފްޒަލް\nފުރަމާލޭގައި އޮތް ތޮއްޖެހިފައިވާ ހާލަތުގައި، އާއިލާތައް ދިރިއުޅެމުންދާ ހާސް ދިރިއުޅުމަށް ކުޑަ ތަސައްލީއެއް ވެސް އަންނަނީ ކުރެވޭ ރަނގަޅު ދިރާސާއެއްގެ މައްޗަށް އަލިފާނުގެ ހާދިސާތަކުގައި ސަލާމަތީ ޚިދުމަތްތަށް އަވަހަށް ލިބޭނެ ގޮތެއް ވެގެންނެވެ.\nއަނެއްކާވެސް ކުޑަކުދިންގެ ހިޔާގައި އަލިފާން ރޯވެއްޖެ\nމާލޭގައި އިތުރު އަލިފާނުގެ ހާދިސާއެއް ހިނގައިފި\nޝީޝާގެ ޝޯރޫމްގައި އަލިފާން ރޯވެއްޖެ\nމެއި 29, 2021 00:05\nމާލޭ ގައި ކަރަންޓު އުނދުން ގެންގުޅުން ގޭސް އުނދުން ގެންގުޅުމަށް ވުރެ ބުއްދިވެރި. އަހަރެން ހިތަށް އަރާ ހިޔާފްލެޓެއްގަ އުޅެނިކޮށް މިކަހަލަ ކަމެއް ވެއްޖެޔާކިހިނެއްބާއޭ ވާނީ. ﷲ އެ ފަދަ ދުވަހެއް ނުދައްކަވާށި\nހަގީގަތަކީ ބަދަލް ކުރެވޭނެ\nމެއި 29, 2021 01:28\nރައްޔިތުންނައް ހުވަފެން ދައްކައިގެން ވެރިކަމައް އާދެވުނީމާ މިބަލަނީ އެކިނަންނަމުގަ ކޯޕަރޭޝަންތައް ހަދައިގެން ބޭރުގައުމުތަކުގެ ކުންފުނިތަކައް ދީގެން ސަލާންޖަހައިގެންލޯން ހޯދައިގެން ބިންތައް ހިސޯރުކޮއް ނުދީ ދަތިކޮއްގެން ނިކަމެތި ރައްޔިރުންނައ ބޮޑުއަގުގައި ކުއްޔައްއުޅެން މިޖައްސަނީ ވޯޓްހޯދަންވީމަ ބިންމިހިއްކަނީ ރައްޔިތުންނައް ގޯދިދޭށޭކިޔާފައި ވޯޓްލާނިމުނީ މިދަލްވަނީ އެއްކަލަބިންތައް ތަރިކަމުދަލައް އެހެންވީމަ ތިޔަކަހަލަ ހާދިސާއެއް ހިނގިޔަސް ކުރެވޭނެ ކަމެއް ނެތް މިމާލޭން ފެންނާނީ ތިޔަކަހަލަ ހޮރުތަކުގަ މީހުން ގަނަތެޅޭތަން އެކަމަކު ބިންތައް ފަޅައްބާއްވައިގެން ނުދީ އެބަލަނީ އަޅުވެތިކޮއްގެން ފަސޭހަކަމާއެކް ވޯޓްހޯދަން ފުލެޓްގެ އަވާގައި ރައްޔިތުން ޖައްސާފައި\nމެއި 29, 2021 04:47\nއަދިވެސް މާލެ ތޮއްޖެސޭތޯ ސަރުކަާރު ތަކުން ބަލަނީ. މާލެއަކީ ކިރިޔަ ކިރިޔާއޮތްތަނެއް. ކޮވިޑުންވެސް އަރައި ނުގަނެވިގެން އެހާ ދުވަސް ވާން މިޖެހުނީ މާލެ ތޮއްޖައްސާފަ އޮތީމަ. ގަނެތެޅެންވެސް މިޖެހެނީ ތަނަކަށް ނުވާކަހަަލަ ތަނެއްގަ.\nމެއި 29, 2021 07:05\nތިހެން ކުދިކުދިކޮށް ތޮއްޖެހޭގޮތަށް ހަދާފައި ހުންނަތަންތަނަށް ދިރިއުޅުމުގެ ހުއްދަ ނުދޭން ފެންނަނީ، އެބައެއްގެ އަމިއްލަގެދޮރުގައި އުޅުނުކަމުގައި ވިޔަށް ކުއްޔަށް ނުދެވޭގޮތަށް ނިންމަންވީ. މިގޮތަށް ރައްކާތެރިކަން ކުޑަކޮށް އެތައްތަނެއް އެބަހުރި، ގިނައީ ބިދޭސީންގެ ހާލިތައް، ބިދޭސީންގެ ހާލިތަކުންވެސް ވަރަށްގިނަ ހާދިސާހިނގައިފި، އެކަމަކު ހައްލުކުރެވުނުކަމެއް އެޅުނު ފިޔަވަޅެއްނެތް.\nމެއި 29, 2021 08:57\nއެކައުންޓ ނަމބްރެއް ޖަހާލިނަމަ\n4 ވަނަ ފަންގިފިލާގައި އުޅުނުމީހުން ބުނެފައޮތީ ތިރިންނޭ އަލިފާން ގަނޑު ފެނުނީ. ޑެގު އަޅައިގެން ހަދާފަހުރި ތަނެއް.ފަރުނީ ޗަރަށް އެކަނިވެސް4ވަނަ ފަންގިފިލާއިން ދެލައްކައަށް ވުރެގިނައިން ގެއްލުނަވީ ކަމަށް ބުނޭ.4 ވަނަ ފަންގިފިލާގައި އުޅެނީ3މީހުން.ދެވަނަ ފަންގިފިލާޡގައި އަޝްފާގުއާ އަންހެނުންނާ3ކުދިން. ޢަނެއް ދެފުލޯގެމީހުން ލައިގެން 60 އަރާ.މީ ކިހިނެއްވާކަމެއް؟ ޢެއްވެސްމީހަކަށް އަލިފާނުގެ އެއްވެސް އަސަރެއް ދުމުގެ އަސަރެއް ނުކޮށް ނޮދާފަ ތިބި ގަޑިއެއްގައި ލަކުޑި ސިޑި މަތިން ތިރިއަށް ރޯޗެފަހުރި އިރު ސަލާމަތް ވި.ﷲ ކުޅަދުންވަންތަކަން. މިހުރިހަާ ކަމަކަށް ބަލާ ބޮޑަށް ބެލެވެނީ ގަސްތުގައި ރޯކޮއްލީ ކަމަށް.\nމެއި 29, 2021 12:05\nދިވެހިންނަށް ޙައްޤު މިންވަރަކީ މަރުވަންދެންވެސް ސަންދޯކެއްގަ ދިރިއުޅުން މަރުވީމަވެސ ް ލާނީ ސަންދޯކަކަށް އެވަރުން ދިވެހިންނަށް ދުދޭނަކަމަށް ބަލާ ބަޔަކު އަބަދުވެސް ބަލަނީ އެހެންވެތާ މިކުޑަ ކުޑަ އާބާދީ އެއް އޮންނަ މިޤަވްމުގެ ގިނަ ރައްޔިތުން އެހާލުގަ ތިބެންމިޖެހެނި\nމެއި 29, 2021 17:15\nކުޑަ ކުޑަ ރަށެއް، މީހުން ތޮއްޖެހެނީ،،،


Coalition ge candidate akah huree kon beyfulheh?\nކޯލިޝަންގެ ކެންޑިޑޭޓަކަށް ހުރީ ކޮން ބޭފުޅެއް؟\nސާފު ނޫން ކެނޑިޑޭޓަކު ނެރުއްވުމަށް ޤާސިމް ތާއީދެއް ނުކުރައްވާ\nއިބްރާހިމް މުހައްމަދު ސޯލިހުއަށްވެސް ޤާސިމް ތާއީދެއް ނުކުރައްވާ\nމުހައްމަދު ޝިހާބް ކެނޑިޑޭޓެއްގެ ގޮތުގައި ނެރުމަށް ޤާސިމް އިބްރާހިމް ބޭނުންފުޅުވެ ވަޑައިގަންނަވާ\nކ. މާލެ 20 ޖޫން 2018 | ބުދަ 10:30 1,597\nގާސިމް އާއި ނަޝީދު: ގުޅިފައިވާ ޕާޓީތަކުގެ ކެންޑިޑޭޓަކަށް ހަދާނެ ބޭފުޅަކާމެދު ކުރެވޭ ބަހުސް ދަނީ ހޫނުވަމުން - ރާއްޖެ އެމްވީ\nކުރިއަށް އޮތް ރިޔާސީ އިންތިހާބަށް އިދިކޮޅު ފަރާތްތަކުން ނެރޭނެ ކެނޑިޑޭޓެއްގެ ބަހުސްއަކީ މިވަގުތު އެންމެ ގަދަޔަށްކުރެވޭ ބަހުސްއޭ ބުނުމަކީ ދޮގަކަށް ނުވާނެ އެވެ. ސަރުކާރާއި، ކޯޓުތަކުން ހާވާ ހަޑިތަކުގެ ވާހަކަދެއްކުމުގެ ބަދަލުގައި އިދިކޮޅު ފަރާތްތަކުގެ މުޅި ފޯކަސް ހުއްޓިފައިވަނީ ރިޔާސީ ކެނޑިޑޭޓާ ހަމައިގައެވެ. އެންމެ ގިނަ ބަޔެއްގެ ސުވާލަކަށްވެސްވެފައިވަނީ އިދިކޮޅު ޕާޓީތަކުން ނެރޭނީ ކޮން ކެނޑިޑޭޓެއްތޯ އެވެ.\nމިވަގުތު އޮތް ހާލަތަށް ބަލާއިރު، އިލެކްޝަންސް ކޮމިޝަނުން ވަނީ އެންމެ ގިނަ ރައްޔިިތުންގެ ތައީދު އެބޭފުޅަކަށް އޮތް ކުރީގެ ރައީސް މުހައްމަދު ނަޝީދަށް އިންތިހާބުގައި ވާދަކުރުމުގެ ފުރުސަތު ދެއްވާކަށެއް ނޫނެވެ. ނަމަވެސް އެމަނިކުފާނު ހުންނެވީ ސާބިތުކާއެކު އެވެ. ހިތްވަރަށް ކުޑަވެސް ބަދަލެއް ނުގެންނަވާ އެމަނިކުފާނު ޤަބޫލުކުރައްވަނީ ފެބުރުއަރީ މަހުގެ 1 ވަނަ ދުވަހު ސުޕްރީމް ކޯޓުގެ ފަސް ފަނޑިޔާރުންގެ އިއްތިފާޤުން ނެރުއްވި އަމުރާއެކު އިންތިހާބުގައި ވާދަކުރެއްވޭނެ ކަމަށެވެ. އެ އަމުރަކީ ދިރިދިރި އޮތް ސައްހަ އަމުރެއް ކަމަށެވެ.\nޖުމްހޫރީ ޕާޓީގެ ލީޑަރު ޤާސިމް އިބްރާހިމާއި، ކުރީގެ ރައީސް މުހައްމަދު ނަޝީދު -- ފޮޓޯ: އާކައިވް\nދެން ހުންނެވީ ޖުމްހޫރީ ޕާޓީގެ ލީޑަރު ޤާސިމް އިބްރާހިިމް އެވެ. ހޮނިހިރު ދުވަހު ދެއްވި މެސެޖާއެކު އޭނާއަކީ އިންތިހާބުގައި ވާދަނުކުރެވޭ ކުށްވެރިއެއްކަމަށް އަމިއްލައަށް އެ ވަނީ ގަބޫލުކުރައްވާފައޭ ބުނުމަކީ ދޮގަކަށް ނުވާނެ އެވެ. ޤާސިމް ގަބޫލުކުރައްވާ ގޮތުގައި އޭނާއަކީވެސް އަދި ކުރީގެ ރައީސް މުހައްމަދު ނަޝީދަކީވެސް ސާފުު ބޭފުޅުންނެއް ނޫނެވެ. އަދި ކިޔެއްތަ ކުރީގެ ރައީސް މުހައްމަދު ނަޝީދަކީ ޝަރުތު ހަމަނުވާ ކެނޑިޑޭޓެއްކަމަށް ޤާސިމް ވަނީ ސާފު ބަހުން ވިދާޅުވެފައެވެ. ފަހަރުގައި ޤާސިމްގެ ނަޒަރުގައި ފެބުރުއަރީ މަހުގެ 1 ވަނަ ދުވަހު ސުޕްރީމް ކޯޓުގެ ފަސް ފަނޑިޔާރުން ނެރުއްވި އަމުރަކީ ސައްހަ ނޫން އަމުރަކަށްވެދާނެ އެވެ.\nއިބްރާހިމް މުހައްމަދު ސޯލިހާއި، ރައްޔިތުންގެ މަޖިލީހުގެ ކުރީގެ ރައީސް އަބްދުﷲ ޝާހިދު -- ފޮޓޯ: ސޯޝަލް މީޑިއާ\nރައީސް ނަޝީދަށް ވާދަނުކުރެއްވޭ ހާލަތެއްގައި ގިނަ ބަޔަކު އެ މީހަކަށް ތާއީދުކުރުމަށް ތައްޔާރަށް ހުންނެވީ އެމްޑީޕީގެ ޕާލިމެންޓްރީ ގުރޫޕްގެ ލީޑަރު އިބްރާހިމް މުހައްމަދު ސޯލިހް އަށެވެ. ނަމަވެސް ޤާސިމް ދެއްވި މެސެޖާއެކު އިދިކޮޅު ޕާޓީތަކުގެ ކެނޑިޑޭޓެއްގެ ގޮތުގައި އިބްރާހިމް މުހައްމަދު ސޯލިހްއަށް ތާއީދުނުކުރައްވާކަން އެނގެ އެވެ. އެހެނީ ޤާސިމްގެ ނަޒަރުގައިި އިބްރާހިމް މުހައްމަދު ސޯލިހްއަކީވެސް ސާފު ބޭފުޅެއް ނޫނެވެ.\nޤާސިމް ތަކުރާރުކޮށް ވިދާޅުވި ގޮތުގައި ޕްރޮސިކިއުޓާ ޖެނަރަލްގެ އޮފީހުގައި މައްސަލައެއް ފައިލްކޮށްފައި އޮތް ނަމަވެސް އަލުން ދައުވާކުރުމަކީ އެކަށީގެންވާ ކަމެކެވެ. މިވަގުތު ތިއްބެވި ބޭފުޅުންގެ ތެރެއިން އެ ބޭފުޅެއްގެ މައްސަލަ ޕީޖީގައި ފައިލްކޮށްފައިވާ ހަމައެކަނި ބޭފުޅަކީ އިބްރާހިމް މުހައްމަދު ސޯލިހް އެވެ. އެހެންކަމުން ޤާސިމް ހިތްޕުޅާނުވެ އެ ދައްކަވަނީ އިބޫގެ ވާހަކަކަން އެނގެ އެވެ.\nޖުމްހޫރީ ޕާޓީގެ އިސް ބޭފުޅުންނާއެކު ޤާސިމް އިބްރާހިމް -- ފޮޓޯ: ސޯޝަލް މީޑިއާ\nޤާސިމް ގަބޫލުކުރައްވާ ގޮތުގައި ރިޔާސީ ކެނޑިޑޭޓަކަށްވާން ޖެހޭނީ ޖޭޕީގެ ބޭފުޅެވެ. އެކަމަށް ވަރަށް ބާރުލައްވައި ޤާސިމްގެ މެސެޖުގައި އޭނާ ވަނީ ވާހަކަދައްކަވާފަ އެވެ. ނަމަވެސް ޖޭޕީގެ ކެނޑިޑޭޓަކު އިންތިހާބުގައި ވާދަކުރުމަށް އެމްޑީޕީގެ މެމްބަރުން އެއްވެސް މިންވަރަކަށް ރުހޭނެކަމަކަށް ނުބެލެވެ އެވެ. އެހެނީ ކޯލިޝަންގައި އޮތް އެންމެ ބޮޑު އަދި އެންމެ ނުފޫޒު ގަދަ ޕާޓީއަކީ އެމްޑީޕީއަށް ވާތީ އެވެ. މިއަދު މިދެކޭ އިސްލާހީ މަސައްކަތް ފެށީީ އެމްޑީޕީ ގިނިކަންޏާ ނުކުމެކަމަށްވާތީ އެވެ.\nއެހެންކަމުން ދެން އޮތް ސުވާލަކީ ޕާޓީތަކުގެ ކެނޑިޑޭޓެއްގެ ގޮތުގައި ނެރެން ބާކީ ހުންނެވީ ކޮންބޭފުޅެއްތޯ އެވެ. ރައްޔިތުންގެ މަޖިލީހުގެ ކުރީގެ ރައީސް އަބްދުﷲ ޝާހިދަށް ބަލާކަމުގައިވާނަމަ އެއީވެސް ޤާސިމްގެ ފޮތުގައި ސާފު ބޭފުޅަކަށް ނުވެ އެވެ. އެހެންކަމުން ޝާހިދަށްވެސް ޤާސިމެއް ތާއީދެއް ނުކުރައްވާނެކަމަށް ބެލެވެ އެވެ.\nއެނެއްކާވެސް އޮތް ސުވާލަކީ ދެން ކާކުހެއްޔެވެ. ކެނޑިޑޭޓެއްގެ ގޮތުގައި ނެރުމަށް ޤާސިމް ބޭނުންވެގެން އެ އުޅުއްވަނީ ކޮން ބޭފުޅެއްތޯ އެވެ.\nމާލޭ ސިޓީ ކައުންސިލްގެ ކުރީގެ މޭޔަރު މުހައްމަދު ޝިހާބް ރާއްޖެޓީވީގެ ފަލަސުރުހީ ޕްރޮގްރާމްގައި -- ފޮޓޯ: ރާއްޖެ.އެމްވީ\nލިބިފައިވާ މައުލޫމާތުތަކަށް ބަލާއިރު، ރައްޔިތުންގެ މަޖިލީހުގެ ކުރީގެ ރައީސް އަދި މާލެ ސިޓީ ކައުންސިލްގެ ކުރީގެ މޭޔަރު މުހައްމަދު ޝިހާބަށް ޤާސިމް ތާއީދުކުރައްވަ އެވެ. ޕާޓީތަކުގެ ރިޔާސީ ކެނޑިޑޭޓެއްގެ ގޮތުގައި ޤާސިމް ނެރެން ބޭނުންފުޅުވާ ބޭޭފުޅުންގެ ތެރޭގައި ޝިހާބު ހިމެނިވަޑައިގަންނަވަ އެވެ.\nމިވަގުތު އޮތް ހާލަތަށް ބަލާކަމުގައިވާނަމަ ޝިހާބުގެ މައްސަލައެއް ކޯޓުތަކުގެ ތެރޭގައެއް ނެތެވެ. ފުލުހުންގެ އިދާރާއަކު ނެތެވެ. އެމްޑީޕީ ސަރުކާރުގައި ހޯމް މިނިސްޓަރުކަންވެސް ކުރެއްވި ޝިހާބް އެ މަޤާމަށް ފުރަތަމަ ވަޑައިގެންފައިވަނީ ޖުމްހޫރީ ޕާޓީގެ ސްލޮޓެއްގަ އެވެ. ޝިހާބު އެމްޑީޕީއާ ގުޅިވަޑައިގެންފައިވަނީ ކޯލިޝަން ރޫޅުމުންނެވެ. އެފަހަރު އެމްޑީޕީއަށް ވަޑައިގެންނެވި ގޮތަށް މިއަދާއި ހަމައަށްވެސް ޝިހާބް ހުންނެވީ އެމްޑީޕީ މެމްބަރެއްގެ ގޮތުގަ އެވެ.\nނަމަވެސް ޝިހާބު ފިނޭންސް މިނިސްޓަރުކަމުގައި ހުންނެވިއިރު، އެ މިނިސްޓްރީން ހިންގާފައިވާ މުއާމަލާތްތަކެއްގެ ފައިލް މިހާރު ސަރުކާރުން ނަގައިގެން މައްސަލައެއް އުފެއްދުމަށް މަސައްކަތް ކުރަމުން ގެންދާކަން ގާސިމަށް އެނގިވަޑައިގަންނަވަ އެވެ. މިފަދަ ހާލަތެއްގައި އޮތްއިރު، ރައީސް ޔާމީން ސަރުކާރުގެ ހުދުމުޚްތާރު ސިޔާސަތުގެ ކުރިމަތީގައި "ސާފު" ކެންޑިޑޭޓެއް ދެއްކުމަކީ "ނުފޯދޭ ރުކެއްގެ އެތެއް" ހޯދުން ފަދަ ކަމެއް ކަމެއްކަން އިދިކޮޅު ފަރާތްތަކުން ދަންނަންޖެހޭނެ އެވެ.\nގުޅިފައިވާ ޕާޓީތަކުގެ ބައެއް އިސްބޭފުޅުން ޖަލްސާއެއްގައި، މީގެތެރެއިން ރިޔާޒާއި ރައީސް މައުމޫން ހުންނެވީ ޖަލުގައި -- ފޮޓޯ: ރާއްޖެ.އެމްވީ\nރިޔާސީ އިންތިހާބަށް ކުރިމަތިލާ ފަރާތްތަކުގެ ކެނޑިޑެސީ ފޯމް އަންނަ މަހުގެ 15 ދުވަހު ބަލައިގަންނަން ފަށާއިރު، އިދިކޮޅު ފަރާތްތަކަށް ކެނޑިޑޭޓަކު ކަނޑައެޅުމަށް އޮތީ ބަކީ މަހެއްހާ ދުވަސް އެވެ. އެ މުއްދަތުގެ ތެރޭގައި އިތުރު ނަންތަކެއް އައިސް، ގޮސް ވުމަކީވެސް ހަމަވުން އެކަށީގެންވާކަމެކެވެ.\nކެނޑިޑޭޓަކު ކަނޑަނޭޅި ޕާޓީތަކުން ކޯޅޭ ކޯޅުމުގައި މިވަގުތަށް އޮތީ ހުސް ސުވާލު އެވެ. ނަމަވެސް، ރައީސް ޔާމީންގެ ފޮތުގައި ސާފުކަމަށް ވާނެ މީހަކަށް ބަލުމަށް ކެންޑިޑޭޓަކު ކަނޑައެޅުން ލަސްކޮށްގެން ނުވާނެ އެވެ. އެއީ ގައުމުގެ މަސްލަހަތެއް ނޫނެވެ. ގައުމުގެ މަސްލަހަތަށް ވިސްނައި، ޒާތީ މަސްލަހާއި ޕާޓީ މަސްލަހަތު ފަހަތަށް ޖައްސާލަންޖެހެ އެވެ. މިކަންކަމަށް އެއްބަސްވާން ވާނީ މާޒީން އިބުރަތް ލިބި، ހަރުދަނާ ގޮތެއްގެ މަތީގަ އެވެ.


COVID jehigen miadhuge mihaathanah5meehaku niyaavejje - AO News\nކޮވިޑް ޖެހިގެން މިއަދުގެ މިހާތަނަށް5މީހަކު ނިޔާވެއްޖެ\nކޮވިޑް-19 ޖެހިގެން މިއަދު ރާއްޖެއިން5މީހަކު ނިޔާވެއްޖެއެވެ. މިއާއެކު މިބަލީގައި މިމަހު މަރުވި މީހުންގެ އަދަދު މިވަނީ 61 އަށް އަރާފައެވެ.\nހެލްތު ޕްރޮޓެކްޝަން އެޖެންސީ، އެޗްޕީއޭއިން ހާމަކުރި ގޮތުގައި މިއަދު ހެދުނު 7:44 ގައި އުމުރުން 85 އަހަރުގެ މީހަކުވަނީ ނިޔާވެފައެވެ. މީގެ އިތުރުން ހުޅުމާލެ ފެސިލިޓީގައި ފަރުވާހޯދަމުންދިޔަ4މީހަކުވެސް ވަނީ މިއަދު ނިޔާވެފައެވެ. މިއެންމެންނަކީވެސް ދިވެހިންނެވެ.\nހުޅުމާލެ ފެސިލިޓީން މިއަދު ނިޔާވި މީހުންނަށް ބަލާލާއިރު ފަތިހު 6:55 ހާއިރު އުމުރުން 93 އަހަރުގެ ދިވެހި ފިރިހެނަކުވަނީ ނިޔާވެފައެވެ. އަދި ރޭ ފަތިހު 3:18 ހާއިރު އުމުރުން 77 އަހަރު ދިވެހި ފިރިހެނަކާއި، ރޭ ފަތިހު 4:25 ހާއިރު އުމުރުން 58 އަހަރުގެ ދިވެހި ފިރިހެނަކުވަނީ ނިޔާވެފައެވެ.\nމިއަދުގެ ފުރަތަމަ މީހާ ނިޔާވެފައިވަނީ ރޭ ދަންވަރު 2:02ހާއިރުއެވެ. އުމުރުން 81 އަހަރު ގެ މިމީހާއަކީ އައިޖީއެމްއެޗްގެ އީއާރްއަށް ގެންދިޔަ ދިވެހި ފިރިހެނެއްކަމަށް އެޗްޕީއޭ އިން ވިދާޅުވެފައިވެއެވެ.\nމިބަލީގައި އިއްޔެ6ދިވެހިން މަރުވެފައިވާއިރު މިއަދުގެ މިހާތަނަށް ވަނީ5މީހަކު މަރުވެފައެވެ. މިއާއެކު ރާއްޖެއިން ކޮވިޑް ޖެހިގެން މަރުވި މީހުންގެ އަދަދު މިވަނީ 134 އަށް އަރާފައެވެ. އޭގެތެރޭގައި 119 ދިވެހިންނާއި 15 ބިދޭސީން ހިމެނެއެވެ.


Saudi rayyithun gaumun beyrah\nސައުދީ ރައްޔިތުން ގައުމުން ބޭރަށް\nސަލްމާން ރަސްގެފާން ކޮވިޑް ވެކްސިން ޖައްސަވަނީ -- އާންމުން ގައުމުން ބޭރަށް ދެވޭ ގޮތް ހަދަނީ\nސައޫދީ ރައްޔިތުން ގައުމުން ބޭރަށް ދަތުރު ކުރަން ހުއްދަ ދޭން ތައްޔާރުވެއްޖެ އެވެ.\nއިންޓީރިއާ މިނިސްޓްރީން ބުނީ މެއި 17 އިން ފެށިގެން ތިން ކެޓަގަރީއަކަށް ފުރުސަތުދޭނެ ކަމަށެވެ. ސައޫދީ އާންމުން ގައުމުން ބޭރުވުން މަނާކޮށްފައި އޮންނަތާ އަހަރަކަށް ވުރެ ގިނަދުވަސް ވަނީ ވެފަ އެވެ.\nއިންޓީރިއާ މިނިސްޓްރީން ކަނޑައެޅި ތިން ކެޓަގަރީގައި ހިމެނެނީ ކޮވިޑް ވެކްސިންގެ ދެޑޯޒް ހަމަކޮށްފައި ތިބި މީހުންނާއި ދަތުރުކުރުމުގެ 14 ދުވަސް ކުރިން އެއްޑޯޒް ފުރިހަމަކޮށްފައި ތިބި މީހުން އަދި ފާއިތުވި ހަމަހު ތެރޭގައި ބަލިޖެހި ރަނގަޅުވެފައި ތިބި މީހުންނެވެ.\nއަށާރަ އަހަރުން ދަށް – އަދި ވެކްސިން ދޭން ނުފަށާ ގުރޫޕެއް، ނަމަވެސް އިންޓީރިއާ މިނިސްޓްރީން ބުނީ މެއި 17 އިން ފެށިގެން ގައުމުން ބޭރުވާން ހުއްދަދޭނެ ކަމަށާއި ސެންޓްރަލް ބޭންކުން ހުއްދަދީފައި އޮތް އިންޝުއަރެންސް ޕޮލިސިއެއް އޮންނަން ވާނެ ކަމަށެވެ.\nސައޫދީ ހެލްތު މިނިސްޓްރީން ބުނީ ނުވަ މިލިއަން މީހުންނަށް ވެކްސިން ދެވިއްޖެ ކަމަށާއި ގައުމު ހުޅުވާލުމުން ވެކްސިން ޖަހަން ބޭނުންވާ މީހުން ގިނަވާނެ ކަމަށެވެ. ސައޫދީގެ އާބާދީ އުޅެނީ 34 މިލިއަނުން މަތީގަ އެވެ.\nސައޫދީގައި 419،000 މީހުންނަށް ކޮވިޑްޖެހި ގުޅުންހުރި ބަލިތަކުގައި 7،000 މީހުން މަރުވެފައި ވެއެވެ. ގައުމުގައި ކޮވިޑް ތައްކަތުވަމުން އަންނަ ވަރަކުން އަންނަނީ އާންމުންނަށް ލުއިދެމުންނެވެ. ވެކްސިން ފުރިހަމަކުރުމުން އުމްރާގެ އަޅުކަމުގައި ބައިވެރިވެވޭ ގޮތަށް ވެސް މިހާރު ވަނީ ހަމަޖައްސާފަ އެވެ.\nސައުދީ އަަރަބިއްޔާ ސަލްމާން ރަސްގެފާނު މިސްކިތް ކޮވިޑް-19 + ކޮވިޑް ވެކްސިން\nސަލްމާން ރަސްގެފާނު ވެކްސިން ޖައްސަވައިފި\nޕްރިންސް މުހައްމަދު ކޮވިޑް ވެކްސިން ޖައްސަވައިފި\nއަހަންނަށް ބިރުދައްކާ ބަޔަކު އެބައުޅޭ


ހދ އަތޮޅު ރަށްވެހިގެ ގޯތިން ހުސްބިން ވިޔަފާރިކުރުމަށް ކުއްޔަށް ދޫކުރުން\nހދ. އަތޮޅު ރަށްވެހިގެ ގޯތީގެ ތެރެއިން 2047 އަކަފޫޓުގެ 04 ހުސްބިން އަމިއްލަ ވިޔަފާރި ކުރުމަށް ކުއްޔަށް ހިފާނެ ފަރާތެއް ހޯދުމަށް 14 އޭޕްރީލް 2019 ގައި ކުރެވުނު ނަންބަރު 2019/10 އިޢުލާނާ ގުޅިގެން އެއްވެސް ފަރާތަކުން ބިޑް ހުށަހަޅާފައި ނުވާތީ އެއިޢުލާން ބާތިލުކޮށް އަލުން ބިން ކުއްޔަށް ދިނުމަށް އިޢުލާން ކުރީމެވެ.\nމިކަމަށް ޝައުގުވެރިވެލައްވާ ފަރާތްތަކުން މިމަސައްކަތްތަކާބެހޭ މަޢުލޫމާތު ދިނުމުގެ ބައްދަލުވުމަށް 22 ޖުލައި 2019 ވާ ހޯމަ ދުވަހު 10:30 ށް ހދ. އަތޮޅުކައުންސިލް އިދާރާއަށް ވަޑައިގެން މައުލޫމާތު ސާފުކުރުމަށްފަހު 08 އޯގަސްޓް 2019 ވާ ބުރާސްފަތި ދުވަހުގެ 10:30 ށް މިއިދާރާއަށް ވަޑައިގެން ބީލަން ހުށަހެޅުއްވުމަށް ދެންނެވީމެވެ. ގަޑިޖެހުމަށްފަހު ހުށަހަޅާ ބީލަންތައް އަދި މައުލޫމާތު ސާފުކުރުމަށް ވަޑައިނުގަންނަވާ ފަރާތްތަކުގެ ބީލަންތައް ބަލައިނުގަނެވޭނެ ވާހަކަ މައުލޫމާތަށްޓަކައި ދެންނެވީމެވެ. މިބީލަން ހުޅުވާލެވިފައިމިވަނީ، ވިޔަފާރި ރަޖިސްޓްރީ ކުރުމުގެ ޤާނޫނު (ޤާނޫނު ނަންބަރ: 18/2014) ގެ ދަށުން ވިޔަފާރި ރަޖިސްޓްރީ ކުރެވިފައިވާ ފަރާތްތަކުގެ އިތުރުން ހދ.އަތޮޅު ރަށު ކައުންސިލްގެ އިދާރާތަކަށެވެ.\nވީމާ، މިބިން ކުއްޔަށް ނެގުމަށް ޝައުޤުވެރިވެލައްވާ ފަރާތްތަކަށް އަންދާސީ ހިސާބު ހުށަހެޅުއްވުމުގެ ފުރުޞަތު ހުޅުވާލައި، މިކަން ޢާންމުކޮށް އިޢުލާން ކުރީމެވެ.


Fathuruverin ziyaaraiykuraa gothah aasaaree thanthan tharahgeekurun muhinmu: Raees - One Online\n19 އޮގަސްޓް 2021: ތ. ވަންދޫގައި ހުންނަ އާސާރީ ތަންތަނަށް ރައީސް ސޯލިހު ކުރެއްވި ޒިޔާރަތުގެ ތެރެއިން--- ފޮޓޯ: ރައީސް އޮފީސް\nފަތުރުވެރިން ޒިޔާރަތްކުރާ ގޮތަށް އާސާރީ ތަންތަން ތަރައްގީކުރުން މުހިންމު: ރައީސް\nފަތުރުވެރިން ޒިޔާރަތްކުރާ ގޮތަށް އާސާރީ ތަންތަން ތަރައްގީކުރުމަކީ މުހިންމު ކަމެއް ކަމުގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nރައީސް ސޯލިހު މިފަދައިން ވިދާޅުވީ، އެމަނިކުފާނު ތ. ވަންދުއަށް މިއަދު ކުރެއްވި ޒިޔާރަތުގައި އެރަށުގައި ހުރި ބައެއް އާސާރީ ތަންތަނަށް ކުރެއްވި ޒިޔާރަތުގައެވެ.\nރައީސް މިއަދު ޒިޔާރަތްކުރެއްވި ތަންތަނުގެ ތެރޭގައި ވަންދޫގެ ލޯ ޒިޔާރަތް މިސްކިތާއި ވަންދޫ ކުރީގެ ހުކުރު މިސްކިތާއި ވަންދޫގައި ހުންނަ އިހުގެ ޒިޔާރަތެއް ކަމުގައިވާ ވަންދޫ ލޯ ޒިޔާރަތް ހިމެނެއެވެ.\nރައީސްގެ މި ޒިޔާރަތުގައި އެމަނިކުފާނު ވަނީ ރަށްރަށުގައި ހުންނަ މިފަދަ ތާރީހީ ތަންތަނާއި ސަރަހައްދުތައް ފަތުރުވެރިން ޒިޔަރާތްކުރާ ސަރަހައްދުތަކެއްގެ ގޮތުގައި ތަރައްގީކުރުމުގެ މުހިންމުކަން ފާހަގަކުރައްވައިފައެވެ. އަދި ރާއްޖޭގެ ގައުމިއްޔަތާ ގުޅޭ ތަރިކަތައް ރައްކާތެރިކޮށް ދެމެހެއްޓުމުގެ މުހިންމުކަންވެސް އެމަނިކުފާނު ފާހަގަކުރެއްވިއެވެ.\nވަންދޫގައި ހުންނަ ވަންދޫ ލޯ ޒިޔާރަތަކީ ވަރަށް ގަދީމީ ޒިޔާރަތެކެވެ. މި ޒިޔާރަތުގައި ފަސްދާނުލެވިފައި ވަނީ ހޯޑެއްދޫ ބޮޑު އެދުރުގޭ ހާޖީ އިސްމާއީލް، ދޮރުވަންނާ ކަލޭފާނާއި އޭނާގެ އަނބިކަނބަލުންނާއި އެ ދެ ކަނބަލުންގެ ދެ ބޭފުޅުންކަމަށް ރާއްޖޭގެ ތާރީހު ދިރާސާކުރާ ފަރާތްތަކުން ފާހަގަކުރައްވައެވެ. މި ޒިޔާރަތާ ގުޅިފައި ހުންނަ ޒިޔާރަތް މިސްކިތަކީ ހިރިގަލު ވަޑާމުގެ މަސައްކަތްތެރިކަން ފެންނަ އާސާރީ މިސްކިތެކެވެ. މި މިސްކިތް ބިނާކުރެވުނު ކަމަށް ބެލެވެނީ 1700ގެ އަހަރުތަކުގެ ތެރޭގައެވެ.\nވަންދޫގައި ހުންނަ އިހުގެ އަނެއް މިސްކިތަކީ ވަންދޫގެ ކުރީގެ ހުކުރު މިސްކިތެވެ. މި މިސްކިތް އިމާރާތްކުރި ތާރީހެއްކަމަށް މިސްކިތުގައި ވަނީ ހިޖުރީ ގޮތުން 1297 ވަނަ އަހަރު ކަމަށެވެ. އެހެންކަމުން މިއީ 146 އަހަރުވީ ދުވަސްވީ މިސްކިތެކެވެ. މި މިސްކިތަކީ ވެސް ތަނބުތަކުގައި ލިޔެލާޖެހުން ފަދަ ދިވެހިންގެ މަސައްކަތްތެރިކަން ވަރަށްބޮޑަށް ފެންނަ ތާރީހީ މިސްކިތެކެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް ތ. ވަންދޫ ދިވެހިރާއްޖޭގެ ތާރީޚު


Dhivehi Bahun Oeh Fothun India Teacharun Kiyavaidheyne Gotheh Neyngi Suvaal Ufedhijje - Vaguthu\n5 މަސް ކުރިން ( ޖޫން 23, 2021 )\nއަރަބި ބަސް ކިޔަވައިދިނުމަށް ރާއްޖޭގެ ސްކޫލްތަކުގައި ބޭނުންކުރާ ފޮތުގެ ގިނަ މައުލޫމާތުތައް ދިވެހި ބަހުން ލިޔެފައި އޮތުމުން އެފޮތް ބޭނުންކޮށްގެން އިންޑިއާ ޓީޗަރުން ދިވެހި ދަރިވަރުންނަށް ކިޔަވައިދޭނެ ގޮތެއް ނޭނގި ގިނަ ސުވާލުތަކެއް އުފެދިއްޖެއެވެ.\nރާއްޖޭގެ ސްކޫލުތަކުގައި ގުރުއާނާއި އަރަބި ކިޔަވައިދޭ ޓީޗަރުން އިންޑިއާ އިން ގެންނަން ޖެހުނީ ދިވެހި ޓީޗަރުން ހޯދުމަށް ތަކުރާރުކޮށް އިއުލާނު ކޮށްގެން ވެސް ނުލިބުމުން ކަމަށް އެޑިއުކޭޝަން މިނިސްޓްރީން ރޭ ވަނީ ވިދާޅުވެފައެވެ.\nދިވެހި ބަހުން ލިޔެފައި އޮތް ފޮތް ބޭނުންކޮށްގެން އިންޑިއާ ޓީޗަރުން ދިވެހި ދަރިވަރުންނަށް ކިޔަވައިދޭނީ ކިހިނެއްތޯ ވަރަށް ގިނަ ބަޔަކު އަންނަނީ މީސް މީޑިއާގައި ސުވާލު އުފައްދަމުންނެވެ. ނަމަވެސް އަދި މިކަމާއި ގުޅޭ ގޮތުން އެޑިއުކޭޝަން މިނިސްޓްރީން އެއްވެސް އެއްޗެއް ނުބުނެއެވެ.\nއިންޑިއާގެ ކެރެލާ އިން ރާއްޖެ އަށް ފޮނުވާ ގުރުއާނާއި އަރަބި ކިޔަވައިދޭ ޓީޗަރުންގެ ފުރަތަމަ ބެޗު އައިސްފައިވާ ކަމަށް އެ ގައުމުގެ ނޫސްތަކުން ރިޕޯޓު ކުރުމާއެކު، ބޮޑެތި ފާޑުކިޔުންތަކެއް ދިވެހި ސަރުކާރަށް ވަނީ އަމާޒުވެފައެވެ. ފާޑުކިޔާ މީހުން އެންމެ ބޮޑަށް ކަންބޮޑުވުން ފާޅުކުރަމުން ދަނީ ވަޒީފާ ނުލިބިގެން ދިވެހި ގުރުއާން ޓީޗަރުން އުޅޭއިރު، އެ ފުރުސަތު ދިވެހިންނަށް ނުދީ އިންޑިއާގެ ޓީޗަރުންނަށް ދޭން ނިންމުމުންނެވެ.\nއިންޑިއާ ޓީޗަރުންނަށް ފުރުސަތު ދިނީ ދިވެހި ޓީޗަރުން ނުލިބިގެން ކަމަށް އެޑިއުކޭޝަނުން ބުނާއިރު އިސްލާމިކް ޔުނިވަސިޓީން އަންނަނީ 2015 ވަނަ އަހަރުން ފެށިގެން އަރަބި ބަހާއި ޤުރުއާން ކިޔަވައި ދިނުމަށް ހާއްސަކޮށް ޓީޗަރުން ތަމްރީން ކުރަމުންނެވެ. ކޮންމެ އަހަރަކު ދެފަހަރަށް އައިޔޫއެމްގެ އަރަބި އަދި ޤުރުއާން ޓީޗަރުން ގްރެޖްއޭޓް ވެއެވެ. އަދި ގުރުއާން ޓީޗަރުންގެ ޝަރުތު ހަމަވާ ކޯސްތަކެއް ބައެއް އެހެން އިންސްޓިއުޓްތަކުން ވެސް އަންނަނީ ހިންގަމުންނެވެ.\n12 ރަށެއްގެ ސްކޫލަށް ޕްރިންސިޕަލުން ހޯދަން އިއުލާނުކޮށްފި\nޖޫން 23, 2021 21:49\nMinistry ge faraathun furathama emeehunnah dhivehi bas dhaskohdhey course hingaanee\nޖޫން 23, 2021 22:02\nމިނިސްޓަރަކަށް ބޮޓެއް ލީމާ، ވާގޮތް ތީ. އަހަރު ދެބައިކޮއްފަ،2އަހަރަށް ހަދާފަ.\nޖޫން 23, 2021 22:04\nމިވަރުވެސް ދިވެހިންނަށް މިންވަރުވެގެން ތިބީމަ އޯކޭތޯ ، އަދިވެސް ދިވެހިން ހައްޤުބަސް ވިއްކަން ނުކުންނަވަރެއް ނުވޭތޯ\nޖޫން 23, 2021 22:08\nކެޚެރެލާއިން ޓީޗަ ރުން ގެނައި ކަމަށް ވަންޏާ ފޮތްތައް މެލެޔާޅަމް ބަހަށް ބަދަލު ކޮށްލީމަ ނިމުނީނު .\nޖޫން 23, 2021 22:11\nމިވާހަކަ ބުނީމާ ބައެއް މީހުން ހައިރާންވެދާނެ. އެކަމަކު މީ ތެދެއް. އުތުރު އިންޑިޔާގެ ސްކޫލްތަކުގައި ކިޔަވައިދިނުމަށް މުގައްރަރާއި ފޮތްތައް އެކުލަވައިލުމަށް އިންޑިޔާގެ އެޑިޔުކޭޝަން މިނިސްޓްރީން ދިރާސާ ދަތުރުތަކެއް 90 ގެ އަހަރުތަކުގެ ފަހުކޮޅުގައި ކުރި. އެމީހުން ޔޫރަޕާއި އެމެރިކާއާއި މެދުއިރުމައްޗާއި އޭޝިޔާގެ ގައުމުތަކަށް ދަތުރުކޮށް ބެލި. އެމީހުން ބުނާ ގޮތުން އެމީހުންނަށް ފެނުނު އެންމެ ރަނގަޅު ފަށާ ތައުލީމުގެ ނިޒާމަކާއި އެކަށީގެންވާ ގޮތަކަށް ފަރުމާކޮށްފައި ހުރި ފޮތާއި މުގައްރަރާއި ސްކޫލްތައް ހުރީ ދިވެހިރާއްޖޭގައި. އެއީ ރާއްޖޭގައި ކޮންމެ މާއްދާއަކަށް އަމިއްލަ ބަހުން ވަކިވަކިން ވަކިން ކޮންމެ ގްރޭޑަކަށް ފެތޭގޮތަށް ފޮތް ލިޔެފައިވާތީ. ކްލާސްރޫމްތަކުގެ ޑިޒަނާއި ބޮޑުމިން އެންމެ އެކަށީގެންވާ ގޮތަށް ހުރީ ދިވެހިރާއްޖޭގައި ކަމަށްވާތީ. މި ދިރާސާގެ އަލީގައި އެމީހުންގެ ކިޔަވައިދޭ ފޮތްތައް ލިޔެ ޗާޕުކުރީ. އެމީހުން ބުނާގޮތުން އެމީހުން ގެނައި ބަދަލަކީ ކޮންމެ4ސެމިސްޓަރއަކަށް ބަހާލާފައި ކޮންމެ ސެމިސްޓަރއެއްގައި 1 ފޮތް އޮންނަ ގޮތަށް އެއް ފޮތުގައި ފަސް ހަބައި ހުންނަ ގޮތަށް ހަދާފައި އެފޮތުގައި އެ ސެމިސްޓަރގައި ކިޔަވައިދޭ ހުރިހާ މާއްދާއެއް ހިމެނޭހެން ޗާޕުކުރީ. މިހެން ހެދީ ދަބަސް ލުއިކުރުމަށާއި ފޮތާނުލައި ސްކޫލަށް އަންނަ ކުދިން މަދުކުރުމަށް. މީގެ ނަތީޖާ ކާމިޔާބުކަމަށް އެމީހުން އެއްބަސްވޭ. މިހާރު އަހަރެމެން ގާތުން ދަސްކުރި މީހުން އަހަރެމެން މިގެންނަނީ އަހަރެމެންގެ ކުދިންނަށް ކިޔަވައިދޭން. މީތި ސަޅިއެއް ނޫންތަ!\nޖޫން 23, 2021 22:25\nސާބަސް ! ތަނެއްދޮރެއް ދޮރުއަށްޓެއް ނުބަލާތި !\nޖޫން 23, 2021 22:30\nފޮތްތައް ބަދަލުކުރާނީ އިންޑިއާ ބަހަށް\nޖޫން 23, 2021 22:32\nޖޫން 23, 2021 22:37\nޤު ރުއާން ކޯސް ހަދާފަ ސެޓްފިކެޓް ނަގައިގެން މިހުންނަނީ އަހަރު ފެށެން ވާއިރަށް ޓީޗަ ރުން ނަގާނެކަމަށް ގެޒެޓް ބަލާލަ ބަލާލަ ހުއްޓާ މިލިބުނީ މި ހަބަ ރު. ދެން ވަޒީފާ ގަނޑެއްވެސް މި ނުލިބުނީތާދޯ\nޖޫން 23, 2021 22:50\nއެޱިއުކޭޝަން މިނިސްޓަރު އިސްތިއުފާދީފަގެއަށް ކޮފޭ. ދަރިވަރުންގެ ކިޔެވުމާއި އަދި އުމުރުން އެއް އަހަރު ގެއްލުވާލައިފި. ރާއްޖޭގަ މި އޮއްހުރިހާ ގާރީން ތިބި އިރު ހުސް ދޮގުހަދާ އަންޱިއާ މީހުނަށް ތައިލީމޯ ދާއިރާ ވިއްކާލާފި. މީ ކީ ތާކުންތާކު ޖެހޭ މިނިސްޓަރެއްނީން . މަށް ހީވަނޫ މީ ފާހާނާ ސާފިކުރިމުގެ ދަކުތަރެއްހެން. އިތުރަށް ތިދާއިރާ ހަލާކު ނުކޮށް އަވަހާ އިސްތިއުފާދީ\nދެން ތިޖެހުނީ ރާއްޖޭގެ ސިލަބަސް އަދި ދިވެހިބަސް ވެސް ދޫކޮށް ހިންދީ ބަހަށް ބަދަލުކުރަން؟\nއިންޑިޔާ މީހާ ފޮނުވާލާ.. ދިވެއްސަކު އެމަގާމަށް ލާ އޭރުން މައްސަލަ ހައްލުވީ\nޖޫން 23, 2021 22:51\nބަލަ ދިވެހިން ވީމަ 20 ރފ މަހަކު ދީގެން ކުރުވަން. ތިޔަ އިންޑިޔާ ގޮލާމެންގެ މުސާރަ ދިވެހި 10 ޓީޗަރުންގެ މުސާރަ އާ އެއްވަރުވާނެ. ދެން ކިހިނެއް ހަދާނީ. ބަލަ ކަލޭމެންނަށް ވެރިކަން އެމީހުން ހޯދަ ދިނީ އެމީހުން ބޭނުންހާ ކަމަކަށް އެއްބަސްވާ މަތިންނޭ.\nޖޫން 23, 2021 23:07\nޅަދަރީންގެ ވިސްނުމާއި ފިކުރު ދީނީ ގޮތުން ދުރުކުރުވަން ކުރާ ހާ ކަންތައްތައްމީ... މާސްޓަރޕްލޭން އެއްގެ ދަށުން ކުރާކަންކަން. އިންޑިޔާ އައުޓް\nޖޫން 23, 2021 23:09\nމީހަކު ނެތިގެން އެއްގޮތަކަށްވެސް ކިޔަވާނުދިނުމަށްވުރެ ޚަތިމުން ކިޔަވަން ދަސްކޮށްދެވުނަސް އަޅުގަނޑުމެން ބެލެނިވެރިންނަށް ރަނގަޅު. ދިވެހިން ލިޔެފައޮތަސް ސްކޫލުގެ މީހުން އެހީތެރިވެދީގެންވެސް ކުރެވިދާނެ\nޖޫން 23, 2021 23:13\nދެންކު ރާނެކަމަކީ ދިވެހިބަހުން ލިޔެފައި އޮތް ފޮތް ހިންދީބަހަށް ބަދަލުކު ރާނީއެއްނު.ދުވަސްކޮޅަކުން ދިވެހިބަސް ކިޔަވާދިނުން ހުއްޓާލާފައި ހިންދީ ބަސް ކިޔަވައިދޭންވެސް ފަށާނެ މިވަ ރުންދަންޏާ😡😡\nޖޫން 23, 2021 23:22\nކިޔަވާދޭކަށް މިހާރު ފޮތެއް ބޭނުމެއް ނުވޭ. ސިލަބަސް ގައިވާ އައުޓް ކަމްތައް ޓީޗަރަށް އެނގުނީމާ އެކަން ވާނެ. މީ ހާދަ ގަމާރު ބަޔެކޭ ދޯ. ފޮތް ބޭނުންކުރަނީ ޓްރެޑިޝްނަލް ޓީޗިންގަ.\nޖޫން 23, 2021 23:52\nއާއިޝަތު އަށް ވެސް ނުވަންޏާ ގެޔަށް ވަޑައިގަންނަވާ. ކަލޭމެންގެ ދުރުވިސްނުމާއި ރޭވުންތެރިކަން ބަލާބަލަ. ހަމަ މޯޑީ ބުނާއިރަށް ކެރެލާއިން މީހުންތަކެއް ގެނެސް އޮއްސާލިއިރު ނޭނގެ ޓެކްސްޓް ފޮތްތައްވެސް ހުރީ ދިވެހިންކަމެއް. ބުރާންތި ކެޔަސް ބޮޑުވަރު. ދެން ދުވަސްކޮޅަކުން ގެންނާނެ މިސްކިތު މުދިމުންވެސް ކެރެލާ އިން. ތިޔަ ހުރިހާ ލަވައެއް ނުކިޔާ ބުނަންވީނު މިއީވެސް މަލިކު ގޮތަށް އިންޑިޔާގެ ބައެކޭ. ދެން މޯޑީ އައިސް ބުނާނެ ކަލޭމެން މާދަމާއިން ފެށިގެން ކުކުޅުމަސްވެސް ކައިގެން ނުވާނެޔޭ. ކަލޭމެން ރަލޭ ބޯންޖެހޭނީ. ބައެއްގެ ދަށުވިޔަސް ބޮޑުވަރު.\nއަޖޭ ދޭވްގަން އަނބި މީހާގެ ވައިފް\nޖޫން 23, 2021 23:58\nދައްކަވަން ހުރިތަނެއް ދައްކަވާނެ... އަވަރު ޕީޕަލް ނެވަރު ގޯ ޓު އެއަރު ޕޯޓް... ނެވަރު ވެޔަރު އަންޑަރު ވެޔަރު... މިއީ ތިބުނާ ހިންދުސްތާނުން އައި ޓީޗަރުން މަމެންނަށް އިގިރޭސި ކިޔައިދިން ގޮތުގެ ކޯރެއްގެ ކޯވަރެއް... ދެން ދިވެހި ބަހުން އޮތް ފޮތަކުން އެވެރިން އެ ކިޔާދޭނެ ގޮތެއް ހަމަ މަގޭ ސިކުނޑިއަކަށް ނުވިސްނޭ... ކޯވަރެއްގެ ތިކެއް ވެސް ނުލިބޭނެ...\nޖޫން 24, 2021 01:18\n80 ގެ އަަހަރުތަކުގައި މައުހަދުން ޕާކިސްތާން ޤާރީން ގެނެސްގެން ޤްރުއާން ކްލާސްތައް ހިންގިއިރު ތަރުޖަމާނުން ބޭތިއްބިގޮތައް ކޮންމެ ޓީޗަރާއެކު ތަރިޖަމާނެއް ހަޔަރ ކުރަން ފެނޭ\nޖޫން 24, 2021 05:09\nމޯދީ އަޅުގަނޑަށް މާފުކުރައްވާ. މަނިކުފާނު އެދުނުގޮތަށް ވަޒީފާ ހަމަޖައްސައިދެވުނީ ފޮތްތަކާމެދު ވިސްނާނުލާ. އިންޑިޔާއިން މިދެމާއްދާގެ ފޮތްކޮޅެއް ވ އަވަހަށް ފޮނުވާލަދީބަލަ.\nޖޫން 24, 2021 07:08\nނުހައްގު ވެރިކަމެއްގައި ރަގަޅު އެއް ކަމއްވެސް ނުކުރެވޭނެ\nޖޫން 24, 2021 07:35\nމިކަމުންވެސް ދޭހަވަނީ ސޯލިހު ގައުމުވިއްކާލިކަން އިސްލާމް ކިޔަވައިދިނުމުގެ ނަމުގަ ކިތާބުލް ބުހުތާނު ކިޔަވައިދޭން އިންޑިއާމީހުން ގެންނަނީ.\nޖޫން 24, 2021 07:59\nދަ އްކަވަންހުރި ތަނެ އް ދަ އްކަވާފަ ގެންދަވާނީ އަދިވެސް މިކަން ގަބޫލުނުކުރާ ބަޔަކު އެބަ އުޅޭ ވި އްޔާ.\nޖޫން 24, 2021 09:23\n1994 ހާތާގައި އަހަރުމެން ސްކޫލުގައި އުޅުނު އިރު ގްރޭޑް6އަދި7ގައި އަރަބި ކިޔަވާދޭގޮތް ހެދި. އަރަބި ޓީޗަރަކަށް ގެނެސްފައި ހުރީ އަރައްބެއް. އޭނާއަކަށް ދިވެއްސެއް އިގިރޭސިއެއް ނޭނގޭ. އަހަރުންނަކަށް އަރަބިއެއް ނޭނގޭ. ކޮމިއުނިކޭޓް ކުރެވޭނެ ގޮތެއް ނެތް.\nޖޫން 24, 2021 09:52\nއެމްބަސީން ނިންމި ނިްމުމެކެވެ.\nޖުލައި 1, 2021 10:09\nދިވެހިންގެ ބަހަކީ ، ހިންދީ ބަސްކަމުގައި މަޖުލީހުން ފާސްކޮށްލާ އޭރުން އެ ނިމުނީ . ދީނަކީ ހިންދޫ / ގެރިމަސް ކެއުން މަނާ / ގެރި ގުއި އާއި ގޮރު މޫނުގައި އުނގުޅާ ފައްޅިތަކަށް ދާއިރު / މިސްކިތަކުގެ ނަން ބަދަލުގައި ފައްޅި ހަދާފައި / ހަފްތާ ބަންދު އާދީއްތަ ދުވަސް\nޖުލައި 1, 2021 11:19\nއިންޑިއާ އަށް އަޅުވެތިވެފައިވާ މިންވަރޭ މި ފެންނަނީ ދުވަސްކޮޅަކުން ބުނާނެ އަހަރުމެން އިންނަންވެސް ޖެހޭނީ އިންޑިއާ މީހުންނާއޭ.. އިންޑިއާގެ އަވަށެއްތަ މީ މިހާރު\nޖުލައި 1, 2021 11:35\nއަޅުގަނޑު މެން ކިޔެވިއިރުވެސް ވަރަށް އުނދަގޫ ތިޔަ އިންޑިޔާ ބައެއް ޓީޗަރުން ކިޔަވައިދޭ ގޮއި.އަދި ތިޔަބުނަނީ ގުރުއާން ކިޔަވާ ދޭން ގެނެއި ބައެކޭ.ކިހިނެން ދާނެބާ..\nފޮތް ތައް ވެސް ބަދަލު ކޮއްލާ އެމީހުން ނަށް އިނގޭ ގޮތަށް ،ދަރިވަރުންނަ އެކަށްޗެއް. ެެެެެެނޭގުނަސް\nޖުލައި 1, 2021 12:37\nހާދަ ބުރާންތި މިނިސްޓަރެކޭ!\nސޯލިހޫ މީނަ މިނިސްޓަރުކަމުު


Coronavirus aa hedhi doctor akaai naruhegge kaiveni hospital gai | Mihaaru\nލައިފްސްޓައިލް / ސްރީ ލަންކާ\nކޮރޯނާވައިރަހާ ހެދި ޑޮކްޓަރަކާއި ނަރުހެއްގެ ކައިވެނި ހޮސްޕިޓަލްގައި\nކައިވެނީގެ ރަސްމިއްޔާތުގެ ތެރެއިން.\n29 މެއި 2020 - 08:43\nއިނގިރޭސިވިލާތުގެ ލަންޑަންގެ ސެއިންޓް ތޯމަސް ހޮސްޕިޓަލްގައި އަޅުމަކަށް ހާއްސަކޮށްފައިވާ ތަނެއްގައި ކައިވެނީގެ ރަސްމިއްޔާތު ބޭއްވީ އާއިލާ އާއި އެކުވެރިންނަށް ލައިވް-ސްޓްރީމްކޮށް ބަލައިލެވޭ ގޮތަށެވެ. މިއީ ސްރީ ލަންކާ އަށް ނިސްބަތްވާ އައްނަލަން ނަވަރަތުނަމް، 30، އާއި އުތުރު އަޔަލެންޑަށް ނިސްބަތްވާ ޖެން ޓިޕިން، 34، ގެ އަލަތު ކައިވެންޏެވެ.\nދެ މީހުން ކުރިން ނިންމައިގެން ތިބީ އާއިލާގެ މީހުން އޮގަސްޓް މަހުގެ ތެރޭގައި ލަންޑަނަށް ގެންގޮސްގެން ވަރަށް ކުލަގަދަކޮށް ކައިވެނީގެ ހަފުލާ ބާއްވާށެވެ. ނަމަވެސް ކޮރޯނާވައިރަހާ ހެދި ކުރިމަތިވި ލޮކްޑައުންތަކާ އެކު، ދަތުރުފަތުރު ހުއްޓި، ރޭވި ގޮތަށް ކަންކަން ނުދާނެތީ، މަސައްކަތްކުރާ ތަނުގައި އާދައިގެ ގޮތަކަށް ކައިވެކުރީ އެވެ.\nއައްނަލަން އާއި ޓިޕިންގެ ކައިވެންޏާ އެކު، އެކީގައި މަސައްކަތްކުރާ އެންމެން ވެސް ދެ މީހުންނަށް މަރުހަބާ ކިޔާފައިވެ އެވެ.\nކައިވެނިކޮށްދިން މީހުން ފިޔަވައި އެހެން ބަޔަކު ހަފުލާގައި ބައިވެރިއެއް ނުވެ އެވެ.\nހަފުލާގައި ޓިޕިން ހުދު ކުލައިގެ ވެޑިން ޑްރެސްއެއްގައި ހުރި އިރު، އައްނަލަން ހުރީ ކުކުޅު ބިސްކުލައިގެ ކޯޓްފަޓްލޫނުގަ އެވެ.\nކައިވެނީގެ ހަފުލާ ލައިވް-ސްޓްރީމްކުރި އިރު، ވާޗުލް ރިސެޕްޝަނެއް ވެސް ކުރިއަށް ގެންދިޔަ އެވެ.\nދެމަފިރިން ބުނިގޮތުގައި އާއިލާގެ މީހުންނާއި ގާތް ރައްޓެހިންނާ ދުރުގައި ކައިވެނިކުރަން ޖެހުނަސް ޝަކުވާއެއް ނެތެވެ. ސަބަބަކީ އޭގެ ސަބަބުން އެ ހުރިހާ އެންމެންގެ ސިއްހަތަށް އެއްވެސް ވަރެއްގެ ނުރައްކަލެއް ކުރިމަތިވާނެ ހާލަތެއް ނައުމެވެ.\nއެމްބިއުލޭޓަރީ އެމަޖެންސީ ނަރުހެއްގެ ގޮތުގައި މަސައްކަތްކުރާ ޓިޕިން އާއި އެކިއުޓް މެޑިކަލް ރެޖިސްޓްރާ އައްނަލަން ބުނިގޮތުގައި ކައިވެނިކުރެވުނީތީ އެ މީހުން ވަރަށް އުފާވެ އެވެ.\nޓިޕިން ބުނިގޮތުގައި އޭނާ ކައިވެނީގެ ހަފުލާ ސިފަކުރާނީ ވަރަށް ލޯބި އަދި ގިނަ ހަނދާންތަކެއް ރައްކާކުރެވޭނެ ކަމެއްގެ ގޮތުގަ އެވެ.\n"ވަރަށް އުފަލުން އަހަރެމެން މިތިބީ،" އައްނަލަން ބުންޏެވެ.\nއެ ދެ މީހުންގެ ކައިވެނީގެ ވާހަކަ އަޑު އައްސަވާފައި އިނގިރޭސިވިލާތުގެ ހެލްތު ސެކްރެޓަރީ މެޓް ހެންކޮކް ވަނީ ޓްވީޓަކުން މަރުހަބާ ވެސް ވިދާޅުވެފަ އެވެ.\nސްރީ ލަންކާ ހޮސްޕިޓަލް ޑޮކްޓަރުން އަޔަލެންޑް ކައިވެނި ހަފްލާ ކައިވެނި ނަރުހުން ލޮކްޑައުން\nއައި ޖީ އެމް ހޮސްޕިޓަލް ގަ އޮންނަނީ ވަރި މިހާރި މިއޮތް ހާލަތުގަ ،


Gauma Taka "Kastholhun Netten" Alhugadu Hohvava Dhevaa - Aslam - Vaguthu\nގައުމަށްޓަކައި "ކަަސްތޮޅުން ނެއްޓެން" އަޅުގަނޑު ހޮއްވަވާ ދެއްވާ - އަސްލަމް\n11 މަސް ކުރިން ( މާޗް 22, 2019 )\n15 އަހަރުގެ ސިޔާސީ ތަޖުރިބާ އާއިއެކު ގައުމު އިސްލާހު ކުރަން ރައްޔިތުން އޭނާ ހޮއްވަވަންވީ ސަބަބު ގައުމަށްޓަކައި "ކަަސްތޮޅުން ނެއްޓެން" މި ސްލޯގަންގެ ދަށުން ކުރިއަށް އޮތް 19 ވަނަ ރައްޔިތުންގެ މަޖިލީހުގެ އިނގުރައިދޫ ދާއިރާއަށް އަމިއްލަ ގޮތުން ވާހަދަ ކުރައްވާ ހުސެއިން އަސްލަމް ހާމަ ކުރައްވައިފިއެވެ.\n"ވަގުތު" އަށް މައުލޫމާތު ދެއްވަމުން އަސްލަމް ވިދާޅުވީ ރައްޔިތުން މިފަހަރު އޭނާ މަޖިލީހުގެ ގޮނޑީގައި ބަންދައިދީފި ނަމަ މަހުޖަނުންގެ ކިބައިން މަޖިލީހާއި ގައުމު އަދި ޖުޑީޝަރީ އިސްލާހު ކުރެއްވުމަށް ސަރުކާރުގެ ތެރެއިން މައްސަކަތް ކޮށްދެއްވާނެ ކަމަަށެވެ.\n"ކަސްތޮޅުން ނެއްޓެން އަތޮޅުތަށް ބާރުވެރިކުރުވަން, ކަސްތޮޅު އެޅުވިފައިވާ މަޖިލިސް އިރާދަ ކުރެއްވިޔާ އަޅުގަނޑު ހޮއްވަވައިދީފި ނަމަ މިނިވަން ކުރުމަށް މަސައްކަތް ކޮށްދޭނަން" އަސްލަމް ވިދާޅުވިއެވެ.\nއަސްލަމު ވިދާޅުވީ ބޭރުގެ އިސްތިއުމާރީ ނުޒޫން ގައުމު މިންޖުވާން އެބަޖެހޭ ކަމަށާއި މި ކަން ވެސް ކުރެވެން އަންނަނީ މަޖިލިސް އިސްލާހު ކޮށްގެން ކަމަށެވެ.\n"މަސްވެރިންނަށް މަހުގެ ހަމަ އަގު ހޯދައިދޭން, ބަރުލަމާނީ ނިޒާމުގެ އަވައިން ގައުމު މިންޖުކޮށް އެއް ވެސް މީހެއްގެ މުށު ތެރެއަށް ނުގޮސް މިނިވަން ކަމަށާއި އެކު ސަރުކާރުގެ ތެރެއިން މި ކަންކަން ކޮށް ދިނުމަށް އަޅުގަނޑު ހޮއްވަވައިދީ" އަސްލަމް ވިދާޅުވިއެވެ.


Fiance imaaraathuge mahsalaigai HDC 22 million dollar dheyn jehijje – Iru\nގުރައިދޫ ބަނދަރުގެ ތަރައްޤީ ކުރުމުގެ މަޝްރޫޢު ކުރިއަށް\nއަތޮޅު ތެރޭގައިވެސް އިންސްޕެކްޝަންތަކެއް ކުރިއަށް\nފިނޭންސް އިމާރާތުގެ މައްސަލާގައި އެޗްޑީސީން 22 މިލިއަން ޑޮލަރުދޭން ޖެހިއްޖެ\nކުރީގެ ރައީސް އަބްދުﷲ ޔާމީންގެ ސަރުކާރުގައި، ފިނޭންސް މިނިސްޓްރީގެ 25 ބުރީގެ އާ އިމާރާތް އެޅުމަށް ހަވާލުކުރި މެލޭޝިޔާގެ، ވީޒެޑްއާރު ޕްރޮޕަޓީ އެސްޑީއެން ބަރުހާދު ގްރޫޕް އިން، އެޗްޑީސީ އާ ދެކޮޅަށް އޭޝިއަން އިންޓަރނޭޝަން އާބިޓްރޭޝަން ސެންޓަރ އަށް ހުށައެޅި މައްސަލަ އެކުންފުނިން ކާމިޔާބުކޮށްފިއެވެ.\nފިނޭންސް މިނިސްޓްރީގެ އައު އިމާރާތް އެޅުމަށް ވީޒެޑްއާރާ ހަވާލުކޮށްފައިވަނީ 2016 ވަނަ އަހަރުއެވެ. ކުންފުނިން ކޮށްފައިވާ މަސައްކަތަށް ފައިސާ ނުދޭތީވެ އެ މައްސަލަ އާބިޓްރޭޝަނަށް ހުށައެޅީ 2019 ވަނަ އަހަރުގެ ސެޕްޓެމްބަރު މަހުއެވެ. ފައިސާ ނުލިބޭތާ ދެ އަހަރު ވަނީ ވެފައެވެ. ކުންފުނިން އިންވޮއިސް ފޮނުވާފައިވަނީ، 2018 ވަނަ އަހަރުގެ މެއި މަހުއެވެ.\nއެޗްޑީސީން އެ ކުންފުންޏަށް ދޭން ޖެހޭ ފައިސާ ހޯދަން މެލޭޝިޔާގެ ފޮރިން މިނިސްޓްރީގެ އެހީތެރިކަން ބޭނުންވާ ކަމަށާއި، މެލޭޝިޔާގައި ހުންނަ ރާއްޖޭގެ އެމްބަސީ މެދުވެރިކޮށް ފައިސާ ހޯދަން އެދޭނެ ކަމަށް ވީޒެޑްއާރްގެ އެކްޒެކްޓިވް ޑިރެކްޓަރ ވެން ނަޑްޒީރާ ހަވާލާދީ ނޫސްތަކުން ރިޕޯޓްކުރެއެވެ.\nއޮފީސް އިމާރާތުގެ މަސައްކަތް ފަށަން ޖެހޭނީ ލޯނު ހަމަޖެހުނީމާ ކަމަށް އެއްބަސްވުމުގައި އޮންނަ ކަމަށާއި އެކަމަކު ލޯނު ހަމަނުޖެހެނީސް މަސައްކަތް ފަށާފައި އޮތް ކަމަށް އެޗްޑީސީން ވަނީ ބުނެފަ އެވެ. އެކަމަކު އެއީ ކުރީ ސަރުކާރުގެ އިހުމާލެއް ކަމަށް ކަމަށާއި އެހެންވެ އެ ފައިސާ ލިބެން ޖެހޭނެ ކަމަށް މެލޭޝިއާ ކުންފުނިން ބުނާ ކަމަށް ސުހައިލް ކުރިން ވިދާޅުވެފައިވެ އެވެ.\nމަސްތުގެ ވަބާގައި ޖެހިފައިވާ މީހުންގެ ފަރުވާގެ ނިޒާމު އިތުރަށް ހަރުދަނާ ކުރުމަށް ނައިބު ރައީސް އެދިވަޑައިގަންނަވައިފި\nއޮފީސް އިމާރާތް މާލޭގައި ހެދުމަށް ނިންމައި އެ ބިމުގައި ހުރި ބައެއް އިމާރާތްތައް ތަޅައި، ބިން ވެސް ސާފުކުރި އެވެ. އެކަމަކު ފަހުން ހުޅުމާލޭގައި އެތަން އަޅާން ނިންމީ، މާލޭގައި އެފަދަ ބޮޑު އިމާރާތެއް ހަދާއިރު ދިމާވާނެ ދަތިތަކާ ގުޅިގެން ކަމަށް ފިނޭންސް މިނިސްޓްރީން ބުނެފައިވެ އެވެ. އެކަމަކު މި މަޝްރޫއަށް ލޯނު ލިބުމުގައި މައްސަލަ ޖެހި، އިމާރާތް އެޅުން އޮތީ ހުއްޓިފަ އެވެ.\n“ޔޫ ބިލްޑިންގް”ގެ ނަމުގައި ފިނޭންސްގެ އާ އިމާރާތް ހަދަން އެއްބަސްވީ ކޮންޓްރެކްޓަރުގެ އަމިއްލަ ޚަރަދުގަ އެވެ. މި ފައިސާ ސަރުކާރުން ދައްކާ ގޮތަށް އޮތީ ތިން އަހަރުގެ ގްރޭސް ޕީރިއަޑަކާ އެކު 20 އަހަރު ދުވަހުގެ ތެރޭގަ އެވެ.


Raees Nasheed Masaiykaiy Fettevumuge Plan Eba Kuravvaa - Aailaa - Vaguthu\nރައްޔިތުން މަޖިލީހުގެ ރައީސް މުހައްމަދު ނަޝީދުގެ ހާލުކޮޅު ރަނގަޅުވަމުން އަންނަނީ ވަރަށް ރަނގަޅަށް ކަމަށާއި މިހާރު ވެސް މަސައްކަތްތައް ޕްލޭން ކުރެއްވުމުގެ މަސައްކަތް އެބަކުރައްވާ ކަމަށް އާއިލާ އިން ވިދާޅުވެއްޖެއެވެ.\nނަޝީދުގެ އެއްބަނޑު އެއްބަފާ ބޭބެ ޑރ.އިބްރާހިމް ނާޝިދު މިއަދު ހެނދުނު ކުރެއްވި ޓްވީޓެއްގައި ވިދާޅުވީ ނަޝީދާއި ވަރަށް ރަނގަޅަށް ވާހަކަދެވިއްޖެ ކަމަށެވެ. "ވަރަށް ރަނގަޅަށް އަންނިއާއި ވާހަކަދެއްކިއްޖެ. އަނިޔާތަކުން ރަނގަޅު ވަމުން އަންނަނީ ވަރަށް ރަނގަޅަށް. މިހާރު ވެސް މަސައްކަތުގެ ޕްލޭންތައް ތައްޔާރުކުރެވޭތޯ އުޅުއްވަން ފައްޓަވައި." ނާޝިދު ވިދާޅުވިއެވެ.\nHadavery good chat with Anni just now. He is recovering very well from the injuries. Already trying to plan work 🙄. @evatteyalot of work foralot of people. 😊😊\n— Nash (@i_nashid) May 10, 2021\nނަޝީދު އަވަހާރަކޮށްލަން މިދިޔަ ހުކުރު ވިލޭރޭ ދިން ވަރުގަދަ ނިރުބަވެރި ހަމަލާ އާއި ގުޅިގެން އެމަނިކުފާނަށް ސީރިއަސް ޒަހަމްތަކެއް ލިބިވަޑައިގަތެވެ. އޭޑީކޭ ހޮސްޕިޓަލްގައި ކުރި ގިނަ އޮޕަރޭޝަންތަކަކަށް ފަހު މިހާރު އެމަނިކުފާނުގެ ހާލު ރަނގަޅު ވަމުން އައިނަމަވެސް އަދި ހޮސްޕިޓަލްގައި ކިހައި ދުވަހެއް ހޭދަކުރައްވަން ޖެހިވަޑައިގަންނަވާނެ ކަމެއް ނޭނގެއެވެ.\nނަޝީދަށް ހަމަލާދިން މައްސަލާގައި ތިން މީހަކު ހައްޔަރުކޮށް އިއްޔެ ކޯޓަށް ހާޒިރު ކުރިއެވެ. އެމީހުންގެ ބަންދަށް 15 ދުވަސް ކޯޓުން ވަނީ ދީފައެވެ. ނަމަވެސް ހައްޔަރުކުރި ތިން މީހުން ވެސް ވަނީ އެހަމަލާގައި އެއްވެސް ބައިވެރިވުމެއް ނޯންނާނެ ކަމަށް ކޯޓުގައި ބުނެފައެވެ. ތިން މީހުންގެ މައްޗަށް ވެސް ފުލުހުން ކުރަނީ ޓެރަރިޒަމްގެ ތުހުމަތެވެ.\nނަޝީދަށް ހަމަލާ ދިނުމުގައި އަދިވެސް އިތުރު ބައެއްގެ ބައިވެރިވުމެއް އޮންނާނެ ކަމަށް ފުލުހުން ލަފާކުރެއެވެ. އިތުރު މީހަކު ނުވަތަ ބަޔަކު ހޯދަން ފުލުހުން މިވަގުތު އިއުލާން ކޮށްފައެއް ނުވެއެވެ. ނަމަވެސް މައްސަލަ އާއި ގުޅުންހުރި އެއްވެސް މައުލޫމާތެއް ލިބިއްޖެނަމަ އެކަން ފުލުހުންނަށް އަންގައި ދިނުމަށް ފުލުހުން އެދެއެވެ.\nމެއި 10, 2021 10:00\nމިހާރުވެސް އެމަނިކްފާނުގެ މަސައްކަތް ޕުޅު ފައްޓަވައިފި ނޫންތޯ ބަރާބަރަށް ދެބައުޑުވޭ ބަރާބަރަށް ދޮގުހަދާ ބަރާބަރަށް ފާޑު ފާޑުގެ ސްޓަންޓް ޖައްސާ ރައްޔިތުން ގުނބޯ ހައްދާ .. ފަށާގެން ތިބި ހަށި ފާރަވެރިންނައް ނުވާވަރު މީނާޔައް ވެގެން އުޅޭ ކަމައްދައްކައިގެން ރައްޔިތުންނައް އޮޅުވާލުން ކުރިއަށް ގެންދޭ އެހެން ވީމަ މަސައްކަތްޕުޅު ބަރާބަރަށް ކުރިއަށް ދަނީ ނޫން ތޯ...\nމެއި 10, 2021 14:14\nނަޝިދުއަށް ދިން ހަމަލާ ކުއްވެރި ކުރަން. އެކަމަކު ނުވާ ވަރުގެ ބޮޑެތި އަނިޔާ ވެފައި ހުރިކަމަށް ދެއްކުމީ ވަރަށް ހަޑި ކަމެއް. އޭޑީކޭ އިން 16 ގަޑިއިރު ތިއޭޓަރުގައި ސަރޖަރީ އަކަށް ފަހު ސަރޖަރީ އެއް ހަދައި އައިސީޔޫގައި އޮތް މީހެއް އެހާ އަވަހަށް ރިކަވަރ ވާތަނެއް އަދި މިދުނިޔެ އަކުން މަށެއް ނުދެކެން. ވެދާނެ އޭޑީކޭ ހަމަ މޮޅީ ކަމަށްވެސް ސަރޖަރީ ހަދާފަ ރިކަވަރ ކުރަން. ނޫނީ ވެދާނެ ނަޝީދު އަކީ ސުޕަރ ނެޗުރަލް ހީލިން އެބިލިޓީ ހުރި މީހަކަށްވެސް. މީ އަޅެ ހޮލީވުޑް ސުޕަ ހީރޯ މޫވީ އެއްތަ.\nމެއި 10, 2021 10:03\nނަޝީދުގެ ގޮހޮރުފުޅާއި ފުއްޕާމޭފުޅާއި ދެންވެސް ހުރި ގުނަވަންތައް އަދި ރަނގަޅައް ހިނގައިގަންނާން ދުވަސްކޮޅެއް ނަގާނެ. ވީމާ އަރާމު ކުރެއްވުން މުހިންމު. އަދި އެއްވެސް ޒާތެއްގެ ދިލަނަގުވާ ވައްތަރު ބުއިމެއް ނުހިތްޕެވުންވެސް ވަރައް މުހިންމު.ގަވާއިދުން ޑަކްޓަރުގެދޭ ބޭސް ބެއްލެވުމާއި އެކު ސިކުނޑީގެ ހާސްކަން ފިއްލަވައި ނިދިހަމަ ކުރުން މުހިންމު. އަދި ކިވިޑުގެ ނުރައްކާވެސް އޮތަތީވެ މާސްކު ތުރުކުރައްވައިގެން އުޅުން ވަރައް ބޮޑު އިސްކަމެއްގެ ގޮތުގައި ބަލަންޖެހޭ.\nމީނާ އަކީ އެކްޓިވިސްޓެއް... ސިޔާސީ ގޮތުން ޤައުމެއް ހިންގުމުގެ ޤާބިލް ކަމެއްނެތް.\nމެއި 10, 2021 10:48\nއަނެއްކާ ކޮން މަސައްކަތެއްބާ! ރިހާކުރު އޮލަކުރުންތަ؟ ލޮނުމަސްއެޅުންތަ؟ ފަންގިވިނުންތަ؟\nމެއި 10, 2021 10:59\nޑޮކްޓަރުން ބުނި ހަށިގަނޑު ފޫއެޅިފައޭހުރީ. ހާދައަވަހަކަށް ރަނގަޅުވީ. ކަންތައް ބޮޑުކުރަނީތާ. ދަށްވި ސަޕޯޓްމމިހާރު ލިބިދާނެ\nސަޗް ރެޕިޑް ރިކަވަރީ.. އިއްޔެ ބުނީ ކިރިޔާ ކިރިޔާ އޯ އޮތީ..\nހަހަ ހެޔޮ ނުވާނެ އަވަސްކުރައްވާ، މަނިކުފާނުގެ މަސައްކަތް ހުއްޓުނީމަ ގައުމު ވެސް މި އޮތީ ހުއްޓިފަ. އެހާ ވެސް ގައުމަށް ބޭނުން މަސައްކަތް ކުރައްވާ މީހެއް ވިއްޔާ\nމެއި 10, 2021 11:17\nސިދާ މައިބަދަ ޑްރާމާ ، މަޖިލީސް އަށް ދާ ދުވަހު ގޮޑި ރޭސް ޖާލާ އިރަށް ފިޓް ވާނެ، ދިވެހިން ދަންނަ ޑްރާމާ އެއް ބޮރޯ\nމެއި 10, 2021 11:20\nސަޕޯޓަރުބް ތިބީ މިކަލޭގެ އާދިމާ އިދިކޮޅައް ޕާޓީގެ ރއީސް އަކީ މީނަ ކަމަކައް ގަބޫލެއްނުކުރެ\nމެއި 10, 2021 12:02\nރައީސް ނަޝީދު ދެން ރަނގަޅުވާނީ އާއްމުންގެ ތެރެއަށް ނުނިކުންނެވިއްޔާ. އެހައި ހައިރިސްކް ބޭފުޅަކު އޮޑިދޯނިފަހަރަށް އަރުއްވައި ، ސައިހޮޓާ ތަކަށް ވަންނަވަން އުޅުއްވީމާ ދައުލަތުގެ ސަލާމަތީ ކަންކަން ބަލަހައްޓަވާ ފަރާތްތަކަށް ވާނީ ބޮޑު ތަކްލީފަކަށެވެ.\nމެއި 10, 2021 12:20\nޑރ. ނިޔާފް ޑައިރެކްޓް ކުރި ޑްރާމާ އެވަނީ ފެއިލް ވެފައި. ވަރަށް ރޭވުންތެރިކަމާއެކު ކުޅުނު ޑްރާމާ ރައްޔިތުން ތިބީ ބަލަން.\nއެކްޓިވިސްޓެއްވެސް ނޫން ޓެރަރިސްޓެއް. ރާއްޖޭގައި އެކި ހިސާބުތަކުގައި ހުޅުރޯކުރި ހަނދާން އެބަހުރި.؟..\nމެއި 10, 2021 12:44\nއެހާ ގިނަ ތަންތަނުން ފޫއެޅުމުންވެސް ހާދަ އަވަހޭ ރަނގަޅުވުލެއް... ހުރިހާވެސް ޝުކުރެއް ޑަކްޓަތުންނަށް..\nމެއި 10, 2021 13:01\nމެއި 10, 2021 14:09\nމީ އަޅޭ އަރަތެއްތަ؟ މި ހުސްވި މަހު މާލޭގައި މަގޭ ރައްޓެއްސެއް ބިންމައްޗަށްވެއްޓި ހަންމަށާގެން ދިޔަ، އަދިވެސް އެތަން އެއްކޮށް ހަންގަނޑު ނުބެދޭ! ކުރަމަގާލި ލާފަ ހުންނަނީ! އެކަމް މިކަލޭގެ وقتــــــن وقــــــت وقــتن وقـــــت އަށް އެ ރަނގަޅުވީ! މީ ހާދަވަރުގަދަ ފިސްޓަން ހަރުކޮށްފަހުރި ޑިކްޓޭޓަރެކޭ ދޯ؟ ޑކ ނިޔާފް ކޮން ކަހަލަ ރޮންދާއަކުން މިލަކޭގެ ޕޮލިސްކޮށް ކޮންކަހަލަ ޝަރާބަކުން މިހާ ފައްކާކޮށް މިކަން ރަނގަޅުކޮށްލަނީ!މި ކަލޭގެ ހަށިގަނޑު ބަލަންއެބަޖެހޭ! ދިޔާ ހަށިގަނޑެއްވީމަ އެހެންވެދާނެ! ޑކ ބުނީ އެރޭ ނުކައިހުރީމަޔޯ؟ މި އޮއްފަދަ ރޯދަމަހު ރޯދަޔަށް ހުންނަ މީހަކު ހުސްގޮހޮރާ ހުރޭބާ ރޭގަނޑު! މި ފިލްމުކުޅެން ބޮލީވުޑަށް ފޮނުވަންވީ! އެމްޑީޕީ މީހުން\nގާބިރު އިބްނު ބައްތި\nމެއި 10, 2021 14:29\n2 ދުވަސް ކުރިން މުޅި ހަށިގަނޑޫ ފޫގޮސްފަ ހުރި މީހަކު އެހާ އަވަހަށް ރަނގަޅުވީ؟ ސާމިޔާ ވެސް ތި ވާހަކަ ގަބޫލެއް ނުކުރާނެ\nމެއި 10, 2021 14:54\nޑރ. ނިޔާފް އަދި ވިދާޅުވިއޭ ދޯ، އެމަނިކުފާނު ރޯދައަށް ހުރީމާ، ގޮހޮރު ފޫއެޅުމުން ވެސް ނިޖިސް ނުދިޔައޭ ބަނޑުތެރެއަށް. އެކަމަކު ނިޔާފަށް ނޭނގުނީ، ހާދިސާ ހިނގީ ރޭގަނޑުގެ ވަގުތެއްގައި ކަމާ، އެގަޑީގައި އާންމުކޮށް ރޯދަ ހިފާ މީހާވެސް ހުންނާނީ ގަދައަށް ކައިގެން ބަނޑު ފުރައިގެން ކަން. މިދެން، ޑްރާމާ ޖެއްސިޔަސް ބޮޑުވަރު. ހަގީގަތުގައި ރައީސް ނަޝީދަށް ލިބިފައިވާ ގެއްލުން އެބަ ޖެހޭ، ސެނެހިޔާ، ނުވަތަ ދަރުމަވަންތަ ހޮސްޕިޓަލަށް ގެންގޮސްގެން ބަލަން. އޭޑީކޭގެ ޑްރާމާއަށް އިތުބާރެއް ނެތް.\nމެއި 10, 2021 15:07\nހަމްދަރުދީ ވޯޓެއް ނުލިބޭ ނެ\nރައީސް ނަޝީދު ޝަހީދު ކޮށްލަން ދިން ހަމަލާއިން މާތްﷲ ސަލާމަތް ކުރެއްވީތީ އެކަލާނގެއަށް ހަމުދުކުރަން. އަދި ހަމަލާދިން ފާސިޤުން ނަށް ގަދަފަދަވެގެންވާ އަޒާބު ދެއްވާންދޭ. އާމީން!\nމިވަގުތު ޕުލޭންކުރަންވީ އަމިއްލަ ފައިދަާއަކައްނޫން ގައުމުގެބހާލަތައް\nމެއި 11, 2021 12:55\nމިކަލޭގެޔަކަށް އެއްވެސް ކަމެއްނުވޭކަން ނޭގޭ. ކައިރީގަ ތިބި ބޮޑީގާޑުން 1 ގަޑި އިރު ނުވަނީސް ދޫކޮށް މިކަލޭގެ އެކަނިތަ 24ގަޑީގެ އޮޕަރޭޝަން ކުރަންޖެހުނީ.\nސިޔާސީ ސްޓަންޓް ޖެއްސުމުގަ އަރާހުރި ތަރިޔެއް ތީ. އެންމެ ފަހުންވެސް ބެކްބޯނޭ ކިޔާފަ ގޮސް ގޮނޑިދުއްވަން އޮތީ.


Rishvathuge maadhdhaagai emme fahun bandhevijje! | Mihaaru\nވިލިމާލެ މެމްބަރު ނިހާން، ޕީޕީއެމްގެ ޕްރެސް ކޮންފަރެންސެއްގައި: ރިޝްވަތުގެ އިސްލާހު ވަރުގަދަވާނެ!\n01 އޯގަސްޓް 2018 - 09:47 70 comments\nފުރަތަމަ ވެސް އުފެދުނު ސުވާލަކީ، "ރިޝްވަތު"، މި ނަމުގެ ދަށުން ގާނޫނުލްއުގޫބާތުގައި ހިމަނާފައި އޮތް 510 ވަނަ މާއްދާ އުވާލެވޭ ގޮތަށް ސަރުކާރުގެ ފަރާތުން ބިލެއް ހުށަހެޅުމެވެ. ދައުލަތުގެ މަތީ މަގާމުތަކުގައި ތިބި އެތައް ބަޔަކު ރިޝްވަތު ނަގާ ކަމަށް ކުރެވޭ ތުހުމަތުތައް، ރާއްޖޭގެ ތާރީޚުގައި މީގެ ކުރިން ނެތް މިންވަރަކަށް، ފެތުރިގެން އުޅޭ ދުވަސްވަރެއްގައި އެކަހަލަ އިސްލާހެއް މަޖިލީހަށް ވެއްދުމުން އާންމުންގެ ފާޑުކިއުން އަމާޒުވި އެވެ.\nފެނުނީ އެ ހަގީގަތެވެ. ހަމައެކަނި ސަރުކާރަށް ނިސްބަތްވާ މެމްބަރުންކޮޅެއް ހިންގަމުން އަންނަ ރައްޔިތުންގެ މަޖިލީހަށް "މިއަދު ވައްދާ މިއަދު ފާސްކުރާ" ސަގާފަތެއްގެ ތެރޭގައި ބިލްތައް ހުށަހަޅަމުން އަންނަ އިރު ގާނޫނުލްއުގޫބާތުން "ރިޝްވަތު"ގެ ނަން ގަސްދުގައި ފޮހެލަން ނޫޅޭނެ ކަމަކަށް، ޕީޕީއެމްގެ އާންމު މެމްބަރުން ވެސް ގަބޫލެއް ނުކުރާނެ އެވެ. ޕީޕީއެމްގެ ހުރިހާ ފަންތިއެއްގެ މެމްބަރުންނަށް މިހާރު ވިސްނިފައި އޮންނަނީ ގާނޫނުއަސާސީން ފެށިގެން އާދައިގެ ގަވާއިދުތަކާ ހަމަ އަށް ވެސް، "އަހަރެމެން ބޭނުން ކޮންމެ ބަދަލެއް، ބޭނުން އިރަކު ގެނެވޭނެ" ކަމަށެވެ.\nސަރުކާރުން ބޭނުންވެގެން މަޖިލީހަށް ހުށައަޅާ ބިލްތަކަކީ ޕީޕީއެމްގެ މަޖިލީހުގެ މެމްބަރުން ކިޔާ އެއްޗެއް ކަމަކަށެއް ނުފެނެ އެވެ. ތާރީޚުގެ ތެރެއަށް އަމިއްލަ ނަން ވަދެގެން އެ ދަނީ ހަރާބުވެގެން، ކިލަނބުވެގެން ކަމަކަށް ގަބޫލެއް ނުކުރައްވަ އެވެ. އެހެންކަމުން ފޭދޫ ދާއިރާގެ މެމްބަރު އިބްރާހިމް ދީދީ (މަޝްހޫރު ނަމުން ނަމަ އައިބީ) ވެސް ގާނޫނުލްއުގޫބާތަށް ސަރުކާރުން ބޭނުންވި އިސްލާހުތައް އޭނާގެ ނަމުގައި އެ ވެއްދެވީ އޭގައި އޮތް އެއްޗެއް ވިދާޅުވެފައިތޯ ސުވާލު އުފެދެ އެވެ. ރައްޔިތުންގެ މަޖިލީހުގެ މެމްބަރުންގެ ބޮލުގައި، ﷲ ގަންދީ ކުރެއްވި ހުވާގެ އިތުރުން (މިހާރު ރާއްޖޭގެ ކަންކަން މި ހުރި ގޮތުން ހުވާކުރަނީ ކީއްކުރަން ބާވަ އެވެ؟)، ގާނޫނުއަސާސީ އާއި ގާނޫނުތަކުން މަތިކޮށްފައިވާ ޒިންމާތަކަށް ބަލާއިރު އެކަހަލަ ބޮޑެތި ބަދަލުތައް ހުށަހެޅުއްވުމަކީ އާދައިގެ ކަންކަމެއް ނޫނެވެ.\n"ރިޝްވަތު" މި ލަފުޒު ގާނޫނުލްއުގޫބާތުން ފޮހެލެވޭ ގޮތަށް ޕީޕީއެމުން އެ ބިލް ވައްދާ، ކޮމިޓީން ފާސްކުރީ ހަމަ ގަސްދުގައިކަން މިހާރު މި ވަނީ ކަށަވަރުވެފަ އެވެ. އަދި އާންމުންގެ (އިދިކޮޅު ސިޔާސީ ފަރާތްތައް އެކަންޏެއް ނޫން) ފާޑުކިއުން ވަރަށް ބޮޑަށް އަމާޒުވި އެވެ. ރިޔާސީ އިންތިހާބުގެ ކެމްޕޭންގެ މި ދުވަސްވަރު، މި ހެދުނީ ވަރަށް ބޮޑު ގޯހެއްކަން ވިސްނޭ ވަރަށް ސޯޝަލް މީޑިއާގައި ފާޑުކިއުންތައް އުތުރިއަރައިގަތެވެ. އެހެންކަމުން ގާނޫނުލްއުގޫބާތަށް އަލުން "ރިޝްވަތު"ގެ ބައި ވައްދަން މަޖުބޫރުވެ އެ އިސްލާހު މިއަދު އެ ހުށައަޅަނީ އެވެ.\nޕީޕީއެމްގެ އިސް މެމްބަރުން ކަމަށްވާ ނައިބު ލީޑަރު ފޮނަދޫ ދާއިރާގެ އަބްދުއްރަހީމް އަބްދުﷲ އާއި ޕާލަމެންޓަރީ ގްރޫޕްގެ ލީޑަރު ވިލިމާލޭ ދާއިރާގެ އަހުމަދު ނިހާން އިއްޔެ ދެއްކެވި ވާހަކަތަކުގައި މިއަދު ހުށައަޅުއްވަނީ ކުރިން ވެސް ތައްޔާރުކޮށްފައި އޮތް ބިލެއް ކަމަށް ވިދާޅުވިޔަސް ގަބޫލުކުރަން އުނދަގުލެވެ. އެންމެ ބޮޑު ސަބަބަކީ 510 ވަނަ މާއްދާ އުވާލެވޭ ގޮތަށް ބިލެއް ހުށަހެޅިކަން މީޑިއާތަކުގައި ޖެހުމާ އެކު ޕީޕީއެމުން ދޭން ޖެހޭ ރައްދު މާ ބޮޑަށް ވެސް ފަސްވުމެވެ. ނޫސްވެރިން ފުރަތަމަ ހީކުރީ އައިބީގެ އިސްލާހުގައި 510 ވަނަ މާއްދާ ޖެހިފައި އޮތީ އޮޅުކަމުން ކަމަށެވެ. ޚަބަރުތަކުގައި އެ ސުވާލު ވެސް އުފެއްދި އެވެ. އެހެންކަމުން ބޮޑަށް ބެލެވުނީ ޚަބަރު ޖެހުމާ އެކު ޕީޕީއެމުން ވަރަށް އަވަހަށް އެއާ ބެހޭ ގޮތުން އެއްޗެކޭ ބުނާނެ ކަމަށެވެ. ނަމަވެސް ރިޝްވަތުގެ ވާހަކަ އޮތް 510 ވަނަ މާއްދާގެ ބަދަލުގައި، އެ ކުށާ ބެހޭ އާ މާއްދާއެއް ހުށައަޅާކަން އިއުލާންކުރެއްވީ، ޚަބަރު ފެތުރުނުތާ އެއް ދުވަސް ފަހުން، އިއްޔެ އެވެ.\nނިހާން ވިދާޅުވީ އަލަށް ހުށައަޅާ އިސްލާހުގައި "ވެރިކަމާ ހަވާލުވި އެއްވެސް ބަޔަކު ރައްޔިތުންގެ ލޯ ލާރި ފޮއްޗެއްގައި ޖެހުނަސް" ގާނޫނުގެ ތެރެއިން ބަނދެލެވޭނެ ކަމަށެވެ. ނަމަވެސް މިހާ ވަރުގަދަ އިސްލާހެއް ހުށައަޅަން ކުރިން ތައްޔާރުކޮށްފައި އޮތް ނަމަ، އެ ޚަބަރާ އެކު ވަގުތުން އެ ވާހަކަ ޓްވީޓާ މެދުވެރިކޮށް ނަމަވެސް ނިހާނާއި އަބްދުއްރަހީމް ފަދަ ބޭފުޅުން ހާމަކުރެއްވީހެވެ. މިސާލަކަށް މިކަހަލަ ޖުމްލައަކުންނެވެ: "ނޫސްވެރިން މޮޔަނުވާށެވެ. ރިޝްވަތުގެ މާ ވަރުގަދަ އިސްލާހެއް މި އޮތީ އެވެ."\nތެދެކެވެ. "ޕީޕީއެމްގެ ރައްޔިތުންގެ މަޖިލީހުން" ގާނޫނުއަސާސީ އާއި ގާނޫނުތަކަށް ބޮޑެތި "އިސްލާހުތަކެއް" ގެނެސްފި އެވެ. ރައްޔިތުންގެ މަޖިލިހުގެ ކޮންމެ ދައުރަކަށް ފަހު، މި ވެނި އަދަދަކަށް ބިލް ވައްދައި، މިވެނި އަދަދަކަށް ފާސްކޮށްދިން ކަމަށް މެމްބަރުން ވިދާޅުވެ އެވެ. އެކަމަކު މިދިޔަ ހަތަރު އަހަރަށް ބަލާއިރު ފާސްކުރި ބައެއް ބިލްތަކުގެ ވާހަކަ މާޒީ އަށް ވަދެފައި ވަނީ އިސްލާހުތަކަކަށް ވުރެ ގޯސްތަކެއްގެ ގޮތުގަ އެވެ. ޕީޕީއެމްގެ މެމްބަރުން އާންމުންގެ ކުރިމަތީގައި އެގޮތަށް ގަބޫލު ނުކުރެއްވިޔަސް، އަމިއްލަ ގޮތުން ވާހަކަ ދައްކަވާ އިރު، އެ އިސްލާހުތަކުގެ ނުބައި ނަތީޖާތަކަށް އެއްބަސްވެވަޑައިގަނެ އެވެ.\nރިޝްވަތުގެ ހާލަތު ރާއްޖޭގައި އޮތީ ވަރަށް ދަށު ދަރަޖައިގަ އެވެ. މިދިޔަ ފަސް އަހަރުގެ ތެރޭގައި މަޖިލިހާއި މިނިވަން މުއައްސަސާތަކާއި ޝަރުއީ ނިޒާމްގެ ތެރެއިން ފެނުނު މަންޒަރުތަކުން އާންމުން ތިބީ މާޔޫސްވެފަ އެވެ. ހަލާކުވެފައިވާ "އިޖުތިމާއީ ފޭރާމެއް" ރަނގަޅުކުރާ ވާހަކަ ޕީޕީއެމާއި ސަރުކާރުގެ ވެރިން ދައްކަވާއިރު ސިޔާސީ ވެރިންގެ "ފޭރާން" އޮތީ ކޮން ހިސާބެއްގައި ކަމެއް ވެސް ނޭނގެ އެވެ. އެ ހާލަތުގައި ގައުމު އޮއްވާ ގާނޫނުލްއުގޫބާތުން "ރިޝްވަތު"ގެ ނަން ފޮހެލައިފި ނަމަ ދެން ވާނެ ގޮތެއް ވިސްނާލާށެވެ.\nއެކަމަކު އާންމުންގެ ޕްރެޝަރުގައި ނަމަވެސް ނުވަތަ ރިޔާސީ އިންތިހާބުގެ ކެމްޕޭނަށް އެޅިދާނެ ހުރަހަކުން ސަލާމަތްވާން ނަމަވެސް ރިޝްވަތުގެ އާ މާއްދާއެއް ގާނޫނުލްއުގޫބާތަށް ހުށަހަޅަން ނިންމިކަން ރަނގަޅެވެ. ނިހާން ވިދާޅުވި ފަދަ، ވަރުގަދަ އިސްލާހަކަށް އެކަން ވެއްޖެ ނަމަ، އަދި މާ ބޮޑަށް ވެސް ރަނގަޅެވެ.\n"ދައުލަތުގެ ނައިބު ރައީސެއް ވިޔަސް، ވަޒީރެއް ވިޔަސް، އެ ނޫން މީހެއް ވިޔަސް، ތިމާގެ މީހެއް ވިޔަސް، މަޔަކު ވިޔަސް، ބަފަޔަކު ވިޔަސް، ގާނޫނުގެ މި އަތް އެ މީހުންނާ ހަމައަށް އަރާ ދިއުމަށް ބަރާބަރަށް ދޫކޮށްލެވިގެން އޮތް ސަރުކާރެއް މިއީ،" ނިހާން ވިދާޅުވި އެވެ.\nމި ވާހަކަ އަށް ހޭނެ މީހުން ގިނަވާނެ އެވެ. އެކަމަކު ގާނޫނުލްއުގޫބާތަށް ގެންނަން އުޅުނު ބޮޑު ބަދަލަކުން ސަލާމަތް ވެދާނެކަމުގެ އުއްމީދެއް އުފެދުނީތީ މި ވަގުތަށް ހިތްހަމަޖައްސާލުން ރަނގަޅެވެ.\nއިތުރު ލިޔުންތައް ރިޝްވަތު ޕީޕީއެމް ކުރީގެ މެމްބަރު އަހުމަދު ނިހާން ގާނޫނުލް އުގޫބާތު ރައްޔިތުންގެ މަޖިލިސް


ޗެލްސީގެ ކޯޗުގެ މަގާމުން ލަމްޕާޑް ވަކިކޮށްފި\nޗެލްސީން ލަމްޕާޑް ވަކިކުރުން\nޗެލްސީގެ ކޯޗަކަށް ޓުޗެލް ގެންނާނެ ކަމަށް ރިޕޯޓުތައް ބުނޭ\nލަމްޕާޑް ވަކިކުރިއިރު، ޗެލްސީ އޮތީ ޕްރިމިއާ ލީގުގެ ނުވަވަނައިގައި\n25 ޖެނުއަރީ 2021 | ހޯމަ 17:06\nޗެލްސީގެ ކޯޗުގެ މަގާމުން ވަކިކުރި ފްރޭންކް ލަމްޕާޑް\nޗެލްސީގެ ކޯޗުގެ މަގާމުން އެ ޓީމުގެ ކުރީގެ މިޑްފީލްޑަރު ފްރޭންކް ލަމްޕާޑް ވަކިކޮށްފިއެވެ.\nހޯމަ ދުވަހުގެ ވަގުތެއްގައި ޗެލްސީން ނެރުނު ބަޔާނެއްގައި ވަނީ އެ ޓީމުގެ ކޯޗުގެ މަގާމުން އުމުރުން 42 އަހަރުގެ ލަމްޕާޑް ވަކިކުރިކަން ހާމަކޮށްފައެވެ. ޗެލްސީގެ ކޯޗުގެ މަގާމުން ލަމްޕާޑް ވަކިކުރިއިރު، އޭނާ އެންމެ ފަހުން އެ ޓީމަށް އިރުޝާދުދިން މެޗަކީ އާދީއްތަ ދުވަހުގެ ހަވީރު އެފްއޭ ކަޕުގެ ހަތަރުވަނަ ބުރުގައި ދެވަނަ ޑިވިޝަނުގެ ލޫޓަން ޓައުން އަތުން 3-1 ގެ ނަތީޖާއަކުން މޮޅުވި މެޗެވެ.\nތިން އަހަރު ދުވަހުގެ އެއްބަސްވުމެއްގެ ދަށުން ލަމްޕާޑް ޗެލްސީގެ ކޯޗުގެ މަގާމާ ހަވާލުވީ 2019 ވަނަ އަހަރުގެ ޖުލައި މަހުގެ ތެރޭގައެވެ. ޗެލްސީއާއެކު ލަމްޕާޑަށް ފުރަތަމަ ސީޒަނުގައި ނާކާމިޔާބީއާ ކުރިމަތިލާން ޖެހުނު ނަމަވެސް، މި ސީޒަނުގެ ކުރީކޮޅު ޗެލްސީން ވަނީ ރަނގަޅު ކުޅުމެއް ދައްކާފައެވެ. އެކަމަކު ފަހުން ފޯމު ގެއްލި ޗެލްސީގެ ކުޅުން ވަރަށް ބޮޑަށް ދަށްވިއެވެ. އެގޮތުން އިނގިރޭސި ޕްރިމިއާ ލީގުގައި ޗެލްސީ އޮތީ ތާވަލުގެ ނުވަވަނައިގައި ކުޅުނު 19 މެޗުން ލިބުނު 29 ޕޮއިންޓާއެކުއެވެ.\nޗެލްސީން ލަމްޕާޑް ވަކިކުރިއިރު، މިދިޔަ އަހަރުގެ ހޫނު މޫސުމުގެ ޓްރާންސްފާގައި ލަމްޕާޑް ވަނީ އައު ހަތް ކުޅުންތެރިން ގެންނަން 220 މިލިޔަން ޕައުންޑަށް ވުރެން އިތުރަށް ޚަރަދުކޮށްފައެވެ. އަދި އެންމެ ފަހުން ކުޅުނު މެޗުތަކުގައި އެ ޓްރާންސްފާގައި ޗެލްސީއާ ގުޅުނު ކައި ހަވާޓްޒް އާއި ޓިމޯ ވާނާއަށް އެންމެ ރަނގަޅު ކުޅުމެއް ދެއްކިފައިނުވާތީ، އެ ދެ ކުޅުންތެރިންނަށްވެސް ވަނީ މީޑިއާގެ ޕްރެޝަރު ކުރިމަތިވެފައެވެ.\nޗެލްސީގެ ކޯޗުގެ މަގާމުން ލަމްޕާޑް ވަކިކުރިއިރު، އެ ޓީމުގެ ކޯޗުގެ މަގާމަށް ދާދި ފަހުން ޕީއެސްޖީގެ ކޯޗުގެ މަގާމުން ވަކިކުރި ތޯމަސް ޓުޗެލް ހަމަޖެއްސުމަށް ނިންމާފައިވާ ކަމަށް ރިޕޯޓުތައް ބުނެއެވެ.


SunOnline: Biden ''Muslim ban'' uvaalavvaa, border faaru reynun huttumakah gennavaifi\nބައިޑެން "މުސްލިމް ބޭން" އުވާލައްވާ، ބޯޑަރު ފާރު ރޭނުން ހުއްޓުމަކަށް ގެންނަވައިފި\nރުގިއްޔާ މުހައްމަދު މޫސާ 21 Jan 2021, 11:12\nއެމެރިކާގެ 46 ވަނަ ރައީސް ޖޯ ބައިޑެން އާއި އަނބިކަނބަލުން ޑރ. ޖިލް ބައިޑެން -- ފޮޓޯ: ރޮއިޓާސް\nވޮޝިންޓަން (ޖެނުއަރީ 21): އެމެރިކާގެ ރައީސްކަމުގެ ހުވާ ކުރެއްވިތާ މާ ގިނަ އިރުތަކެއް ނުވެ ރައީސް ޖޯ ބައިޑެން އެގައުމުގެ ކުރީގެ ރައީސް ޑޮނަލްޑް ޓްރަމްޕްގެ ބައެއް ސިޔާސަތުތަކަށް ބަދަލު ގެންނަވައިފި އެވެ.\nބައިޑެންގެ ޓީމުން ބުނި ގޮތުގައި "ޓްރަމްޕްގެ ސަރުކާރުން ލިބުނު އެންމެ ބޮޑު ގެއްލުންތަކުން އަރައިގަތުމަށް" އަޅާ ފިޔަވަޅުތަކެއްގެ ގޮތުން ރައީސް ވަނީ މިހާރު 15 އަމުރެއްގައި ސޮއި ކުރައްވާފަ އެވެ. އަދި ބައިޑެން ވިދާޅުވި ގޮތުގައި އެ ބަދަލުތައް ގެނައުމުގައި "އެއްވެސް ވަގުތެއް ބޭކާރު ގޮތުގައި ހޭދަ ކުރެވޭކަށް" ނެތެވެ.\n"އަޅުގަނޑު މިއަދު ސޮއި ކުރާ ބައެއް ރިޔާސީ އަމުރުތަކުން ކޮވިޑް ކާރިސާގެ ހާލަތު ބަދަލު ކުރުމަށް އެހީ ލިބޭނެ، އަޅުގަނޑުމެން މީގެ ކުރިން މަސައްކަތް ނުކުރާ ގޮތަކަށް މޫސުމަށް އަންނަ ބަދަލުތަކާ ދެކޮޅަށް މިހާރު މަސައްކަތްކޮށް، ނަސްލީ ހަމަހަމަކަން ކުރިއަރުވާ، އެކަށީގެންވާ ވަރަށް އެހީ ނުލިބޭ ކޮމިއުނިޓީތަކަށް އެހީތެރިވެދެވޭނެ،" ބައިޑެން ވިދާޅުވި އެވެ.\nބައިޑެން އެޅުއްވި ފިޔަވަޅުތަކުގެ ތެރޭގައި، މުސްލިމުންގެ އާބާދީ ބޮޑު ހަތް ގައުމެއްގެ މީހުން އެމެރިކާއަށް ދިޔުން މަނާ ކުރަން ޓްރަމްޕް 2017 ވަނަ އަހަރު ސޮއި ކުރެއްވި އަމުރެއް އުވާލުން ހިމެނެ އެވެ.\nއެ ފުރަތަމަ އަމުރުގައި އޮތީ އީރާން، އިރާގް، ސީރިއާ، ޔަމަން، ސޯމާލިއާ، ސޫދާން އަދި ލީބިޔާގެ ރައްޔިތުން އެމެރިކާއަށް ވަނުން މަނާ ކުރުމަށެވެ. ނަމަވެސް އެއީ ގާނޫނު އަސާސީއާ ހިލާފު އަމުރެއް ކަމަށް ބުނެ، އެ އަމުރު ތަންފީޒު ކުރުމަށް ކޯޓުތަކުން އެކި ފަހަރު މަތިން ހުރަސް އެޅުމުން އެ އަމުރަށް ދެ ފަހަރަކު ވަނީ ބަދަލު ގެނެސްފަ އެވެ.\nއޭގެ ފަހުން 2018އިގައި އެމެރިކާގެ ސުޕްރީމް ކޯޓުން ވަނީ އެ ބަދަލުތައް ގެނެސްފައިވާ އަމުރެއް ތަންފީޒު ކުރުމަށް ހުއްދަ ދީފަ އެވެ. އެ އަމުރުގައި އެމެރިކާއަށް ވަނުން މަނާ ކުރަނީ އިރާން، އުތުރު ކޮރެއާ، ސީރިއާ، ލީބިޔާ، ޔަމަން، ސޯމާލިއާ އަދި ވެނެޒުއޭލާގެ ރައްޔިތުންނެވެ.\nމީގެ އިތުރުން ބައިޑެން ވަނީ އެމެރިކާ އާއި މެކްސިކޯގެ ބޯޑަރުގައި ފާރު ރޭނުމަށް ފައިސާ ހޯއްދެވުމަށް ޓްރަމްޕް އިއުލާން ކުރެއްވި އެމާޖެންސީ އަމުރު ބާތިލު ކުރައްވާ، ފާރު ރޭނުން ހުއްޓާލަން އަމުރު ކުރައްވާފަ އެވެ. އެ ފާރު ރޭނުމަކީ ގަވާއިދާ ހިލާފަށް އެމެރިކާއަށް މީހުން ހިޖުރަ ކުރުން ހުއްޓުވުމަށް ކަމަށް ވިދާޅުވެ، ޓްރަމްޕް ރިޔާސީ ކެމްޕޭން ތެރޭގައިވެ ވަޑައިގަތް ވައުދެކެވެ.\nބައިޑެން ވިދާޅުވި ގޮތުގައި އެމެރިކާއިން އަނެއްކާވެސް ޕެރިސް މުއާހަދާގައި ބައިވެރިވެ، ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯޯ)އިން ވަކިވުމަށް ކުރީގެ ސަރުކާރުން ފެށި މަސައްކަތްތައް ހުއްޓާލާނެ އެވެ. އަދި އެމެރިކާގައި ކޮރޯނާވައިރަސް ފެތުރުން ހުއްޓުވުމަށް އަޅާ ފިޔަވަޅުތަކުގެ ދަށުން އެގައުމުގެ ހުރިހާ ފެޑެރަލް އިމާރާތްތަކުގައި 100 ދުވަސް ވަންދެން މާސްކު އަޅަން ވަނީ އަމުރު ކުރައްވާފަ އެވެ.\nޓްރަމްޕްގެ ސަރުކާރުން ޕެރިސް މުއާހަދާއިން ވަކިވާން ނިންމީ އޭގެ ސަބަބުން އެގައުމުގެ އިގުތިސާދަށް ގެއްލުންވާ ކަމަށް ބުނެ އެވެ. އަދި އެގައުމުން ޑަބްލިޔުއެޗްއޯއިން ވަކިވާން ނިންމީ އެއީ ޗައިނާގެ ނުފޫޒު ހިނގާ ޖަމްއިއްޔާއެއްކަމަށާއި އެޖަމްއިއްޔާއިން ކޮވިޑް-19 އާބެހޭ މައުލޫމާތު ދުނިޔޭގެ ގައުމުތަކަށް ދިނުމުގައި ފަރުވާކުޑަކޮށްފައިވާ ކަމަށް ތުހުމަތުކޮށްފަ އެވެ.\nރައީސް ބައިޑެން އާއި ނައިބު ރައީސް ކަމަލާ ހެރިސް ވެރިކަމުގެ ހުވާ ކުރެއްވުމުގެ ރަސްމިއްޔާތުގައި ޓްރަމްޕް ބައިވެރިވެވަޑައިނުގަންނަވަ އެވެ. އަދި އެ ރަސްމިއްޔާތު ފެށުމުގެ ކުރިން ޓްރަމްޕް ވަނީ ވޮޝިންޓަން ޑީސީ ދޫކުރައްވާ ފްލޮރިޑާއަށް ވަޑައިގަންނަވާފަ އެވެ.


އަންހެނުންގެ ޙައްޤުތަކުގެ ޙަޤީޤަތް 25 – DhiSalafiyyah\nދުނިޔޭގެ ބައެއް ތަންތަނުގައި އަންހެނުން ވަރިކުރުމަށްފަހު އެއަންހެނާއާ މެދު ކަންތައްތައް ކުރަންޖެހޭ ގޮތެއް ނޯވެއެވެ. އަދި އެއަންހެނާއަށް ރައްކާތެރިކަން ދީ ޚަރަދުތައް ހަމަޖައްސާނެ ގޮތެއްވެސް ނޯވެއެވެ. އެއަންހެނާ އެންމެފަހުން ބޭކާރު މީހަކަށްވެ މުޖުތަމަޢުގައި ބާކީވެ ގިނަވެއެވެ. އުޅޭނެތަނެއް ނުލިބި ޚަރަދުކުރާ ފައިސާ ނުލިބި، ދަރިންނާއެކު ބިކަވެގެން ދެއެވެ. އަދި މީގެ ސަބަބުން ބައެއް އަންހެނުން ހަށި ވިއްކުމުން ފައިސާ ހޯދަން ފަށައެވެ. މިއީ އެއަންހެނާއަށް އެކަށީގެންވާ ދަރަޖަ ތޯއެވެ؟\nނަމަވެސް އިސްލާމްދީނުގައި ކައިވެނި ރޫޅާލުމުން އަދި އެކަން އެނިމުނީއެއް ނޫނެވެ. ވަކި ދުވަސްވަރެއް ވަންދަން އެއަންހެނާއަށް ބޯހިޔާވަހިކަމާއި ޚަރަދު ދޭންޖެހެއެވެ. އަދި ދަރިއަކު ހުރިނަމަ އެދަރިއަކަށް ކުރަން ޖެހޭނެ ހުރިހާ ޚަރަދެއް އެއަންހެނާއަށް ދޭންޖެހެއެވެ.\nيَا أَيُّهَا النَّبِيُّ إِذَا طَلَّقْتُمُ النِّسَاءَ فَطَلِّقُوهُنَّ لِعِدَّتِهِنَّ وَأَحْصُوا الْعِدَّةَ ۖ وَاتَّقُوا اللَّـهَ رَبَّكُمْ ۖ لَا تُخْرِجُوهُنَّ مِن بُيُوتِهِنَّ وَلَا يَخْرُجْنَ إِلَّا أَن يَأْتِينَ بِفَاحِشَةٍ مُّبَيِّنَةٍ ۚ وَتِلْكَ حُدُودُ اللَّـهِ ۚ وَمَن يَتَعَدَّ حُدُودَ اللَّـهِ فَقَدْ ظَلَمَ نَفْسَهُ ۚ لَا تَدْرِي لَعَلَّ اللَّـهَ يُحْدِثُ بَعْدَ ذَٰلِكَ أَمْرًا [سورة الطلاق]\nމާނައީ:”އޭ ނަބިއްޔާއެވެ! ތިޔަބައިމީހުން އަނބިން ވަރިކުރާނަމަ، ފަހެ، އެކަނބަލުންގެ ޢިއްދައަށް (ފެށޭގޮތުގައި ސުންނީ ވަރިޔަކުން) ތިޔަބައިމީހުން އެކަނބަލުން ވަރިކުރާށެވެ! އަދި ތިޔަބައިމީހުން ޢިއްދަ ގުނާހަމަކުރާށެވެ! އަދި ތިޔަބައިމީހުންގެ ވެރި اللَّه އަށް، ތިޔަބައިމީހުން ތަޤުވާވެރިވާށެވެ! ތިޔަބައިމީހުން އެކަނބަލުންގެ ގެތަކުން އެކަނބަލުން ނުނެރޭށެވެ! އަދި އެކަނބަލުންވެސް ނުނިކުންނަ ހުށިކަމެވެ! ފާޅުވެ ހުތުރުކަން ބޮޑުވެގެންވާ ފާފަޔެއް އެކަނބަލުން ގެނެސްފިއްޔާ މެނުވީއެވެ. އަދި އެއީ، اللَّه ކަނޑައަޅުއްވާފައިވާ އިންތަކެވެ. އަދި اللَّه ކަނޑައަޅުއްވާފައިވާ އިންތައް ފަހަނަޅައިދާމީހާ (ދަންނާށެވެ!) ފަހެ، އެމީހާގެ އަމިއްލަ ނަފްސަށް އެމީހާ އަނިޔާވެރިވެއްޖެކަން ކަށަވަރެވެ. އެއަށްފަހު (އެބަހީ: ވަރިކުރުމަށްފަހު) اللَّه އެހެންގޮތެއް މެދުވެރިކުރައްވައިފާނެކަންވެސް ތިބާޔަކަށް ނޭނގެތެވެ.”\nأَسْكِنُوهُنَّ مِنْ حَيْثُ سَكَنتُم مِّن وُجْدِكُمْ وَلَا تُضَارُّوهُنَّ لِتُضَيِّقُوا عَلَيْهِنَّ ۚ وَإِن كُنَّ أُولَاتِ حَمْلٍ فَأَنفِقُوا عَلَيْهِنَّ حَتَّىٰ يَضَعْنَ حَمْلَهُنَّ ۚ فَإِنْ أَرْضَعْنَ لَكُمْ فَآتُوهُنَّ أُجُورَهُنَّ ۖ وَأْتَمِرُوا بَيْنَكُم بِمَعْرُوفٍ ۖ وَإِن تَعَاسَرْتُمْ فَسَتُرْضِعُ لَهُ أُخْرَىٰ [سورة الطلاق]\nމާނައީ: ތިޔަބައިމީހުންގެ ތަނަވަސްކަން ހުރިވަރަކުން ތިޔަބައިމީހުން އުޅޭ ތަނެއްގައި އެކަނބަލުން (އެބަހީ: ވަރިކޮށްފައި، ޢިއްދަ ގައި ތިބޭ އަންހެނުން) ބައިތިއްބާށެވެ! އަދި އެކަނބަލުންނަށް ދަތިކުރުމަށްޓަކައި، ތިޔަބައިމީހުން އެކަނބަލުންނަށް ގެއްލުން ނުދޭށެވެ! އަދި މާބަނޑު އަންހެނުން ކަމުގައި އެކަނބަލުން ވެއްޖެނަމަ، ފަހެ، އެކަނބަލުން ދަރި ވިހައިފުމަށް ދާނދެން ތިޔަބައިމީހުން އެކަނބަލުންނަށް ޚަރަދުކުރާށެވެ! ފަހެ، ތިޔަބައިމީހުންނަށްޓަކައި (ތިޔަބައިމީހުންގެ ދަރިންނަށް) އެކަނބަލުން ކިރުދީފިނަމަ، ފަހެ، ތިޔަބައިމީހުން އެކަނބަލުންނަށް، އެކަނބަލުންގެ އުޖޫރަދޭށެވެ! އަދި ތިޔަބައިމީހުންގެ މެދުގައި ހެޔޮގޮތުގައި އެކަކު އަނެކަކާ މަޝްވަރާކުރާށެވެ! އަދި ތިޔަބައިމީހުންނަށް ދަތިވެއްޖެނަމަ، އޭނާޔަށްޓަކައި، ފަހެ، (އެކުއްޖާޔަށް) އެހެން އަންހެނަކު ކިރުދޭނީއެވެ.”\nއެހެންކަމުން މުޅި ހުރިހާ ދިރިއުޅުމުގެ ޙާލަތެއްގައިވެސް އަންހެނާ ވަނީ އިސްލާމްދީނުގައި ހިމާޔަތްކުރެވިގެންނެވެ. އަދި އޭނާގެ ކަންކަން ދަތިނުވާނޭހެން ބަލާނެ މީހަކު އައްޔަންކުރައްވާފައެވެ.


Report: Sharuee dhaairaa islaahukurumugai MDP ge imthihaan! | Mihaaru\nޖޭއެސްސީގައި ތިއްބެވި މެމްބަރުން. (ކ-ވ) ބަންޑާރަ ނައިބު އިބްރާހިމް ރިފްއަތު، ތުޅާދޫ ދާއިރާގެ މެމްބަރު ހިސާން ހުސެއިން، މަޖިލިހުގެ ރައީސް މުހައްމަދު ނަޝީދު، ސީއެސްސީގެ ރައީސް ޝަމީމް އަދި ވަކީލް މަސްތޫރު ހުސްނީ.\n06 ޖޫން 2019 - 10:28 42 comments\nޖުޑިޝަލް ސާވިސް ކޮމިޝަން (ޖޭއެސްސީ) އާ މެދު ގިނަ ބަޔަކު ކުރާ އެންމެ ބޮޑު އެއް ތުހުމަތަކީ އޭރުގައި އޮންނަ ސަރުކާރެއްގެ "މުށުތެރޭގައި" ކޮމިޝަން އޮތުމެވެ. ކުރީގެ ރައީސް އަބްދުﷲ ޔާމީންގެ ވެރިކަމުގައި ޖޭއެސްސީގެ ތެރެއަށް ވަދެފައި އޮތް ސިޔާސީ ނުފޫޒާ ހެދި ފަނޑިޔާރުންނާ މެދު ފިޔަވަޅު ނޭޅި ދިއުމަކީ މިހާރު ސަރުކާރު ކޯލިޝަންގައި ތިއްބެވި ބޭފުޅުންގެ އެންމެ ބޮޑު ކަންބޮޑުވުމެވެ.\nރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގެން ފަހުން، ޖޭއެސްސީގައި ތިއްބެވި މެމްބަރުން ބަދަލުވި އިރު، ސަރުކާރު ކޯލިޝަންގެ ގިނަ ބޭފުޅުން އިއްތިފާގުވެވަޑައިގަންނަވާ އެއް ކަމަކީ ފަނޑިޔާރުގެ އިސްލާހު ކުރެވެން އޮތީ ޖޭއެސްސީގެ ތެރެއަށް އެބޭފުޅުން ވަނުމުގެ ފުރުސަތު ލިބިގެން ކަމެވެ. އަދި ޖޭއެސްސީ ސިޔާސީ ބޭފުޅުންގެ ނުފޫޒުން ސަލާމަތް ކުރުމަކީ ވެސް އެ ބޭފުޅުންގެ އަމާޒެވެ.\nމިދިޔަ ނޮވެމްބަރު 17 ވަނަ ދުވަހު ސަރުކާރު ބަދަލުވުމާ އެކު، ޖޭއެސްސީ އަށް އަލަށް ވަޑައިގެންނެވި ބޭފުޅުންގެ ތެރޭގައި ބަންޑާރަ ނައިބު އިބްރާހިމް ރިފްއަތާއި ޖޭއެސްސީ އަށް ރައީސުލްޖުމްހޫރިއްޔާ ކަނޑައަޅުއްވާ މެމްބަރެއްގެ ގޮތުގައި މަސްތޫރު ހުސްނީ ހިމެނިވަޑައިގަންނަވަ އެވެ. ދާދި ފަހުން، ރައްޔިތުންގެ މަޖިލިހުގެ ރައީސް، ކުރީގެ ރައީސް މުހައްމަދު ނަޝީދާއި މަޖިލިހުގެ ފަރާތުން ތުޅާދޫ ދާއިރާގެ މެމްބަރު ހިސާން ހުސެއިން ވަނީ ޖޭއެސްސީގެ މެމްބަރެއްގެ ގޮތުގައި އައްޔަން ކުރައްވައިފަ އެވެ.\nޖޭއެސްސީ އަށް މުޅިން އާ ބޭފުޅުންތަކެއް ވަޑައިގަތުމާ ގުޅިގެން އުންމީދު ވަނީ ބޮޑުވެފަ އެވެ. އެމްޑީޕީން ގަބޫލުކުރާ ގޮތުގައި މިއީ ފަނޑިޔާރުގެ އިސްލާހު ކުރުމަށް ސަރުކާރުން އެޅި ފުރަތަމަ ފިޔަވަޅެވެ. ޖޭއެސްސީގެ ހިންގުން ހަރުދަނާ ނުކޮށް، ޝަރުއީ ދާއިރާ މިނިވަންވުމުގެ ފުރުސަތު ނެތް ކަމަށް އެންމެ އަޑުހަރުކޮށް ބުނަމުން އަންނަ ބަޔަކީ ވެސް އެމްޑީޕީ އެވެ. ހިޔާލު ތަފާތުވާ ބޭފުޅުންގެ ނަޒަރުގައި ޖޭއެސްސީގައި ސިޔާސީ ބޭފުޅުން ތިއްބަވައިގެން ޝަރުއީ ދާއިރާ އިސްލާހުވުމުގެ ޖާގަ ކުޑަ ނަމަވެސް، އެމްޑީޕީއަށް އެ ފުރުސަތު ކުރިން ނުލިބި މިހާރު ލިބިފައި އޮތުމުން އެ ޕާޓީން ކަން ކުރާނެ ގޮތް ވެސް މިހާރު ރައްޔިތުންނަށް އެނގޭނެ އެވ.\nރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލިހުގެ ރައީސް މުހައްމަދު ނަޝީދު ސަލާމް ކުރައްވަނީ. --- ފޮޓޯ: ރައީސް އޮފީސް\n"ޖޭއެސްސީގައި ހުރި މައްސަލަތައް ބަލާފައި ނޫނީ ޖުޑިޝަރީ ހައްލެއް ނުވާނެ. ނަޝީދަކީ ޖުޑިޝަރީ މިނިވަން ކުރެއްވުމަށް އެންމެ ބޮޑަށް ވަކާލާތު ކުރެއްވި ބޭފުޅާ. އެތަނުގައި ނަޝީދު ހުންނެވުމަކީ ރައްޔިތުންނަށް އުއްމީދެއް ލިބި އެމީހުންނަށް ލިބޭނެ ވަރަށް ބޮޑު ހިތްހަމަޖެހުމަކަށް ވާނީ،" ---އާޒިމް\nޖޭއެސްސީގައި ތިބެނީ ދެ ބާވަތެއްގެ މެމްބަރުންނެވެ. އެއީ ފަސް އަހަރު ދުވަހުގެ މުއްދަތަށް އައްޔަން ކުރާ ނުވަތަ އިންތިހާބުކުރާ މެމްބަރުންނާއި ވަކި މުއްދަތެއް ނެތި، މަގާމުގެ ހައިސިއްޔަތުން އެ ކޮމިޝަންގައި ތިބޭ މެމްބަރުންނެވެ. މަޖިލީހުގެ ރައީސާއި ސިވިލް ސާވިސް ކޮމިޝަންގެ ރައީސްގެ އިތުރުން ބަންޑާރަ ނައިބަކީ މިދެންނެވި ގޮތަށް، އެ ބޭފުޅުންގެ މަގާމުގެ ހައިސިއްޔަތުން ޖޭއެސްސީގައި ތިއްބަވާ ބޭފުޅުންނެވެ.\nމަޖިލީހުގެ ރައީސާއި މަޖިލީހުން ހޮވާ މެމްބަރާއި އާންމުންގެ ތެރެއިން ހޮވާ މެމްބަރާއި ސީއެސްސީގެ ރައީސަކީ ސީދާ މަޖިލީހުގެ މެމްބަރުންގެ ވޯޓުން ޖޭއެސްސީއަށް އައްޔަންވެފައި ތިބޭ މެމްބަރުންނެވެ. އެހެންވެ، އެ މަގާމުތަކަށް އައްޔަން ކުރާނީ އެއިރެއްގައި މަޖިލީހުގެ އަޣުލަބިއްޔަތު އޮންނަ ޕާޓީއަކުން ބޭނުންވާ ބޭފުޅުންނެވެ. އަނެއްކޮޅުން ބަންޑާރަ ނައިބާއި ރައީސްގެ މެމްބަރަކީ ސީދާ ރައީސް އައްޔަން ކުރައްވާ ދެ ބޭފުޅުންނެވެ. އެހެންވުމުން ޖޭއެސްސީގައި ބޮޑު ރޯލެއް ކޮންޓްރޯލް ކުރަނީ ސިޔާސީ ބޭފުޅުންނެވެ.\nސަރުކާރު ކޯލިޝަންގެ މައި ޕާޓީ، އެމްޑީޕީން ވެރިކަމަށް އައީ ނަޒާހަތްތެރި ފަނޑިޔާރުގެއެއް ބިނާ ކުރާނެ ކަމުގެ ވައުދާ އެކުގަ އެވެ. ޖޭއެސްސީއާ މެދު ކުރެވޭ ބަހުސް އަނެއްކާވެސް ގަދަވީ ސިޔާސީ އާ ބޭފުޅުންތަކެއް ޖޭއެސްސީން ޖާގަ ހޯއްދެވުމާ ގުޅިގެންނެވެ. އެއް ބައެއްގެ ނަޒަރުގައި ޖޭއެސްސީއާ އަލަށް ގުޅިވަޑައިގެންނެވި ބޭފުޅުންނަކީ ޝަރުއީ ދާއިރާ އިސްލާހު ކުރުމުގެ ނިޔަތް އޮތް ބައެކެވެ.\nޖޭއެސްސީގެ މެމްބަރުން (ކ-ވ) އާންމުންގެ ތެރެއިން ކަނޑައެޅި އަބްދުލް ހަންނާން، ދަށު ކޯޓުތަކުން އިންތިހާބު ކުރި މުހައްމަދު އީސާ ފުޅު، ފަނޑިޔާރު އަބްދުﷲ އަރީފް، ފަނޑިޔާރު އަބްދުލް ރައޫފް އިބްރާހިމް އަދި ގާނޫނީ ވަކީލް ލަތީފާ ގާސިމް.\nމެދު ހެންވޭރު ދާއިރާގެ އެމްޑީޕީގެ މެމްބަރު އަލީ އާޒިމް ވިދާޅުވީ އެ ޕާޓީގެ ފުރަތަމަ އަމާޒަކީ ޖޭއެސްސީ ތެރެއަށް ވަދެ، އެތަނުގެ ކަންކަން ހައްލުކުރުން ކަމަށެވެ. އެކަމަކު ކުރިއަށް އޮތް ދުވަސްތަކުގައި ޖޭއެސްސީ އެކުލަވާލާފައި އޮންނަ ގޮތަށް ބަދަލުތައް އަންނާނެ ކަމަށް ވިދާޅުވި އެވެ.\n"އެންމެ ފުރަތަމަ އެކަން ރަނގަޅު ކުރެވޭނެ ގޮތަކީ މަޖިލިހުގެ މެމްބަރެއް އެތަނުގެ ތެރެއަށް ދިއުން. ޖުޑިޝަރީގައި ހުރި މައްސަލަތައް ބަލައި ހައްލު ކުރުން. އޭގެ ތެރޭގައި އެބަހުރި ޖޭއެސްސީގައި ބައިވަރު މައްސަލަތައް މަޖިލިހުގެ ތަޅުމަށް އަންނަން ޖެހޭ. ފަނޑިޔާރުންގެ މައްސަލަތައް. އަޅުގަނޑު ގަބޫލުކުރާ ގޮތުގައި މިއީ އެ ދާއިރާ އިސްލާހު ކުރުމުގެ ފެށުން،" އާޒިމް ވިދާޅުވި އެވެ.\nއޭނާ ވިދާޅުވި ގޮތުގައި ޖުޑިޝަރީ އިސްލާހު ކުރުމުގެ އެންމެ މުހިންމު މަސައްކަތެއް ކުރެވޭނެ އެއް ބޭފުޅަކީ ރައްޔިތުންގެ މަޖިލިހުގެ ރައީސެވެ. އެގޮތުން ނަޝީދު ޖޭއެސްސީ އަށް ވަޑައިގަތީމަ، އެތަނުގެ ތެރޭގައި ނުހިނގާ ހުރި މައްސަލަތައް ހިނގައިގަންނަން ފަށާނެ ކަމަށް އޭނާ ވިދާޅުވި އެވެ.\n"ޖޭއެސްސީގައި ހުރި މައްސަލަތައް ބަލާފައި ނޫނީ ޖުޑިޝަރީ ހައްލެއް ނުވާނެ. ނަޝީދަކީ ޖުޑިޝަރީ މިނިވަން ކުރެއްވުމަށް އެންމެ ބޮޑަށް ވަކާލާތު ކުރެއްވި ބޭފުޅާ. އެތަނުގައި ނަޝީދު ހުންނެވުމަކީ ރައްޔިތުންނަށް އުންމީދެއް ލިބި އެމީހުންނަށް ލިބޭނެ ވަރަށް ބޮޑު ހިތްހަމަޖެހުމަކަށް ވާނީ،" އާޒިމް ވިދާޅުވި އެވެ.\nއެކަމަކު ކުރީގެ ޑެޕިއުޓީ އެޓާނީ ޖެނެރަލް އަދި ވިލިމާލެ ދާއިރާގެ އަމިއްލަ މެމްބަރު އަހްމަދު އުޝާމް ވިދާޅުވީ ޖޭއެސްސީގައި ތިއްބެވި ބޭފުޅުން ހަމައެކަނި ބަދަލުކޮށްގެން ޝަރުއީ ދާއިރާ އަށް އިސްލާހުތަކެއް ނާންނާނެ ކަމަށެވެ. ހަގީގީ މައްސަލައަކީ ޖޭއެސްސީ އެކުލެވޭ ގޮތް ކަމަށް އޭނާ ވިދާޅުވި އެވެ.\n"އެކަން ބަދަލު ނުކުރާހާ ހިނދަކު، އެމީހުން ކުރާ ތުހުމަތުތަކަށް ހައްލެއް ލިބިގެން ނާދެ. ޖުޑިޝަރީ އަށް ރައްޔިތުން ކުރާ އިތުބާރާއި ސިޔާސީ ނުފޫޒުން އެއްކިބާވެގެން މަސައްކަތް ކުރުމަށް ޖޭއެސްސީ އެކުލެވިގެންވާ ގޮތަށް ބަދަލުތަކެއް އަންނަން ޖެހޭ ކަމަށް ގަބޫލުކުރަނީ،" އުޝާމް ވިދާޅުވި އެވެ.\nއޭނާ ވިދާޅުވީ ޖޭއެސްސީ އަށް ފަހުން އައްޔަން ކުރެއްވި ބޭފުޅުންގެ ވިސްނުން ހުރި ގޮތް އަދި ނޭނގުނު ކަމަށް ވިޔަސް، މިހާރު އޮތް ގާނޫނީ އޮނިގަނޑުގެ ތެރެއިން ޝަރުއީ ނިޒާމު އިސްލާހު ކުރައްވަން އުޅުއްވައިފި ނަމަ، ނުކުންނާނީ ކުރީގެ ނަތީޖާ ކަމަށެވެ. އެހެންވެ ގާނޫނީ އޮނިގަނޑު ބަދަލުނުކޮށް، ޖޭއެސްސީ މިނިވަން ތަނެއްގެ ގޮތުގައި މަސައްކަތް ނުކުރާނެ ކަމަށް އޭނާ ވިދާޅުވި އެވެ.\nއުޝާމް ވިދާޅުވި ގޮތުގައި ވެއިތުވެދިޔަ ތަނުގެ ތަޖުރިބާ އަށް ބަލާ އިރު، ޖޭއެސްސީ އަށް ވަޑައިގެންނެވި ސިޔާސީ ބޭފުޅުންގެ މުސްތަގިއްލުކަމާ މެދު އޮތީ ސުވާލު އުފެދިފަ އެވެ. އެހެންވެ އެ ކޮމިޝަނަށް ދެން ވެސް ސިޔާސީ ބޭފުޅުން ވަޑައިގަތީމާ ރައްޔިތުންގެ ތެރެއިން އެއް ބަޔަކު ސުވާލު އުފައްދާނެ ކަމަށް ވިދާޅުވި އެވެ.\n"ނަޝީދާއި ހިސާން މެން ފަދަ ބޭފުޅުން ޖޭއެސްސީގައި ކުރައްވާ މަސައްކަތަކީ ކޮންމެވެސް ވަރަކަށް ސިޔާސީ ކުލަ ޖެހޭނެ މަސައްކަތެއް. ސަރުކާރުން ގަބޫލު ނުކޮށްފާނެ، ސިޔާސީ ކަމެއްގެ ގޮތުގައި. އެކަމަކު ސިޔާސީ ކަމެއްގެ ގޮތުގައި ދެކޭނެ ރައްޔިތުން ތިބޭނެ ބައިވަރު،" އުޝާމް ވިދާޅުވި އެވެ.\nވިލިނގިލި ދާއިރާގެ މެމްބަރު ސައުދު ހުސެއިން ވެސް ވިދާޅުވީ ޖޭއެސްސީއަކީ ފަނޑިޔާރުންގެ "ރަހްމަތްތެރިންނާއި އާއިލާގެ" މެމްބަރުންގެ މައްޗަށް އެކުލެވޭ ކޮމިޝަނަކަށް ވަމުންދާ ކަމަށެވެ. އެ ހިސާބުން ފަނޑިޔާރުން ޖަވާބުދާރީކުރުވަން ހުރަސް އެޅޭ ކަމަށް އޭނާ ވިދާޅުވި އެވެ.\nސައުދު ވިދާޅުވި ގޮތުގައި ރާއްޖެއަކީ ކުޑަ ގައުމަކަށް ވެފައި، ގައުމުގައި ސިޔާސީ ނޫން މީހެއް ހޯދުމަކީ އުނދަގޫ ކަމެކެވެ. އެކަމަކު ޖޭއެސްސީގައި މަޖިލިހުގެ ރައީސް އާއި ކޯޓުތަކުގެ ފަރާތުން ފަނޑިޔާރުންތަކެއް ތިއްބަވައިގެން ނުވާނެ ކަމަށް އޭނާ ވިދާޅުވި އެވެ.\nރައްޔިތުންގެ މަޖިލިހުގެ ތުޅާދޫ ދާއިރާގެ އެމްޑީޕީގެ މެމްބަރު ހިސާން ހުސެއިން. --- ފޮޓޯ: ރައީސް އޮފީސް\nސައުދު ވިދާޅުވީ މަޖިލިހުގެ ފަރާތުން މެމްބަރަކު ޖޭއެސްސީގައި ހުރުން މައްސަލައެއް ނޫން ކަމަށެވެ. އެއީ ސިޔާސީ ނިންމުމަކަށް ފެތޭނެ ހަމައެއް ނެތް ކަމަށް އޭނާ ދެކެވަޑައިގަނެ އެވެ.\n"މަޖިލިހުގެ ރައީސް އާއި ރައީސުލްޖުމްހޫރިއްޔާ އައްޔަން ކުރައްވާ މެމްބަރާއި ފަނޑިޔާރުންގެ ސްލޮޓްތައް އެބަ ޖެހޭ ނަގަން. އިދާރީ ގޮތުން އެކަންކަން ބައްޓަން ކުރަން ޖެހޭ،" ސައުދު ވިދާޅުވި އެވެ.\nއޭނާ ވިދާޅުވި ގޮތުގައި މަޖިލިހުގެ ރައީސަކަށް އަބްދުﷲ މަސީހް ހުންނެވި އިރު، ޖޭއެސްސީ ހިސޯރު ކުރެވިގެން ދިޔަ ތަން ރައްޔިތުންނަށް އޮޅިފައެއް ނުވާނެ އެވެ. އޭރު ފަނޑިޔާރުންނަށް "އަތް ބާނައިގެން" ބޭނުން ގޮތަކަށް ކަންކަން ކުރަމުން ދިޔަ ކަމަށް ވެސް ވިދާޅުވި އެވެ.\nސަރުކާރު ބަދަލުވުމާ އެކު ކޯޓުތައް "އަނެއް ފުށަށް" ޖެހުނުކަން އޭނާ ފާހަގަކުރެއްވި އެވެ.\nނަޝީދަށް ޖޭއެސްސީގައި ހުރި މައްސަލަތައް ހައްލުކުރެއްވޭނެ ކަމަށް އާޒިމް ވިދާޅުވި ވިދާޅުވުމާ ބެހޭ ގޮތުން ސައުދު ވިދާޅުވީ ނަޝީދަށް ފަނޑިޔާރުގޭގެ ވަރަށް ގިނަ ލޫޕްހޯލްތައް ފެނިވަޑައިގެންފައިވާ ކަމަށެވެ. ނަމަވެސް އެމަނިކުފާނުގެ ފަރާތްޕުޅުން ފަނޑިޔާރުގެއަށް ބަދަލު ހިފުމުގެ ރޫހެއް ނުގެންގުޅުއްވާ ކަމަށް ވެސް އޭނާ ވިދާޅުވި އެވެ.\n"ނަޝީދާއި ހިސާން މެން ފަދަ ބޭފުޅުން ޖޭއެސްސީގައި ކުރައްވާ މަސައްކަތަކީ ކޮންމެވެސް ވަރަކަށް ސިޔާސީ ކުލަ ޖެހޭނެ މަސައްކަތެއް. ސަރުކާރުން ގަބޫލު ނުކޮށްފާނެ، ސިޔާސީ ކަމެއްގެ ގޮތުގައި. އެކަމަކު ސިޔާސީ ކަމެއްގެ ގޮތުގައި ދެކޭނެ ރައްޔިތުން ތިބޭނެ ބައިވަރު،" ---އުޝާމް\nއެކަމަކު ނަޝީދަކީ ސިޔާސީ އެންމެ ބޮޑު ޕާޓީގެ ލީޑަރު ކަމަށް ވެފައި، ޖުޑިޝަރީ އިސްލާހު ކުރަން ޖޭއެސްސީގައި އިންނެވުން ރަނގަޅު ނޫން ކަމަށް ސައުދު ގަބޫލުކުރައްވަ އެވެ.\nއެކަމަކު އާޒިމް ވިދާޅުވީ ނަޝީދާއި ހިސާން ޖޭއެސްސީ އަށް ވަޑައިގަތީ ޖޭއެސްސީގެ ގާނޫނާއި ފަނޑިޔާރުންގެ ގާނޫނަށް ބޮޑެތި ބަދަލުތަކެއް ގެނައުމުގެ ފުރަތަމަ ފިޔަވަޅެއްގެ ގޮތުން ކަމަށެވެ.\n"އަޅުގަނޑަށް މީގައި މުހިންމު ވަނީ އިހްލާސްތެރިކަން. އެއްވެސް ބޭފުޅަކު ޖުޑިޝަރީ އަށް އަތް ނުބާނާހާ ހިނދަކު އެ ތަނުގެ ކަންކަން ދާނީ ރަނގަޅަށް،" އާޒިމް ވިދާޅުވި އެވެ.\nއެކި ބޭފުޅުންގެ ވާހަކަ ކޮންމެ ގޮތަކަށް ހުއްޓަސް ހަގީގަތަކީ އެމްޑީޕީއަކީ ޝަރުއީ ނިޒާމް އިސްލާހުކުރަން އެންމެ ބޮޑަށް ވަކާލާތުކުރަމުން އައި ޕާޓީ ކަމެވެ. ނަމަވެސް މީގެ ކުރިން އެ ޕާޓީއަށް އެ ފުރުސަތު ލިބިފައެއް ނުވެ އެވެ. މިފަހަރު މި އޮތީ ރައްޔިތުންގެ މަޖިލިހުގެ ސުޕަ މެޖޯރިޓީ އާއި ސަރުކާރު ވެސް އެމްޑީޕީއަށް ލިބިފަ އެވެ. އެހެންކަމުން ޝަރުއީ ދާއިރާއަށް ގެންނާނީ ހަގީގީ އިސްލާހެއްތޯ ނުވަތަ ސިޔާސީ ބާރު ހުރި ފަރާތްތަކުން ކުރިން ވެސް ކަން ކުރިހެން ވަކި ބަޔަކު ބުނާ ގޮތެއް ހަދާ ކަހަލަ ފަނޑިޔާރުންތޯ ރައްޔިތުންނަށް މާ ގިނަ ދުވަހެއް ނުވެ އެނގިދާނެ އެވެ.\nމިއީ ރައީސް އިބްރާހިމް މުހައްމަދު ސޯލިހާއި ކުރީގެ ރައީސް ނަޝީދުގެ އިތުރުން އެމްޑީޕީގެ އިމްތިހާނެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން ޖުޑީޝަލް ސާވިސް ކޮމިޝަން ޖުޑީޝަރީ


" Thasveeru: Maldives to Art " exhibition fashaifi - vNews.mv\n"ތަސްވީރު: މޯލްޑިވްސް ޓު އާޓް" އެގްޒިބިޝަން ފަށައިފި\nރިފާޢަތު Hulhumale | 03 December 2021, 12:29\n"ތަސްވީރު:މޯލްޑިވްސް ޓު އާޓް" އެގްޒިބިޝަން މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން، އެމްއެމްޕީއާރުސީ (ވިޒިޓް މޯލްޑިވްސް) އިން ލޯންޗްކޮށްފިއެވެ.\nމި އެގްޒިބިޝަން ކުރިއަށް ދަނީ ހުޅުމާލެ ސެންޓްރަލް ޕާކުގައެވެ. އެގްޒިބިޝަން ލޯންޗްކުރުމަށް ބޭއްވި ޙާއްސަ ރަސްމިއްޔާތައް ފަހު ކުޑަކުދިންގެ ހަވީރެއްވެސް ވަނީ ބާއްވާފައެވެ. އެގްޒިބިޝަން ލޯންޗްކުރުމަށް ބޭއްވި ރަސްމިއްޔާތުގައި އެމްއެމްޕީއާރުސީގެ ޗީފް އޮޕަރޭޓިން އޮފިސާ އަދި މެނޭޖިން ޑިރެކްޓަރ މުހައްމަދު ތައްޔިބް އާއި ހައުސިން ޑިވެލޮޕްމަންޓް ކޯޕަރޭޝަން، އެޗްޑީސީގެ އެމްޑީ ސުހައިލް އަހުމަދު އަދި އެމްއެމްޕީއާރުސީއާއި އެޗްޑީސީގެ އިސް އޮފިޝަލުންނާއި، މުވައްޒަފުން ވަނީބައިވެރިވި ކަމަަށް ވިޒިޓް މޯލްޑިވްސް އިން ބުނެއެވެ.\nމި ރައްމިއްޔާތުގައި އެމްއެމްޕީއާރުސީގެ ފަރާތުން ސީއީއޯ އަދި އެމްޑީ ވަނީ އެޗްޑީސީގެ އެމްޑީއަށް އެގްޒިބިޝަންގައި ބޭނުންކުރާ ސްޓޭންޑުތައް ހަވާލްކުރުމަށް ރަމްޒީ ޓޯކަންއެއް ހަދިޔާކޮށްފައެވެ. މި ސްޓޭންޑުތައް ހަދިޔާކޮށް ހުޅުމާލެ ސެންޓްރަލް ޕާކުގައި ބެހެއްޓުމުގެ މަޤްސަދަކީ މުސްތަޤްބަލުގައި ފަންނާނުންގެ ޢާޓްވޯކްތައްސެންޓްރަލް ޕާކުގައި ޢާންމުކޮށް ފެންނަ ގޮތައް ބެހެއްޓުމަށް ފުރުސަތު ދިނުމެވެ.\nމިރަމްޒީ ޓޯކަން އެޗްޑީސީގެ އޮފިޝަލުންނަށް އެރުވުމަށްފަ، ތަސްވީރު އެގްޒިބިޝަންގެ ކުރެހުންތައް ރަސްމިއްޔާތުގެ ބައިވެރިން ވަނީ ބައްލަވާލައްވާފައެވެ. ތަސްވީރު އެގްޒިބިޝަންގެ ކުރެހުންތައް ސެންޓްރަލް ޕާކުގައި އެޗްޑީސީގެ ބެލުމުގެ ދަށުން މިއަހަރު ނިމެންދެން ބެހެއްޓިފައި ހުންނާނެއެވެ.\nއެމްއެމްޕީއާރުސީން އިންތިޒާމްކުރި މި މުބާރާތް ކުރިއަށް ގެންދިޔައީ މޯލްޑިވްސް ޢާޓިސްޓް ކޮމިއުނިޓީ، މެކްއާއި ގުޅިގެން ޖުލައި 15 އިން އޯގަސްޓް 15 ވަނަ ދުވަހުގެ ނިޔަލަށެވެ. މި މުބާރާތަށް ވަނީ 110 ކުރެހުން ހުށަހަޅާފައެވެ.\nމިމުބާރާތުގެ ވަނަތައް ހޮވި ރަސްމިއްޔާތު މިދިޔަ އޮކްޓޫބަރު މަހުގެ 20 ވަނަ ދުވަހު ވަނީ ބާއްވާފައެވެ. މި މުބާރާތުގެ ލޯކަލް ކެޓަގަރީން އެއްވަނަ އަށް ހޮވިފައިވަނީ އަހްމަދު ޢިހްސާ އެވެ. ދެވަނައަށް ހޮވިފައިވަނީ އާމިނަތު ރޫބާ ޢަލީ އެވެ. އިންޓަނޭޝަނަލް ކެޓަގަރީއިން އެއްވަނަ ލިބިފައިވަނީ އިންޑިއާގެ މަލާރު ވިޒީ ކަޑަރުކަރައިޕަންޓައި ޢަށެވެ.\nމިކެޓަގަރީން ދެވަނަ ލިބުނީ ޕޮލޭންޑްގެ ކެރޮލީނާ ޕަޢިސްއެވެ. މި މުބާރާތުން އެއްވަނައަށް ދިޔަ ކުރެހުންތެރިންނަށް އިނާމެއްގެ ގޮތުގައި 3000 ޑޮލަރު ދީފަވާއިރު ދެވަނައަށް ދިޔަ ކުރެހުންތެރިންނަށް ލިބުނު ޢިނާމަކީ 2000 ޑޮލަރެވެ.\nތަސްވީރު މުބާރާތަކީ، ދިވެހިރާއްޖެ އަކީ މަގުބޫލު ފަތުރުވެރި މަންޒިލެއްގެ ގޮތުގައި އިޝްތިހާރުކޮށް، އެކި ޑިޖިޓަލް ޕްލެޓްފޯމްތަކާއި ސޯޝަލް މީޑިޔާތަކުގައި އެމްއެމްޕީއާރުސީގެ އެންގޭޖްމެންޓް އިތުރުކުރުމަށް އެކުލަވާލާފައިވާ ސޯޝަލް މީޑިޔާ ސްޓްރެޓެޖީގެ ދަށުން މުޅިން އަލަށް ކުރިއަށްގެންދެވުނު ހަރަކާތެކެވެ.\nމުބާރާތުގެ އަމާޒަކީ ދިވެހި އާޓިސްޓް ކޮމިއުނިޓީއަށް ހިތްވަރާއި އެއްބާރުލުން ދިނުމާއެކު އެކި މީޑިއަމްތަކުގެ އާޓްވޯކް މެދުވެރިކޮށް ރާއްޖޭގެ ގުދުރަތީ އީކޯސިސްޓަމްތަކުގެ ހިތްގައިމުކަމަށް އަލިއަޅުވާލުން ކަމަށް ވިޒިޓް މޯލްޑިވްސް އިން ބުނެއެވެ.\nވިޔަފާރި އެޗްޑީސީ ރާއްޖެ އެމްއެމްޕީއާރްސީ ވިޒިޓް މޯލްޑިވްސް


Gasim Ge Resort Thakun Service Charge Nudhey! - Vaguthu\nޖުމްހޫރީ ޕާޓީގެ ލީޑަރު، ގާސިމް އިބްރާހީމްގެ ރިސޯޓުތަކުން މުވައްޒަފުންނަށް ސާވިސް ޗާޖު ނުދޭކަން ހާމަވެއްޖެއެވެ.\n"ވަގުތު" އަށް އެނގިފައިވާ ގޮތުގައި ނިމިދިޔަ ނޮވެމްބަރު މަހުގެ ސާވިސް ޗާޖު، ގާސިމްގެ ރިސޯޓްތަކުގައި މަސައްކަތްކުރާ މުވައްޒަފުންނަށް އަދިވެސް ނުލިބެއެވެ.\nގާސިމްގެ ރިސޯޓުތަކުގައި އަމަލު ކުރަމުންދާ އުސޫލަށް ބަލާއިރު، ކުރީ މަހުގެ ސާވިސްޗާޖު، ޖެހިގެން އަންނަ މަހުގެ 20 ވަނަ ދުވަހުގެ ކުރިން ދޭން ޖެހެއެވެ. އެހެންކަމުން ނޮވެމްބަރު މަހުގެ ސާވިސް ޗާޖު ނުދީ މިހާރު ވަނީ ހަފްތާއެއް ފަހަނައަޅައިގެން ގޮސްފައެވެ.\nގާސިމްގެ ރިސޯޓެއްގައި މަސައްކަތްކުރަމުން އަންނަ ބައެއް މުވައްޒަފުން ބުނާގޮތުގައި، ސާވިސް ޗާޖު ނުދޭ ސަބަބެއް އަންގާފައިވެސް ނުވާ ކަމަށެވެ. އެހެންކަމުން އެކަމާއި މެދު އެ މުވައްޒަފުން ވަނީ ކަންބޮޑުވުން ފާޅުކޮށްފައެވެ.\nގާސިމްގެ ރިސޯޓުތަކަކީ ރާއްޖޭގައި އެންމެ ކުޑަކޮށް ސާވިސް ޗާޖުދޭ ސިރޯޓުތަކުގެ ތެރޭގައި ހިމެނޭ ރިސޯޓުތަކެކެވެ. މީގެ ކުރިންވެސް ތަކުރާރުކޮށް، ގާސިމްގެ ބައެއް ރިސޯޓުތަކުން މުވައްޒަފުންނަށް ސާވިސް ޗާޖު ނުދޭ މައްސަލަ ފެންމަތިވެ މުވައްޒަފުން ނުރުހުން ފާޅުކޮށްފައި ވެއެވެ. ނަމަވެސް މިކަމާއި ގުޅިގެން ކަމާއި ބެހޭ ފަރާތަކުން އެއްޗެއް ބުނެފައެއް ނުވެއެވެ.\nބައެއް ރިސޯޓުތަކުން ސާވިސް ޗާޖުގެ ގޮތުގައި މުވައްޒަފުންނަށް ބޮޑެތި އަދަދުތައް ދެމުންދާއިރު އަނެއްބައި ރިސޯޓުތަކުން ސާވިސް ޗާޖް ދިނުމުގައި ބޮޑެތި އޮޅުވާލުންތަކެއް އުޅޭކަމަށް ބައެއް ރިސޯޓްތަކުގައި މަސައްކަތް ކުރާ މުވައްޒަފުން ބުނެއެވެ.\nރިސޯޓުތަކުން ދެމުން އަންނަ ސާވިސް ޗާޖާއި ގުޅޭގޮތުން ވާހަކަ ދައްކަވަމުން ޓޫރިޒަމް މިނިސްޓަރ އަލީ ވަހީދު ދާދި ފަހުން ވިދާޅުވެފައި ވަނީ، ރާއްޖޭގެ ރިސޯޓުތަކުން މުވައްޒަފުންނަށް ސާވިސް ޗާޖުގެ ގޮތުގައި ދެނީ ރަނގަޅު މިންވަރެއް ކަމަށެވެ.\nޑިސެމްބަރު 27, 2019 15:41\nރައްްޔިތުންގެ ހައްގޭ ކިޔަން ގާސިމް ލަދުގަންނަން ޖެހޭ\nޑިސެމްބަރު 27, 2019 17:54\nގާސިމްގެ އެންމެ ބޮޑު ރިސޯޓް ސަން އައިލެންޑް ރިސޯޓަށް މަހެއްގެ މައްޗަށް ސާވިސް ޗާޖުގެ ގޮތުގައި ބޮލަކަށް 1000 ޑޮލަރ . ނަމަވެސް ހިތާމަ އަކީި ސުޓާފަކަށް ލިބެނީ 200 ޑޮލަރ. އަދި މިހާރު އޮފްޑޭއަށް ވެސް ނުދެވޭ ގޮތަށް ލީވް ފޮލިސީ އެެއް ތައްޔާރު ކުރާ ކަމަށް ހަބަރު އެބަ ލިބޭ.\nވެރިކަމާ ހެދީ ހޭ ބަލި ނުވެ ސުޓާފުން ގެ ސާވިސް ޗާޖު ދިނިއްޔާ މާރަގަނޅު\nޑިސެމްބަރު 27, 2019 17:57\nޑިސެމްބަރު 27, 2019 16:22\nކޮ ބާ 2008ގެ 9މަސް ދުވަހުގެ ސާވީސްޗާޖު އަދިވެސް ނުދޭ\nޑިސެމްބަރު 27, 2019 16:32\nހައްހައްހައްހައްހާ..ނުލިބޭނެ ސާވިސް ޗާޖެއް އެއްވެސް މީހަކަށް.ހަމަ ތެޅިތެޅި ހުނބުޅު ފައިބާނީ..ކުނޫޒު ކައިރިން ނުފެއްނާތި...\nޑިސެމްބަރު 27, 2019 16:37\nމިވަރުގެ މީހެއް ތިންލައްކައެއްހާ މީހުންނާ ހަވާލުވާންވެގެންވެސް އެބައުޅޭ.\nޑިސެމްބަރު 27, 2019 16:42\nޕެރެޑައިސް އޯވަ ބުކް 110 % ގަ ދާއިރު ޑިސެމްބަރުގަ އަދި 250 ޑޮލަރު ނުޖެހޭ\nލާރި ބަޑު އެޅިޔަސް މީ ބޮޑުވަރު ދޯ\nޑިސެމްބަރު 27, 2019 16:50\nލަންކާ ފުލައިޓް އިންޖީން ގަތީ ސާވިސްޗާޖް އަށް\nޑިސެމްބަރު 27, 2019 16:58\nމުއައްޒިފުންނަ އެއްޗެނުދިނަސް ކުނޫޒުގަ އަތްޖަހަން ބޯގިނަކުރަން ލާރިދީގެން މީހުން އެއްކުރެވެއެއްނޫން..މަޑުކުރޭ މިފަހަރު ވެރިކަންލިކަބުނީމަ ތިހުރިހާކަމެ ހައްލުކޮއްދޭނެ...\nޑިސެމްބަރު 27, 2019 17:06\nގައުމު ފޭރިކާ ބޮޑު ވަގެއް.\nޑިސެމްބަރު 27, 2019 17:49\nޑިސެމްބަރު 27, 2019 17:53\nޑިސެމްބަރު 27, 2019 19:04\nޢަލީ ވަޙީދު ބުނި ހުރިހާ ރިސޯޓަކުންވެސް އެންމެ އެކަށޭނަ ސަރވިސް ޗާޖުދޭވާހަކަ.\nޑިސެމްބަރު 27, 2019 20:58\nޤާސިމް ކަހަލަ ފަޤީރުންނަކަށް ސާވިސްޗާޖު ދޭން ނުލިބޭނެ! ނިކަން ދެކިބަލަ ހަގު އަނބި އޭނައަށް ނޯކިރީ ކޮށްދޭން އުޅޭ ވަރު!\nޑިސެމްބަރު 27, 2019 22:58\nސާވިސްޗަރޖް ނުދޭގެސްޓުން ސަން ައަށް އަންނަނީ. ސްޓަރފް ބުލޮކުގަވެސް މިހާރުވެސް ގެސްޓުން ކީ އްކުރާނީ މަ އްސަލަޖަ އްސާ މީހަކު ހޭ އަރުވާލާނެ،\nޑިސެމްބަރު 28, 2019 11:07\nޑިސެމްބަރު 28, 2019 12:48\nޓޫރިޒަމް ދާއިރާގެ މުވައްޒަފުންގެ ބޭނުން ނުހަނު ގޮތުގައި ހިފާ މީހުންނާ ދޭތެރޭ ފިޔަވަޅު އަޅަން ޖެހޭ އަދި މުވައްޒަފުންގެ ހައްގުތައް ހިމާޔަތް ކުރަން ރަނގަޅު ޕޮލިސީއެއް އެކުލަވާލަންޖެހޭ


Fahu vaguthu jehi landaa eku furathama faharah Nepal Saff ge final ah\nނޭޕާލްގެ ކުޅުންތެރިން ލަނޑުޖެހުމަށްފަހު އުފާފާޅުކުރަނީ-- ފޮޓޯ: މިހާރު\nއުރީދޫ ސާފް ޗެމްޕިއަންޝިޕްގައި މިއަދު ހަވީރު ނޭޕާލާއި ބަންގްލަދޭޝް ބައްދަލުކޮށް ފަހު ވަގުތު 1 - 1 ން އެއްވަރުކޮށްގެން ނޭޕާލް މުބާރާތުގެ ފައިނަލުން ފުރަތަމަ ފަހަރަށް ޖާގަ ހޯދައިފި އެވެ. އަދި ބަންގްލަދޭޝް މިވަނީ މުބާރާތާ އަލްވަދާއު ކިޔާފަ އެވެ.\nމިމެޗުގައި ފުރަތަމަ ލަނޑުޖަހާ ލީޑު ނެގީ ބަންގްލަދޭޝްއިންނެވެ. މިލަނޑު އެޓީމަށް ޖަހައިދިނީ މެޗުގެ9ވަނަ މިނެޓުގައި އެމް.ޑީ ސުމަން ރެޒާ އެވެ. އޭނާ މިގޯލު ކާމިޔާބުކުރީ ބޮލުންނެވެ. ފުރަތަމަ ތިންމެޗުގައި މޮޅު ކުޅުމެއް ދެއްކި ބަންލަދޭޝްގެ ޔާސިން އަރަފާތު ހުރީ ދެ ރީނދޫ ކާޑު ހަމަަވެގެން ސަސްޕެންޝަނުގައި އެވެ.\nނޭޕާލުން މެޗުގެ މިސްރާބު އެއްކޮށް ބަދަލުކޮށްލީ 87 ވަނަ މިނިޓުގައި ނޭޕާލަށް ލިބުނު ޕެނަލްޓީއަކުންނެވެ.ބަންގްލަދޭޝްގެ އޭރިޔާ ތެރެއިން އެޓީމުގެ ބިޝްވަނާންތު ގޯޝް ނޭޕާލްގެ ބިސްޓާ އަށް ކުރި ފައުލަކާ ގުޅިގެން ލިބުނު ޕެނަލްޓީ ކާމިޔާބުކޮށް އެޓީމުން ވަނީ ތާރީހުގައި ފުރަތަމަ ފަހަރަށް ސާފް ޗެމްޕިއަންޝިޕްގެ ފައިނަލަށް ދަތުރުކޮށްފަ އެވެ.\nމީގެކުރިން ނޭޕާލް ވަނީ 1993 ވަނަ އަހަރުގެ މުބާރާތުގެ ތިން ވަނަ ހޯދައިފަ އެވެ. ނަމަވެސް އޭގެ ފަހުން އެ ޓީމު ވަނީ ސާފް ޗެމްޕިއަންޝިޕްގެ ސެމީ ފައިނަލުގައި ކުޅުން ފަސް ފަހަރުވެސް ބަލިވެފަ އެވެ.\nމިމުބާރާތުގެ ވަރަށް ފޯރިގަދަ މެޗެއް މިރޭ ވެސް ކުޅެވޭނެ އެވެ. މިމެޗުގައި ބައްދަލުކުރާނީ މިމުބާރާތުގެ އެންމެ ކާމިޔާބު ދެޓީމު ކަމަށްވާ އިންޑިއާ އާއި މުބާރާތް ބާއްވާ ގައުމު ދިވެހިރާއްޖެ އެވެ. މިމެޗު ފަށާނީ މިރޭ9ޖަހާއިރު ގަލޮޅު ދަނޑުގަ އެވެ.


Male ge irumathi dhihlaalai, thaareehee Bridge hulhuvaifi\nބްރިޖު ހުޅުވައި ހަވާ އަރުވާއިރު އެތައް ބަޔަކު އެ މަންޒަރު ބަލަން - ފޮޓޯ: އިބްރާހިމް އަޝްވާގު އިހުސާން\nޗައިނާ ސަރުކާރުގެ އެހީގައި އެޅި، މާލެ ހުޅުލެ ގުޅުވައިދޭ، ސިނަމާލެ ބްރިޖް މިރޭ ހުޅުވައިފި އެވެ. ބްރިޖު ހުޅުވައިދެއްވީ ރައީސް އަބްދުﷲ ޔާމީނާއި ޗައިނާގެ ރައީސް ޝީޖިންޕިންގްގެ ހާއްސަ މަންދޫބެވެ.\nބްރިޖު ހުޅުވުމުގެ ރަސްމިއްޔާތު އޮތީ އާޓިފިޝަލް ބީޗްގަ އެވެ. އެ ސަރަހައްދަށް އެތައް ސަތޭކަ މީހުން ބްރިޖު ހުޅުވުން ބަލާލަން އެއްވި އެވެ. ބްރިޖު ހުޅުވުމާއެކު ބްރިޖުގައި ވަނީ ހަވާ އަރުވާފަ އެވެ. ދުނިޔޭގެ ރިކޯޑް އޮތް ބަޔަކު އެރުވި އެ ހަވާ އެތައް ބަޔަކު ވަނީ ބަލާފަ އެވެ.\nބްރިޖުގައި ހަވާ އަރުވަމުން ދިޔަ ވަގުތަކީ ރީތި އަދި އެންމެންނަށް އުފާވެރިކަން ގެނެސްދިން ވަގުތުކޮޅެކެވެ.\nބްރިޖު ހުޅުވުމުގެ ހަފުލާގައި ރައީސް އަބްދުﷲ ޔާމީން ވާހަކަފުޅު ދައްކަވާފައިވަނީ ވަރަށް ތަފާތުކޮށެވެ. އެމަނިކުފާނު އިނގިރޭސި ބަހުން ވާހަކަފުޅު ކުރިއަށް ގެންދެވިއިރު ދޭތެރެއަކުން ދިވެހި ބަހުން ޅެމެއް ވިދާޅުވި އެވެ. އަދި ޗައިނާ ބަހުން ވާހަކަފުޅު ދެއްކެވުމަށްފަހު ވާހަކަފުޅު ނިންމަވާލެއްވީ ޤުރުއާންގެ އާޔަތަކުންނެވެ.\nރައީސް ވިދާޅުވީ ދިވެހިން އިންތިޒާރުގައި ތިބީ އުންމީދީ ބްރިޖެއް ހުރަސްކޮށް އާ މާދަމާއަކަށް ދަތުރު ކުރުމަށް ކަމަށާއި އެއީ އާއިލާތަކަށާއި ދަރިންނަށް ހަމަޖެހޭ މާހައުލަކަށް ބަދަލުވުން ކަމަށެވެ. މިރޭ ފެށިގެން ދަނީ ދިވެހިންނަށް ކުރިއެރުމާއި ތަރައްގީގެ އާ ޒަމާނެއް ކަމަށް ވެސް ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ މިރޭ ބްރިޖު ހުޅުވުމާއި އިންވެސްޓުމަންޓުތައް އެތަށް ގުނައަކަށް އިތުރުވުމާއި 80،000އަށް ވުރެ ގިނަ ވަޒީފާ އުފެދިގެން ދިޔުމުން އެނގެނީ ސިޔާސީ ބައިބައިވުންތަކަށް ވުރެ ކުރިޔަށް ވަޑައިގަތުން މާ ރަނގަޅު ކަަމަށް ގިނަ ބަޔަކަށް ގަބޫލު ކުރެވޭތީ ކަމަށެވެ. އަދި ހަމަނުޖެހުންތައްކުން ނިކުތުމަށް ފަހު ފާގަތި މާދަމާއެއް އޮންނަ ބިމަކަށް ހިޖުރަ ކުރުމަށް ގިނަ ބަޔަކު ބޭނުންވާތީ ކަމަށް ރައީސް ޔާމީން ވިދާޅުވި އެވެ.\nސިނަމާލޭ ބްރިޖަކީ ޗައިނާ އާއި ރާއްޖޭގެ ރައްޔިތުންގެ އެކުވެރިކަން ދައްކުވާދޭ ރަމްޒެއް ކަމަށް ރައީސް ވިދާޅުވި އެވެ. އެއީ ކުޑަ ގައުމަކާއި ބޮޑު ގައުމެއްގެ ދެމެދު ގާއިމްވާ ހަގީގީ ގާތް ގުޅުމަކާ ހެދި ތަރައްގީ އާއި ކުރިއެރުން ލިބޭނެ ކަމަށާއި ކަމަށާއި ބިނާ ކުރެނިވި މަޝްވަރާ ކޮށްގެން ގައުމުތަކުގެ މެދުގައި ބޮޑެތި ކަންކަން ހާސިލު ކުރެވޭނެ ކަމުގެ މިސާލެއް ކަމަށް ރައީސް ޔާމީން ވިދާޅުވި އެވެ.\nރާއްޖޭގައި ބްރިޖު އަޅައި އެ ތާރީހީ ދުވަހަށް ދިވެހިންނަށް ވާސިލްވެވުނީ ޗައިނާގެ އެހީއާއެކުކަން ފާހަގަކުރައްވަމުން ރައީސް ޔާމީން ވިދާޅުވީ، ބްރިޖަކީ ޗައިނާ އާއި ރާއްޖޭގެ ވަރުގަދަ ގުޅުމުގެ ރަން ރަމްޒު ކަމަށެވެ. އަދި އެއީ ކުދި ގައުމުތަކަށް ބޮޑެތި ގައުމުތަކުން އެހީވުމުގެ ރީތި ނަމޫނާއެއް ކަމަށެވެ.\nހަފުލާގެ ހައުސިން މިނިސްޓަރު ޑރ. މުހައްމަދު މުއިއްޒު ވަނީ ރައީސް ޔާމީނަށް ވަރަށް ބޮޑަށް ތައުރީފު ކުރައްވާފަ އެވެ. މުއިއްޒު ވިދާޅުވި ގޮތުގައި ރައީސް ޔާމީނަކީ ދުރަށް ވިސްނަވާވަޑައިގަންނަވާ ރައްޔިތުން އެދޭ ތަރައްގީ ރައްޔިތުންނަށް ގެނެސްދެއްވާ ބޭފުޅެއް ކަމަށެވެ. ރައީސް ޔާމީންގެ ކުޅަދާނަ ކަމަށްޓަކައި އުފާކުރައްވައި ކަމަށާއި މި ގައުމުގެ ތަރައްގީ ހުވަފެނުން ވެސް ނުދެކޭ ހިސާބަކަށް ގެންދަވާތީ ޝުކުރު ދަންނަވާ ކަމަށް މުއިއްޒު ވިދާޅުވި އެވެ.\nރައީސް އަބްދުﷲ ޔާމީން ހުޅުމާލެ ސިނަ މާލެ ބްރިޖް + ހައުސިން މިނިސްޓްރީ\nޓެކްސީގައި ހުޅުމާލެއަށް ކިހާ ވަރަކަށް ދެވޭތަ؟


BREAKING NEWS: WHO Ge Inzaaru "Covid-19 Mulhi Dhuniye Ah Fethurigen Hingaidhaane" - Vaguthu\nޑަބްލިއުއެޗްއޯގެ އިންޒާރު "ކޮވިޑް-19 މުޅި ދުނިޔެއަށް ފެތުރިގެން ހިނގައިދާނެ"\nކޮވިޑް-19 މުޅި ދުނިޔެއަށް ފެތުރިގެން ހިނގައިދާނެ ކަމުގެ އިންޒާރު ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ދީފިއެވެ.\nކޮވިޑް-19 މުޅި ދުނިޔެއަށް ފެތުރިގެން ހިނގައިދާނެ ކަމުގެ އިންޒާރު ޑަބްލިއުއެޗްއޯ އިން މިދިނީ ބަލި މުޅި ދުނިޔެއަށް ފެތުރިގެން ހިނގައިދާނެ ކަމުގެ އިންޒާރު ޑަބްލިއުއެޗްއޯ އިން ދިނުން ލަސްވަމުން ދާތީ ބައެއް ފަރާތްތަކުގެ ފާޑުކިޔުން އަމާޒުވެފައި ވަނިކޮށެވެ.\nޑަބްލިއުއެޗްއޯ އިން ވަނީ ކޮވިޑް-19 އަކީ ޕެންޑެމިކެއް ކަމަށް މިރޭ ފުރަތަމަ ފަހަރަށް ވިދާޅުވެފައެވެ.\nޕެންޑެމިކެއްގެ ގޮތުގައި ކޮވިޑް-19 ޑަބްލިއުއެޗްއޯ އިން ކަނޑައެޅުމުން ބައްޔާއި ދެކޮޅަށް އެޖަމިއްޔާ އިން ކުރަމުން އަންނަ މަސައްކަތް އަނެއްކާވެސް އިތުރުވެގެން ދިޔައީއެވެ. އެއީ ބަލީގެ ހާލަތު އޮތް ލެވަލް އަނެއްކާވެސް މައްޗަށް ޖެއްސުން ކަމަށް މީޑިއާ ރިޕޯޓްތައް ބުނެއެވެ.\nމިހާރުވެސް ދުނިޔޭގެ ވަރަށް ގިނަ ގައުމުތަކުން ވަނީ ކޮވިޑް-19 ފެނިފައެވެ. ނަމަވެސް އަދިވެސް އެފްރިކާގެ ގިނަ ގައުމުތަކަކުން ބައްޔެއް ނުފެނެއެވެ. ދެކުނު އޭޝިއާގެ ގައުމުތަކުގައި ބަލި އެކެއްގެ ގައިން އަނެކެއްގެ ގަޔަށް ހަލުވިކަމާއި އެކު ފެތުރެމުންނެއް ނުދެއެވެ. ދެކުނު އޭޝިއާގައި ވެސް އަދި މިހާތަކަށް ކޮވިޑް-19 އައުޓްބްރޭކްވި ގައުމެއް ނެތެވެ.\nޑަބްލިއުއެޗްއޯގެ އެންމެ ބޮޑު އެއް ކަންބޮޑުވުމަކީ ކޮވިޑް-19 ދެކުނު އޭޝިއާގެ ގައުމުތަކުގެ ފަގީރު ސަރަހައްދުތަކާއި، އެފްރީގެ ގައުމުތަކުގައި ފެތުރެން ފެށުމެވެ. އެހާލަތު ދިމާވެއްޖެނަމަ އެތައް މިލިއަން ބައެއްގެ ފުރާނަ އަށް ނުރައްކާ ވުމުގެ ބިރު އެބައޮތެވެ. އެއީ އެކަށީގެންވާ ސިއްހީ ޚިދުމަތެއް ދެކުނު އޭޝިއާގެ ފަގީރު ގައުމުތަކާއި އެފްރިކާ ބައްރުގެ ގައުމުތަކުގައި ނެތުމުންނެވެ.


Scent thi beynun kuranee enme rangalhah baa? - One Online\nސެންޓު ތި ބޭނުން ކުރަނީ އެންމެ ރަނގަޅަށްބާ؟\nބައެއް މީހުން ކޮޓަރިއަށް ނުވަތަ ތިމާ ހުންނަ ސަރަހައްދަކަށް ވަދެގެން އަންނަ އިރު އާދަޔާ ހިލާފަށް މީރުވަސް ދުވައެވެ. ދެން ހިތަށް އަރަނީ އެމީހަކު ވަރަށް ބައިވަރު ސެންޓު ޖަހައިގެން އައިސް ހުރީބާއޭ ނުވަތަ ވަރަށް އަގުބޮޑު ސެންޓެއް ބޭނުން ކުރީބާއޭ؟ ދެން ހަމަ އެ ސެންޓު ގަނެގެން ބޭނުން ކުރުމުންވެސް އެ ބޭނުންވާ ވަސް ގިނަ އިރު ދަމަހައްޓަން އުނދަގޫވެ އެންމެ އެދެވޭ ނަތީޖާ ނުލިބެއެވެ.\nމީގެ ހައްލަކީ ކޮބައިބާއެވެ؟\nއެކި ސެންޓު ގުޅެނީ އެކި މީހުނާއެވެ. އަދި ގިނަ ފަހަރު ސެންޓް ޖަހާގޮތް ނުވަތަ ބޭނުން ކުރާގޮތް ވަރަށް ބޮޑަށް އެ ސެންޓުގެ ވަސް ބަދަލުކޮށްލައެވެ. ތިރީގައި މިވަނީ ސެންޓު ބޭނުން ކުރާއިރު ނުވިސްނާ ކޮށްލެވޭ އޭގެން އެންމެ އެދެވޭ ނަތީޖާ ނުލިބޭ ކަންކަމެވެ.\n1. ހެދުމަށް ސެންޓު ޖެހުން - ސެންޓަކީ ހެދުމަށް ޖަހާ އެއްޗެއް ނޫނެވެ. މިގޮތަށް ސެންޓު ބޭނުން ކުރުމުން އަވަހަށް ސެންޓުގެ ވަސް ކެނޑި އަދި ގިނަ ފަހަރު ހެދުމުގައި ސެންޓް ލަށްވެސް ޖެހޭތަން އާދެއެވެ.\n2. މާގިނައިން ސެންްޓު ޖެހުން - ބައެއް މީހުން ސެންޓު ޖަހާއިރު ވަރަށް ބައިވަރު އެއްފަހަރާ ޖަހައެވެ. ހާއްސަކޮށް ބޮޑީ ސްޕްރޭ ބޭނުން ކުރާއިރު ހަންގަނޑު ތެތް ވަންދެން އެއް ދިމާލަކަށް ސްޕްރޭ ކޮށްލެވެއެވެ. ނަމަވެސް މިއީ ކުރުން އެންމެ ރަނގަޅު ގޮތެއް ނޫނެވެ. އަދި ހަށިގަނޑާ މާދުރުގައި ސެންޓު ފުޅި ބަހައްޓައިގެން ޖެހުމުން ސެންޓު ވާނީ އިސްރާފެވެ. އެހެންކަމުން ސެންޓު ނުވަތަ ބޮޑީ ސްޕްރޭ ބޭނުން ކުރަންވާނީ ހަށިގަނޑަށްވުރެ ފަހެއް ނުވަތަ ހަ ސެންޓި މީޓަރުގެ ދުރުމިނެއް ބަހައްޓައިގެންނެވެ.\n3. ހަށިގަނޑުގެ ސެންޓް އެންމެ މުހިއްމުކޮށް ޖަހަންޖެހޭ ބައިތައް ނޭނގުން - ސެންޓު ޖަހާއިރު މުޅި ހަށިގަނޑަށް ސެންޓު ޖަހާކަށް ނުޖެހެއެވެ. އަތުގެ ހުޅު، ކަރުމަތި އަދި ކަކޫ ހުޅަކީ ސެންޓް ޖެހުން އެންމެ ރަނގަޅު ދިމާތަކެވެ. މިއީ އެންމެ ގަދައަށް ހަށިގަނޑުގެ ހޫނުކަން އަރާ ދިމާތަކަށްވާތީއެވެ.\nޓިޕެއް ދެން ހެއްޔެވެ. ހަށިގަނޑުގައި ސެންޓު ޖަހާ ދިމާތަކުގައި ވެސްލިން ހާކާލުމުން ގިނައިރު ވަންދެން ސެންޓުގެ ވަސް ހިފަހައްޓާނެއެވެ. އަދި މީގެ އިތުރުން އިސްތަށިގަނޑުގައާއި ގަމީހުގެ ގިރުވާނަށް ސެންޓު ޖަހާލުމުން ވެސް ސެންޓުގެ ވަސް ގިނަ އިރު ހިފަހައްޓާލައި ތިބާގެ ގައިން މީރުވަސް އިތުރަށް ދުވާނެއެވެ.\nގުޅޭ ޓެގު ބިއުޓީ\nސަން ސިޔާމްގެ ހުވަފެން ހަގީގަތަކަށް، ހުދު ހެދުމުގައި ހުދު އަހެއްގައި ހުކުރަށް\nގެމަނަފުށީ ބޮނޑި، ކާށިތެޔޮ އަދި ދިޔާހަކުރުގެ އުފެއްދުންތައް، މާބޮޑަށްވެސް ތަފާތު\nދުނިޔޭގައި އެންމެ ގިނަދުވަހު ދިރިހުރި މީހާގެ ރެކޯޑު އޮތް ސެންޓުނީނޯ އުމުރުން 112 އަހަރުގައި މަރުވެއްޖެ\nހުޑީ: މޭކަޕާއި ހިޖާބު ފެޝަންގެ އެންމެ އުހުގައި، އެކެޑަމީއެއް ހުޅުވުމުގެ އުއްމީދުގައި\nރާއްޖޭގައިވެސް ބްރައިޑްސްމެއިޑުންނާއި ގްރޫމްސްމަނުންގެ ނެށުންތައް، ކައިވެނި ޕާޓީތަކުގެ އެންމެ ސަޅި ފަޅި


China in ufahdhaa vaccine ge dhevana clinical maruhalaa ge natheejaa ves rangalhu – adduLIVE\nޗައިނާ އިން އުފައްދާ ވެކްސިންގެ ދެވަނަ ކްލިނިކަލް މަރުހަލާގެ ނަތީޖާވެސް ރަނގަޅު\nJun 17, 2020, 15:46 އަމީރާ\nކޯވިޑް-19 އަށް ޗައިނާއިން ތައްޔާރު ކުރަމުން އަންނަ ވެކްސިން ތަކުގެ ތެރެއިން އެއް ވެކްސިންގެ ދެވަނަ ކްލިނިކަލް މަރުހަލާ ނިމިއްޖެއެވެ.\nއެޤައުމުން ރިޕޯޓު ކުރާ ގޮތުގައި މި ކްލިނިކަލް މަރުހަލާ ނުވަތަ އިންސާނުން ގަޔަށް ވެކްސިން ޖަހައިގެން ކުރިއަށް ގެންދިޔަ ދެވަނަ މަރުހަލާގެ ނަތީޖާތައް ވަރަށް އުންމީދީއެވެ. އެގޮތުން މި ވެކްސިން އަކީ ރައްކާތެރި، އަދި ބޭނުންތެރި ވެކްސިނެއް ކަން މިހާތަނަށް ހޯދުނު ހޯދުން ތަކުން އެނގިފައިވާ ކަމަށް އެޤައުމުން ވަނީ ހާމަ ކޮށްފައެވެ.\nކްލިނިކަލް މަރުހަލާއަށް ހުއްދަ ދެވިފައިވާ ފުރަތަމަ އިންއެކްޓިވޭޓެޑް ވެކްސިން ތައްޔާރު ކުރާ ޗައިނާ ނޭޝަނަލް ބަޔޯޓެކް ގްރޫޕުން ބުނި ގޮތުގައި މި މަރުހަލާގައި ބައިވެރިވި 1،120 މީހުންގެ ތެރެއިން އެއްވެސް މީހެއްގެ ކިބައިން ސީރިއަށް ސައިޑް އިފެކްޓް ނުވަތަ ނޭދެވޭ އަސަރެއް ފެނިފައި ނުވެއެވެ.\nއެފަރާތުން ނެރުނު ބަޔާނެއްގައި އިތުރަށް ބުނެފައިވާ ގޮތުގައި ވެކްސިން ދިން ހުރިހާ ފަރާތެއްގެ ހަށިގަނޑުގައިވެސް ވަރަށް ގިނަ އެންޓިބޮޑީ އުފެދިފައި ހުރި ކަން ފާހަގަ ކުރެވުނު ކަމަށާއި، މިކަމުން ވެކްސިންގެ ބޭނުންތެރިކަން ހާމަ ވެގެންދެއެވެ.\nމި މަރުހަލާ ފެށުނީ ހެނަން ގެ ވޫޒީ ކައުންޓީގައި، އެޕްރީލް 12 ވަނަ ދުވަހުއެވެ. އަދި މަރުހަލާގެ ބައިވެރިންނަށް ވެކްސިން ދެވުނީ އެކި ގްރޫޕްތަކަށް ބަހާލެވިގެން، 14، 21، އަދި 28 ދުވަހުގެ އިންޓަވަލް ތަކެއްގައި އެކި ޑޯޒުތަކަށެވެ. އަދި މި މަރުހަލާގައި ބައިވެރިވި ހުރިހާ ބައިވެރިންނަކީ 18 އަހަރާއި 59 އަހަރާއި ދެމެދުގެ މީހުންނެވެ. ހުރިހާ ބައިވެރިންގެ ސިއްޙަތު ރަނގަޅު ކަމަށާއި، ކޮންމެ ބައިވެރިއަކަށް ވެސް ވެކްސިންގެ ދެ ޝޮޓު ދެވިފައިވާ ކަމަށް އެފަރާތުން ހާމަ ކުރިއެވެ.\nއެކުންފުނިން އިތުރަށް ހާމަ ކުރި ގޮތުގައި މި ވެކްސިންގެ ނަތީޖާއަކީ މިހާތަނަށް ޗައިނާގައި ޓެސްޓު ކުރެވޭ ހުރިހާ ވެކްސިނަކާއި އަޅާ ބަލާއިރު، އެންމެ ރަނގަޅު ނަތީޖާއެއް ނެރެވިފައިވާ ވެކްސިން އެވެ.\nއެކުންފުނިން މިހާރު ދަނީ މި ވެކްސިންގެ ތިން ވަނަ ކްލިނިކަލް މަރުހަލާ ފެށުމުގެ މަސައްކަތް ކުރަމުންނެވެ.


Shah ge Dhoshi Dharifulhu Aryan ge Facebook Account Hack Koffi\nޝާހު ރުކް ހާން، އާރިޔަން ހާން---\nޝާހުގެ ދޮށީ ދަރިފުޅު އާރިޔަންގެ ފޭސްބުކް އެކައުންޓް ހެކް ކޮށްފި\nބޮލީވުޑްގެ ކާމިޔާބު އެކްޓަރު ޝާހު ރުކް ހާނުގެ ދޮށީ ދަރިފުޅު އާރިޔަން ހާންގެ ފޭސްބުކް އެކައުންޓް ހެކް ކޮށްފިއެވެ.\nފޭސްބުކް އެކައުންޓު ވެއްޖެ ކަމަށް އިންސްޓަގުރާމު ސްޓޯރީ މެދުވެރިކޮށް އާރިޔަން އޭނާގެ ސަޕޯޓަރުންނަށް މެސެޖެއް ޕޯސްޓުކޮށްފައިވާއިރު އާރިޔަން ވަނީ އެއެކައުންޓުން ވާކަންކަމަށް އަޅާނުލުމަށްވެސް ބުނެފައެވެ.\nއާރިޔަން އަކީ ވެސް ބޮލީވުޑު އެހެން ފަންނާނުންހެން ސޯޝަލް މީޑިއާގައި ވަރަށް މަޝްހޫރު ފަރާތެކެވެ. އިންސްޓަގުރާމުގައި ވެސް އޭނާ އެއް މިލިއަން ފޮލޯވަރުންނާ ގާތްކުރާ އަދަދަކަށް މީހުން އޭނާއަށް ޕޮލޯކޮށްފައިވެއެވެ.\nއުމުރުން 21 އަހަރުގެ އާރިޔަން މިހާރު އަންނަނީ ކިޔަވަމުންނެވެ. ޝާހު ބުނިގޮތުގައި އާރިޔަން ބޭނުން ވަނީ ފިލްމު ހަދަންށެވެ. އަދި އޭނާ މިހާރު އަންނަނީ ފިލްމު ހަދަން ދަސްކުރަމުން ކަމަށް ޝާހު ވަނީ ބުނެފައެވެ.\nއާރިޔަން ވަނީ ބޮލީވުޑުގެ ކާމިޔާބު ފިލްމު 'ކަބީ ހުށި، ކަބީ ގަމް' ގައި ޝާހުގެ ކުޑައިރުގެ ރޯލުން ފެނިފައެވެ.\nމުނިފޫހިފިލުވުން އާރިޔަން ހާން ޝާހުރުކް ހާން


ސްޕޯޓްސް ސުޕަވައިޒަރ (ކޮންޓްރެކްޓް)\nމިމިނިސްޓްރީގެ ނަންބަރު 22/2014/116/D-22ފ(IUL)ފ(20 ނޮވެންބަރު 2014) އޢުލާނަށް މަޤާމަށް ޝަރުޠު ހަމަވާ އެއްވެސް ފަރާތަކުން ކުރިމަތިލާފައިނުވާތީ އެ އިޢުލާނު ބާޠިލުކުރެވިފައިވާ ކަމުގައި ދަންނަވަމެވެ.)\nމަޤާމު: ސްޕޯޓްސް ސުޕަވައިޒަރ (ކޮންޓްރެކްޓް)\nވަޒީފާއޮތް އޮފީސް: މިނިސްޓްރީ އޮފް އެޑިޔުކޭޝަން\nމުސާރަ: -/7590 ރުފިޔާ\nވަޒީފާ އަދާކުރާ ސެކްޝަނާއި ތަން : "އެންމެ ކުއްޖަކުވެސް ބާކީ ނުކުރާނަން" ޕްރޮޖެކްޓް ކޯޑިނޭޝަން ޔުނިޓް، މިނިސްޓްރީ އޮފް އެޑިޔުކޭޝަން / މާލެ\n- މިނިސްޓްރީ އޮފް އެޑިއުކޭޝަނުން ހަވާލު ކުރެވޭ ބީޓެކް ސްޕޯރޓްސް ކޯހުގެ މަސައްކަތްތައް ރަގަނޅު ފެންވަރެއްގައި ކުރުން.\n- ޙަވާލު ކުރެވިފައިވާ މަސައްކަތްތަކަށް ފަރުވާތެރިވެ ޒިންމާދާރުވެ ކަންތައްތައް އަމިއްލައަށް އިސްނަގައިގެން ކުރުމަށް ޝައުޤުވެރިވުން.\n- އެކުގައި މަސައްކަތް މަސައްކަތް ކުރާ މުއައްޒަފުންގެ މެދުގައި ރަހުމަތްތެރިކަމާއި އެކުވެރިކަމުގެ ރޫޙު ގާއިމުކުރުމަށް މަސައްކަތް މިނިސްޓްރީ އޮފް އެޑިއުކޭޝަނަށް އެންމެ ފައިދާ ހުރި ގޮތުގައި ރާވައިގެން ކުރުން.\n- މިނިސްޓްރީ އޮފް އެޑިއުކޭޝަންގެ ސިއްރު ހިފެހެއްޓުން.\n- ބީޓެކު ސްޕޯޓުސް ކިޔަވައިދޭ ސްކޫލުތަކަށް ޒިޔާރަތް ކޮށް ކޯސް ހިނގަމުންދާ ގޮތް މޮނިޓަރކޮށް ސުޕަވައިޒް ކޮށް އެސެސަރުންނާއި، ސްޕޯރޓުސްގެ ސުޕަވައިޒަރުންނަށް ބުނެދިނުން.\n- ބީޓެކު ސްޕޯޓުސްގެ ޓުރެއިނިންގ ސްކޫލުތަކުގެ އެސެސަރުންނަށް އަދި ސްޕޯޓުސް ސުޕަވައިޒަރުންނަށް ނަގައި ދިނުން\n- ދިވެހި ސިވިލް ސާރވިސް ގަވާއިދުތަކާއި މިނިސްޓްރީ އޮފް އެޑިއުކޭޝަނާއި ސްކޫލްގެ ގަވާއިދުތަކާއި ޓީޗިރުންނަށް ޚާއްޞަ ކޮށްފައިވާ ގަވާއިދުތަކަށް ޙުރުމަތްތެރިކޮށް ހިތުން.\nޤައުމީ ފެންވަރުގައި ނުވަތަ ބައިނަލްއަޤްވާމީ ފެންވަރުގައި ކުޅިވަރުގެ ދާއިރާއިން ދިވެހިރާއްޖެ ތަމްސީލުކޮށްފައިވާ ފަރާތެއް ކަމުގައިވުން. ނުވަތަ\nޤައުމީ ފެންވަރުގައި ނުވަތަ ބައިނަލްއަޤްވާމީ ފެންވަރުގައި ހިންގާފައިވާ އެކިއެކި ކުޅިވަރު މުބާރާތްތަކުގައި ވާދަކޮށް ނަތީޖާ ހާސިލުކޮށްފައިވާ ފަރާތެއް ކަމުގައިވުން.\nހ. މި މަޤާމަށް މީހަކު ހޮވުމަށް އިންޓަރވިއު އޮންނާނީ 21 – 31 ޑިސެންބަރު 2014 އާ ދެމެދުގެ ތާރީޚެއްގައެވެ.\nވީމާ މިކަމަށް ޝައުޤުވެރިވާ ފަރާތްތަކުން 16ޑިސެންބަރު 2014 ވަނަ ދުވަހުގެ 14:30 ގެ ކުރިން ލިޔުމަކުން ތަޢުލީމީ ސެޓްފިކެޓުތަކާއެކު ހުށަހެޅުއްވުން އެދެމެވެ.\nއަދި މި މިނިސްޓްރީގެ ނަންބަރު 22/2014/116/D-22ފ(IUL)ފ(20 ނޮވެންބަރު 2014) އިޢުލާނަށް ކުރިމަތިލެއްވި ފަރާތްތަކުން އަލުން ކުރިމަތިލައްވަން އެދިވަޑައިގަންނަވާނަމަ، އެކަމަށް އެދި ސިޓީ ހުށަހެޅުއްވުމުން އިތުރަށް ސެޓްފިކެޓްތައް ހުށަހަޅުއްވަން ނުޖެހޭނެ ކަމުގައި ދަންނަވަމެވެ.\nމި އިޢުލާނާ ގުޅިގެން މި މަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠުހަމަވާ ފަރާތްތައް އިންޓަރވިއު ކުރުމަށްފަހު އެންމެ މަތީ މާކްސް ލިބޭ، އަދި އެންމެ ޤާބިލުކަމަށް ފެންނަ ފަރާތަކަށް މިވަޒީފާ ހަމަޖައްސައި ދެވޭނެއެވެ. މި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މި މިނިސްޓްރީގެ ނަންބަރު 3341428 ފޯނަށް ގުޅުއްވުން އެދެމެވެ.\n20 ނޮވެންބަރު 2014\nސުންގަޑި: 16 ޑިސެންބަރު 2014 1430


Covid-19: EU In Raajje Ah3Million Euro Dheyn Ninmmaifi - Vaguthu\n9 މަސް ކުރިން ( އޭޕްރީލް 9, 2020 )\nކޮވިޑް 19 އާއި ގުޅިގެން ރާއްޖެ އަށް މިހާރު ދިމާވެފައިވާ ހާލަތުން އަރައިގަތުމަށް ޔޫރަޕިއަން ޔޫނިއަން (އީޔޫ) އިން ތިން މިލިއަން ޔޫރޯ ދޭން ނިންމާފައިވާ ކަން ހާމަކޮށްފިއެވެ.\nރާއްޖެއަށް އެހީތެރިވުމަށް ޔޫއެންއިން ދިން ފައިސާގެ ތެރެގައި ހިމެނެނީ ސިއްހީ ދާއިރާ އަށް ދިން 1 މިލިއަން ޔޫރޯ އާއި ފަތުރުވެރިކަމުގެ ދާއިރާއަށް ދިން2މިލިއަން ޔޫރޯކަމަށެވެ. އެެއީ ކުދި ވިޔަފާރިތައް މެނެޖްކުރާ ފަރާތްތައް ހިމެނޭ ގޮތަށް ދިން އަދަދެކެވެ.\nއީޔޫ އިން ރާއްޖެ އާއި ލަންކާ އަށް ކަނޑައަޅުއްވާފައިވާ ސަފިރު ޑެނިސް ޗާއިބީ ވިދާޅުވީ މި ފަދަ ވަގުތެއްގައި ގުޅިގެން މަސައްކަތް ކުރުން މުހިއްމު ކަމަށާ، ކޮވިޑް 19 އަށް ހައްލު ލިބޭނީ އެކުގައި މަސައްކަތް ކޮސްގެން ކަމަށެވެ.\nސިއްހީ އަދި ފަތުރުވެރިކަމުގެ ދާއިރާއަށް ދިން ފައިސާގެ އެހީގައި މިހާރު އޮތް ހާލަތުން އަރައިގަތުން އަވަސް ވާނެކަމަށް ވެސް އެ ފަރާތުން ބުނެއެވެ.\nފޮރިން މިނިސްޓަރ އަބްދުﷲ ޝާހިދު ވިދާޅުވީ އީޔޫއިން ރާއްޖެ އަށް އެހީތެރިވުމަކީ އީޔޫ އާއި ރާއްޖެއ އާއި މެދު އޮތް ގާތް ގުޅުން ރަމްޒުކޮށްދޭ ކަމެއްކަމަށެވެ.\nއަދި މިފަދަ ވަގުތެއްގައި އީޔޫއިން ވެދިން އެހީތެރިކަމަށްޓަކާ އެމަނިކުފާނު ވަނީ ޝުކުރު އަދާކުރައްވާފައެވެ.\nއަދި އީޔޫގެ އެހީއާއި އެކު ރާއްޖެ އޮތް އިގްތިސާދީ ހާލަތުން އަރައިގަތުމަށް އެހީތެރިކަން ލިބޭކަމަށް ޝާހިދު ވިދާޅުވިއެވެ.\nޔޫރަޕިއަން ޔޫނިއަން އާއި ރާއްޖެއިން ގުޅިގެން ނެރުނު ނޫސް ބަޔާނުގައި ވަނީ، ރާއްޖެއިން ކޮވިޑް 19 އާއި ގުޅިގެން ކުރަމުންދާ ދެފުށް ފެންނަނ، އަވަސް، އަދި ހަރުދަނާ ފިޔަވަޅުތަކަކީ ޔޫއެން އާއި ޔޫއެންގެ މެމްބަުރ ޤައުމުތަކުން މަރުޚަބާކިޔާ ފިޔަވަޅުތަކެއްކަމަށެވެ.\nއަދި ޔޫއެންގެ ޤައުމުތަކުން ގުޅިގެން ކުރި މަސައްކަތުން އެއް ޤައުމުން އަނެއް ޤައުމަށް މީހުން ގެންދިއުމުގައި ހޯދައިދިން ފުރުސަތުތަކަކީ ހުރިހާ ޤައުމުތަކަކުން ވެސް ބަލައިގަންނަ ކަމެއްކަމަށް ބުނެފައިވެއެވެ.\nއެ ބަޔާނުގައި ބުނީ، ޔޫރަޕް އަށް އެކި ހިސާބުތަކުން ފްލައިޓްތައް އުފުހުމަށް މަގުފަހިކުރުމުގެ އިތުރުން، ދުނިޔޭގައި ކޮވިޑް 19 އާއި ދެކޮޅަށް ކުރާ މަސައްކަތަށް އެހީތެރިވެ އެ ބަލި ހުއްޓުވަުމަށް ޔޫއެންއިން އެހީވާނެ ކަމަށް ބުނެފައިވެއެވެ. އަދި އެ ބައްޔަށް ތައްޔާރުވެފައިވާ މިންވަރާއި، ކަމެއް ދިމާވުމުން އިޖާބަދޭ ގޮތާއި، ރިސާޗްކުރުމަށާއި ކޮވިޑް19 އަށް ވެކްސިން އާއި ބޭސް ހޯދުމުގައި ވެސް އެހީތެރިކަން ފޯރުކޮށްދޭނެ ކަމަށް ޔޫއެންއިން ބުނެއެވެ.\nއޭޕްރީލް 9, 2020 20:12\nމިލިއަން ޔޫރޯ ފަތުރުވެރިކަމުގެ ދާއިރާއަަށް ހޯދައިދޭން، ނުވަތަ ދިނުމަށް އީޔޫއިން ނިންމީ ކޮންގޮތަކަށް ބަލާފައިތޯ؟ ފަތުރުވެރިކަމުގެ ދާއިރާގެ ކޮންކަމަކަށް ހޭދަކުރުމަށްތޯ؟\nމިސުވާލު ހިތަށް މިއެރީ މިޒަމާނުގެ ރާއްޖޭގެ އިގްތިސާދު މިނަގަހައްޓަމުން އަންނަނީ ޓުއަރިޒަމުން ކަމަށްވެފައި، މިޓުއަރިޒަމްގެ ރިސޯޓް އޯނަރުންނަކީ ބޮޑެތި މަހުޖަނުންކަމަށްވެފައި، އެވެރެޖް މުވައްޒިފުންނަށް މަދު މުސާރަކޮޅެއްލިބިގެން އެމުވައްޒިފުންކުރި ބުރަމަސައްކަތުން ގައުމުގެ ޓުއަރިޒަމް ކުރިއަރައި، އެމްއެމްޕީއާރުސީ ފަދަ ޓުއަރިޒަމްއާއި ގުޅޭ ދައުލަތުގެ އިދާރާތަކުގެ ތިޖޫރީފުރިބާރުވެ އެބަލަހައްޓަން ތިބިމީހުން އެއިންވައްކަންކޮށް، ގެސްޓުން އައިސްގެން ރިސޯޓް އޯނަރުން ޖީބަށްބަރުވެފައިވީ ނަމަވެސް، ދަތިދުވަސްވަރުއައިމާވެސް އެއްކަލަ އެއްކަލަ ރިސޯޓް ގައި 300ޑޮލަރު ލިބިގެން މަސައްކަތް ކުރި މުވައްޒިފުގެ މުސާރަ 150ޑޮލަރަށް ހަދާލީ.\nއެހެންކަމުން މިދަތި އުނދަގޫ ދުވަސްވަރުގައި ދިވެހި ރައްޔިތުން ޒިންމާވާގޮތަށް ނޭގޭ ލޯނަކަށް އަދި ބޭރުގައުމަކުން މިދައުލަތަށް ލިބޭ އެހީއެއްވެސް ދާންޖެހޭނީ ސީދާ ނިކަމެތި ރައްޔިތުމީހާއަށް މަންފާނުވާގޮތަށް ގޮސްފިއްޔާމު ދެންވާނެ ގޮތަކީ މިދަތިހާލަތު މިހެންގޮސް ދެތިންމަސްވެ މާދާމަ ނިކަމެތި ރައްޔިތުން މުއްސަދިންގެ ގޭގޭގައި ނޯކިރީކަންކޮށްގެން ބަނޑުފުރާނަ މުއްތިކުރި ޒަމާނަށް އެނބުރިގެންދާން ޖެހިދާނެ.\nއޭޕްރީލް 9, 2020 20:14\nޔޫރޯ ބުރޯ ނެތްތަ މަށަށް ޔޫރޯކޮޅެއް\nއޭޕްރީލް 9, 2020 20:37\nއެމީހުންގެ ބްރޯމެން އިޓަލީ ޕީ÷ަލްއަށް އހީނުވެ، އެމީހުންގެ އެޓަރނަލް އެނެމީސް މުސްލިމުންނަށް ފައިސާ ކޮޅެއް މިދެނީ ބަދަލުގައި ސެކިއުލަރ އަށްނޫންބާއޭހީވެ ސަހަރޯހީވޭ.\nއޭޕްރީލް 9, 2020 20:34\nއެމީހުންގެ މީހުން ކަމުގައިވާ އިޓަލީން އެހީއަށް އެދުމުން ބުނީ ނޫނެކޭ! ޔަހޫދީންނާ ނަޞާރާއިން މުސްލިމުންނަށް ހެޔޮނޭދޭނެކަމަށް ﷲ ޔަޢާލާ އަންގަވާފައިވަނީ. މިވެރިން މުފައިސާކޮޅުމިދެނީ ބަދަލުގައިބކޮންފަދަ ނުބައިކަމެއް މިގައުމުގައި ފަތުރަން ފުރުޞަތު ދިނުމަށް އެއްބަސްކުރުވާފަބާއޭ ހީވޭ. އެދުމެއްނެތި ވެދުމެއް ނުކުރާނެ.\nއޭޕްރީލް 9, 2020 20:35\nއިޓަލީއަށް ފައިސާ ދިނުމާ ދެކޮޅު ހެދިބަޔަކު، މިމުސްލިމު ގައުމަށް އެހީވާނީ އެބައިމީހުންގެ ލާދީނީ އެޖެންޑާ 19 ތަންފީޒު ކުރުމަށް ކަމަށްމެނުވީ ނުވާނެ.\nއޭޕްރީލް 9, 2020 21:16\nއީޔޫ ހާދައަވަހަކައް ރާއްޖެޔައްއެހީވަނީ! އުޓަލީންބުނީ ތިމަންނަމެސް އާދޭސްކުރީމަވެސް އަޅައެއްބުލިޔޭ\nއޭޕްރީލް 9, 2020 21:29\nތީ ވ ބޮޑުއަދަދެއް. ތިވާހަކަ ކޮންމެދުވަހަކު ޖަހަންވާނެ.\nއޭޕްރީލް 9, 2020 21:30\nތިބުނާ ލޯނުއަނބުރާ ދައްކާއިރު ކިހާވަރެއްބާ ދައްކަން ޖެހެނީ\nއޭޕްރީލް 9, 2020 21:45\nމިތާ މިއުޅޭ ކަލޭގެ ތުނޑުހަސަނަށް ވެގެން އިތުރު ވެބް ކެމް ގަންނާށޭ ކިޔާފަ ޕާރޓީ ކުދިން ކޮޅާ އަނދުނޭ ލައިގެން ލާރި ކޮޅު ދަވާލާނެ، ރައްޔިތުން އަވާމެންދުރުގަ ބައިތިއްބާފަ ބުނާނެ، ތިމަންނަ ދެންދުއްވާނީ ބައިސްކަލޭ، މީ ޖަޒީރާ ރާއްޖެ އޭ ކިޔާފަ އެންމެން ޖިފުޓިއަށް ލާފަ ބައިގަނޑު އުޅޭނީ ގަނޑުވަރުގާ ނާޗަރަންގީގަ، ރީއްޗެއްނުން ދިވެހިންނަށް.\nއޭޕްރީލް 9, 2020 22:26\nﷲ ވަނީ ޔަހޫދީންގެ އަތުން މަދަދަށް އެދުން ނަހީކުރައްވާފައެވެ. އަދީ އެއީ އެހީތެރިންކަމަށް ނުބެލުމަށް އަންގަވާފައެވެ. އެއުރެން މުސްލިމުންގެ މައްޗަށް ގަދަވެއްޖެނަމަ އެއުރެންގެ އަތްތަކާއި ދޫތައް ނުބައިގޮތަކަށް މުސްލިމުންގެ މައްޗަށް ފަތުރާލާނެކަން އަންގަވާފައެވެ. ސޫރަތުލް މުމްތަހިނާގައި އެވަނީ އެވާހަކަތައް ބަޔާން ކޮށްދެއްވާފައެވެ. ޢިޔޫއަކީ ކުރިންވެސް ދިވެހިން ކާފަރު ކުރަން ވާހަކަ ދެއްކި ބައެކެވެ. ވީއިރު މިފަދަ މީހުންގެ އެހީ ހޯދުން ހުއްޓާލުމަށް ސަރުކާރަށް ގޮވާލަމެވެ.\nއޭޕްރީލް 9, 2020 23:57\nދުވާލަކަށް 10000 (ދިހަހާސް) ޑޮލަރު. ދެން ހިސާބު ހަދާ އަހަރަކަށް ކިހާވަރެއްތޯ! 4000 ޑޮލަރު ދުވާލަކު ޖީބަށް ވަދޭ. އަހަރަކު، 1.5 މިލިއަން ޑޮލަރު ރައްޔިތުންގެ ފައިސާއިން ވަގަށް ނަގައޭ.. މިއީ އެންމެ ކަމެއް. މިކަހަލަ ކިތައް ޖަރީމާ އެހިންގަނީ.. ވަގަށް ގޮވި ކުދިން ތިބޭ. ގައުމު ވަގުންނަށް ދީގެން ދޮންވެލިން ދަތްްއުނގުޅަން ފަށަންވީ.\nއޭޕްރީލް 9, 2020 23:59\nތިޔަގެން ރައްޔިތުންނައްވާނެ އެއްވެސް ފައިދާއެއްނެއް.


Raees Solih, Mulakatholhu rayyithunnah dhimaavefaivaa dhathithah olhunfil Raees Solih, Mulakatholhu rayyithunnah dhimaavefaivaa dhathithah olhunfil\nރައީސް ޞާލިޙް، މުލަކަތޮޅުގެ ރައްޔިތުންނަށް ދިމާވެފައިވާ ދަތިތައް އޮޅުންފިލުއްވައިފި\nރައީސުލްޖުމްހޫރިއްޔާ މުލަކަތޮޅު ކައުންސިލާއި ބައްދަލުކުރައްވަނީ ފޮޓޯ؛ ރައީސުލްޖުމްހޫރިއްޔާގެ އޮފީސް\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، މުލަކަތޮޅުގެ ކައުންސިލާއި ބައްދަލުކޮށް އެ އަތޮޅުގެ ރައްޔިތުންނަށް ދިމާވެފައިވާ ދަތިތައް އޮޅުންފިލުއްވައިފިއެވެ.\nއޮފީހުގައި ބޭއްވެވި މި ބައްދަލުކުރެއްވުމުގައި، އަތޮޅު ކައުންސިލުން ވަނީ މުލަކަތޮޅުގެ ރައްޔިތުންނަކީ މައިގަނޑު މަސައްކަތަކަށް ފުޅާ ދާއިރާއެއްގައި މަސްވެރިކަން ކުރަމުންދާ ރައްޔިތެއްކަން ކައުންސިލުން ފާހަގަ ކުރައްވާފައެވެ. އަދި އަތޮޅު ތެރޭގައި މަސްވެރިކަމުގެ ސިނާއަތު ކުރިއަރުވައި، ޒުވާނުން އެދާއިރާއަށް އިތުރަށް ޝައުގުވެރިކުރުމަށްޓަކައި ކައުންސިލުން ހުށަހަޅާ ކަންކަމާ ބެހޭ ގޮތުން މި ބައްދަލުވުމުގައި ޚިޔާލު ބަދަލުކޮށްލެއްވިއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ރައްޔިތުންނާ ގުޅުންހުރި ކޮންމެ ކަމަކީވެސް ސަރުކާރުން ވަރަށް ގާތުން ބައްލަވައި، ވަރަށް ބޮޑު އިސްކަމެއް ދެއްވައިގެން ކުރިއަށް ގެންދަވާ މަސައްކަތްޕުޅުތައް ކަމަށް ވިދާޅުވިއެވެ. އަދި މުލަކަތޮޅު ކައުންސިލުން ފާހަގަ ކުރެއްވި މައްސަލަތައް ހައްލުކުރެއްވުމަށް ކަމާބެހޭ އިދާރާތަކާ ގުޅިގެން ކުރިއަށް ގެންދެވުމަށް ވިދާޅުވެ، ރައްޔިތުންނަށް ދިމާވެފައިވާ ދަތިތައް ހައްލު ކޮށްދެއްވުމުގައި ސަރުކާރުން އަބަދުވެސް އެއްބާރުލުން ދެއްވާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ.\nމިބައްދަލުކުރެއްވުމުގައި މުލަކަތޮޅު ކައުންސިލުން ފާހަގަ ކުރެއްވި ކަންކަމުގެ ތެރޭގައި، އަތޮޅުގެ ވަކިވަކި ރަށްރަށުގެ ރައްޔިތުންނަށް ކުރިމަތިވާ ގޮންޖެހުންތަކާ ބެހޭ މައުލޫމާތު ރައީސުލްޖުމްހޫރިއްޔާއަށް އެރުވިއެވެ. މިގޮތުން، ބިމުގެ ދަތިކަމާއި، ރަށް ގިރުމުގެ މައްސަލައާއި، ކުށްކުރުން އިތުރުވުމާއި، ވަޒީފާގެ ފުރުސަތު އިތުރުކުރުމާއި، އުމްރާނީ ވަސީލަތްތަކުގެ ދަތިކަން ކައުންސިލްގެ ފަރާތުން ފާހަގަ ކުރެއްވިއެވެ.